eknath shinde, ઉદ્ધવ ઠાકરેની સરકારમાં ભૂકંપ સર્જનારા એકનાથ શિંદે કોણ છે? - who is eknath shinde due to uddhav government of maharastra is in danger - I am Gujarat\nwho is eknath shinde due to uddhav government of maharastra is in danger\nEdited by Manish Kapadia | I am Gujarat | Updated: Jun 21, 2022, 12:04 PM\nEknath Shinde: શિવસેનાના નેતા અને મંત્રી એકનાથ શિંદે કેટલાંક ધારાસભ્યો સાથે ગાયબ છે. એ પછી મહારાષ્ટ્ર સરકાર પર ખતરો તોળાતો જણાઈ રહ્યો છે. સીએમ ઉદ્ધવ ઠાકરે અને એનસીપી પ્રમુખ શરદ પવારે ધારાસભ્યોની તાત્કાલિક બેઠક બોલાવી છે. કોંગ્રેસે પણ પોતાના ધારાસભ્યોને લઈ રણનીતિ તૈયાર કરી છે. આ સમગ્ર ખેલ પાછળ શિવસેનાના નેતા અને મહારાષ્ટ્ર સરકારમાં મંત્રી એકનાથ શિંદે છે. આવો જાણીએ કોણ છે એકનાથ શિંદે.\n<p>એકનાથ શિંદે વિશે એવું કહેવામાં આવે છે કે તેઓ ઠાકરે પરિવારની બહારના સૌથી મજબૂત અને શક્તિશાળી શિવસૈનિક છે. કહેવામાં આવે છે કે 2019માં જો ઉદ્ધવ ઠાકરે મુખ્યમંત્રી બનવા માટે રાજી ન થયા હોત તો એકનાથ શિંદે આજે તેમની ખુરસી પર બેસ્યા હોત. </p>\nમહારાષ્ટ્ર સરકારમાં મંત્રી એકનાથ શિંદે 10-15 ધારાસભ્યો સાથે ગાયબ છે\nગુજરાતના સુરતમાં આવેલી એક હોટલમાં તેઓ ગુપ્તવાસમાં છે\nએકનાથ શિંદેએ મહારાષ્ટ્ર સરકારને સંકટમાં નાખી દીધા છે\nમુંબઈઃ 21 જૂન યોગ દિવસે એકનાથ શિંદેનું (Eknath Shinde) નામ છવાઈ ગયું છે. આ એ જ નામ છે જેના કારણે મહારાષ્ટ્રની મહા વિકાસ અઘાડી (Maha Vikas Aghadi) સરકાર પર સંકટ મંડરાઈ રહ્યું છે. એવી ચર્ચા છે કે, એકનાથ શિંદે 10થી 15 ધારાસભ્યો સાથે ગાયબ છે અને તેઓ ગુજરાતના સુરતમાં ગુપ્તવાસમાં છે. સીએમ ઉદ્ધવ ઠાકરે (uddhav thackeray)એ આ પરિસ્થિતિ વચ્ચે ધારાસભ્યોની તાત્કાલિક બેઠક બોલાવી છે. બીજી તરફ, એનસીપીના પ્રમુખ શરદ પવાર (Sharad pawar)એ પણ તમામ ધારાસભ્યોને બોલાવ્યા છે. બીજી તરફ, ત્રીજી મોટી સહયોગી પાર્ટી કોંગ્રેસે પણ પોતાના ધારાસભ્યોને દિલ્હીનું તેડુ મોકલ્યું છે. ત્યારે આવો જાણીએ કે કોણ છે એકનાથ શિંદે (Who is Eknath Shinde) કે જેઓએ મહારાષ્ટ્ર સરકારને સંકટમાં નાખી દીધા છે.\nઠાકરે પરિવાર બહાર સૌથી શક્તિશાળી શિવસૈનિક\nએકનાથ શિંદે વિશે એવું કહેવામાં આવે છે કે તેઓ ઠાકરે પરિવારની બહારના સૌથી મજબૂત અને શક્તિશાળી શિવસૈનિક છે. કહેવામાં આવે છે કે 2019માં જો ઉદ્ધવ ઠાકરે મુખ્યમંત્રી બનવા માટે રાજી ન થયા હોત તો એકનાથ શિંદે આજે તેમની ખુરસી પર બેસ્યા હોત. લગભગ 59 વર્ષના એકનાથ શિંદે મહારાષ્ટ્ર સરકારમાં નગર વિકાસ મંત્રી છે. વર્ષ 1980માં તેઓ શિવસેનામાં એક શાખા પ્રમુખ તરીકે જોડાયા હતા. એકનાથ શિંદે થાણેની કોપરી-પાંચપખાડી સીટ પરથી ચાર વખત ધારાસભ્ય બની ચૂક્યા છે. તેઓ પાર્ટી માટે જેલમાં પણ જઈ ચૂક્યા છે. તેઓની ઈમેજ એક કટ્ટર અને વફાદાર શિવસૈનિક તરીકેની રહી છે.\nએકનાથ શિંદે મહારાષ્ટ્રના સતારા જિલ્લાના પહાડી જવાલી તાલુકાના છે. થાણે શહેરમાં આવ્યા બાદ તેઓએ મંગલા હાઈસ્કૂલમાંથી ધોરણ 11 સુધી અને જૂનિયર કૉલેજ, થાણેમાંથી અભ્યાસ કર્યો. થાણેમાં એકનાથ શિંદેનો પ્રભાવ એવો છે કે કે લોકસભાની ચૂંટણી હોય કે પછી સિવિક ઈલેક્શન હોય તેમનો ઉમેદવાર જ ચૂંટણી જીતતો આવ્યો છે. એકનાથ શિંદેના દીકરા શ્રીકાંત શિંદે પણ શિવસેનાના કલ્યાણ સીટ પરના સાંસદ છે. ઓક્ટોબર 2014થી ડિસેમ્બર 2014 સુધી મહારાષ્ટ્ર વિધાનસભામાં તેઓ વિપક્ષના નેતા રહ્યા હતા. 2014માં મહારાષ્ટ્ર રાજ્ય સરકારમાં PWDના કેબિનેટ મંત્રી તરીકે નિયુક્ત થયા. 2019માં મહારાષ્ટ્ર સરકારમાં કેબિનેટ મંત્રીનું પદ મળ્યું. જેમાં તેઓએ સાર્વજનિક સ્વાસ્થ્ય અને પરિવાર કલ્યાણ મંત્રીનો કાર્યભાર સંભાળ્યો.\nસીએમ બનતા બનતા રહી ગયા હતા શિંદે\nવર્ષ 2019માં જ્યારે શિવસેનાએ ભાજપ સાથેનું ગઠબંધન તોડ્યું તો એવું નક્કી થયુ કે એનસીપી અને કોંગ્રેસની સાથે મળીને સરકાર બનાવશે અને સીએમ શિવસેનાના હશે. પરંતુ સીએમ બનશે કોણ, એ નક્કી થઈ રહ્યું નહોતું. ઉદ્ધવ ઠાકરેએ ચૂંટણીના પરિણામ આવ્યા બાદ વિધાનસભામાં ધારાસભ્ય દળના નેતા એકનાથ શિંદને બનાવી દીધા. ત્યારે એવું લાગ્યું કે એકનાથ શિંદે જ મુખ્યમંત્રી બનશે. પરંતુ શરદ પવાર અને સોનિયા ગાંધી ઈચ્છતા હતા કે ઉદ્ધવ ઠાકરે જ સીએમ બને. ઉદ્ધવ ઠાકરે પર પોતાના જ પરિવારમાંથી સીએમ પદ સ્વીકારવા માટે દબાણ હતું. એ દરમિયાન એકનાથ શિંદે મુખ્યમંત્રી બનતા બનતા રહી ગયા હતા.\nરામ મંદિરના ભવ્ય નિર્માણ માટે દાનમાં આપવામાં આવેલા 22 કરોડ રુપિયાના 15,000 ચેક બાઉન્સ થયા\nકેમ નારાજ છે એકનાથ શિંદે?\nએકનાથ શિંદેની શિવસેનાના હાઈકમાન્ડ સાથેની નારાજગી કોઈ નવી વાત નથી. એવું કહેવામાં આવી રહ્યું છે કે, ગઠબંધનની ત્રણેય પાર્ટી શિવસેના, કોંગ્રેસ અને એનસીપીથી નારાજ છે. આ પહેલાં જ્યારે દેવેન્દ્ર ફડણવીસ મુખ્યમંત્રી હતા ત્યારે પણ એકનાથ શિંદેની શિવેસનાના હાઈકમાન્ડ સાથે ખટપટની વાતો સામે આવી ચૂકી હતી. ત્યારે એવું પણ કહેવામાં આવતું હતું કે એકનાથ શિંદે પોતાના સમર્થકો સાથે ભાજપમાં જોડાઈ શકે છે. જો કે, એ સમયે આ સમાચાર ખોટા સાબિત થયા હતા અને તેઓએ ખુદ આ વાતનું ખંડન કર્યું હતું. પરંતુ હવે બીજી વખત નારાજગી સામે આવી છે.\nRead Next Storyરામ મંદિરના ભવ્ય નિર્માણ માટે દાનમાં આપવામાં આવેલા 22 કરોડ રુપિયાના 15,000 ચેક બાઉન્સ થયા\nWeb Title : who is eknath shinde due to uddhav government of maharastra is in danger


આ રસી લેતી વખતે બીકના માર્યા આંખ બંધ કરવી નહીં પડે..! – NET DAKIYA\nઆ રસી લેતી વખતે બીકના માર્યા આંખ બંધ કરવી નહીં પડે..!\nઆ વેક્સિનની ટ્રાયલ 12થી 18 વર્ષના બાળકો પર પણ થઈ\nભારતમાં વધુ એક વેક્સિનનો વિકલ્પ મળી શકે છે. આ મહિના અંત સુધીમાં કે આગામી મહિનાની શરુઆતમાં ડીએનએ ટેક્નોલોજી પર બનેલી આ વેક્સિન લોન્ચ કરવામાં આવી શકે છે. અત્યાર સુધીમાં દેશમાં ઉપયોગમાં લેવાયેલા ત્રણે વેક્સિન કરતા આ એકદમ અલગ છે. સૌથી પહેલા આ ડીએનએ ટેક્નોલોજી પર બની છે, પણ3ડોઝની છે, તેને રૂમ ટેમ્પ્રેચર પર રાખી શકાય છે અને તે નિડલ ફ્રી છે. તેમાં ઈન્જેક્શનની જગ્યાએ જેટ ઈજેક્ટનો ઉપયોગ થાય છે. તેને દવા કંપની ઝાયડસ કેડિલાએ બનાવી છે અને તે દુનિયાની પહેલી ડીએનએ પ્લાઝ્મિડ વેક્સિન છે. ભારતમાં તેના ઈમર્જન્સી ઉપયોગ માટે ડીજીસીઆઈની મંજૂરી માગવામાં આવી છે.\nનેશનલ ટેક્નિકલ એડવાઈઝરી ગ્રુપ ઓફ ઈમ્યુનાઈઝેશન (NTAGI)ના ચેરપર્સન ડૉક્ટર એન કે અરોરાએ જણાવ્યું કે આ પહેલી ડીએનએ વેક્સિન છે. જે આ મહિનાના અંતિમ સપ્તાહ કે ઓગસ્ટના પહેલા અઠવાડિયા સુધીમાં લોન્ચ થઈ શકે છે. ડૉક્ટર અરોરાએ કહ્યું કે ડીએનએ ટેક્નોલોજી પર પહેલી વખત વેક્સિન બનાવવામાં આવી રહી છે. જેમાં વાયરસની જીનેટિક કોડના નાના ભાગને લઈને શરીરને કોરોનાની સામે લડતા શીખવે છે. ડૉક્ટર અરોરાએ કહ્યું કે આપણા શરીરમાં કોડ આએનએ અને ડીએનએ હોય છે અને તેમાં વેક્સિન અપાય છે અને તે શરીરની અંદર જઈને વાયરસની સામે એન્ટીબોડી બને છે.\nભારતમાં હાલમાં લગાવવામાં આવી રહેલી ત્રણ વેક્સિન ડબલ ડોઝવાળી છે. પરંતુ ઝાયકોવ-ડી વેક્સિન આ બધા કરતા અલગ છે. આ ત્રણ ડોઝની છે. પહેલો ઝીરો દિવસે, બીજો 28 દિવસે અને ત્રીજો 56મા દિવસે આપવામાં આવશે. આ એક નિડલ ફ્રી વેક્સિન છે. આ વેક્સિન જેટ ઈન્જેક્શનથી આપવામાં આવશે. જેટ ઈન્જેક્શનનો ઉપયોગ યુએસમાં સૌથી વધારે થાય છે.\nજેમાં વેક્સિનને હાઈ પ્રેશન સાથે સ્કિનમાં ઈન્જેક્ટ કરાય છે. સામાન્ય રીતે જે નિડલ ઈન્જેક્શન યુઝમાં લેવાય છે, તેનાથી ફ્લુઈડ કે દવા મસલ્સમાં જાય છે. જેટ ઈન્જેક્શનમાં પ્રેશર માટે કોમ્પ્રેસ્ડ ગેસ કે સ્પ્રિંગનો ઉપયોગ કરાયા છે. તેનાથી ફાયદો થાય છે, કે વેક્સિન લેનારાઓની પીડા ઓછી થાય છે. કારણ કે આ સામાન્ય ઈન્જેક્શનની જેમ મસલ્સની અંદર નથી જતું. આ વેક્સિનની ટ્રાયલ 12થી 18 વર્ષના બાળકો પર થઈ છે.\nPrevપાછળપ્રિય આરબીઆઇ, દંડની એ રકમ કોણ ભરે બેંક કે દોષિત અધિકારીઓ..?\nઆગળસ્વીડન: વિમાન અકસ્માતમાં પાયલોટ સહિત 8 સ્કાયડાઈવર્સના મોતNext


મોદી સરકારે છ કરોડ લોકોને આપી મોટી ગિફ્ટ, પીએફ પર વ્યાજદરમાં કર્યો વધારો – Revoi.in\nસ્કિનની કાળાશને દૂર કરવા આ રીતે બનાવો કોફી લેમન પેસ્ટ – ડાર્ક સ્કિન પર આવશે ગ્લો\nમોદી સરકારે છ કરોડ લોકોને આપી મોટી ગિફ્ટ, પીએફ પર વ્યાજદરમાં કર્યો વધારો\nસ્કિનની કાળાશને દૂર કરવા આ રીતે બનાવો કોફી લેમન પેસ્ટ - ડાર્ક સ્કિન પર આવશે ગ્લો\nલોકસભાની ચૂંટણી પહેલા મોદી સરકારે નોકરિયાત વર્ગના લોકોને મોટી ભેંટ આપી છે. કર્મચારી ભવિષ્ય નિધિ સંગઠન એટલે કે ઈપીએફઓના પ્રોવિડેન્ટ ફંડ પર વ્યાજદરમાં વધારો કર્યો છે. નાણાંકીય વર્ષ 2018-19 માટે પ્રોવિડન્ટ ફંડ પર વ્યાજદર 8.65 ટકા કરવામાં આવ્યું છે. આ પહેલા ઈપીએફઓએ 2017-18માં પોતાના ખાતેદારોના પીએફ પર 8.55 ટકા વ્યાજ આપ્યું હતું. આ હિસાબથી પીએફમાં 0.10 ટકાનો વધારો થયો છે.\nસરળ ભાષામાં સમજીએ, તો નોકરિયાત વર્ગને પીએફ પર સરકાર હવે પહેલાના કરતા વધુ વ્યાજ આપશે. તેનો ફાયદો છ કરોડ નોકરિયાતોને થવાનો છે.\nસીબીટી એટલે સેન્ટ્રલ બોર્ડ ઓફ ટ્રસ્ટીની ગુરુવારની બેઠકમાં આના સંદર્ભે મહત્વનો નિર્ણય લેવામાં આવ્યો હતો. આ બોડી જ પીએફ પર વ્યાજદરની ભલામણ કરે છે. બોર્ડની મંજૂરી બાદ હવે પ્રસ્તાવને નાણાં મંત્રાલયની સંમતિની જરૂરિયાત રહેશે.\nશ્રમ પ્રધાન સંતોષ ગંગવારે કહ્યુ છે કે ઈપીએફઓના ટ્રસ્ટીઓને સીબીટીના તમામ સદસ્યોએ અહીં એક બેઠકમાં આના સંદર્ભે નિર્ણય કર્યો છે. તેમણે કહ્યુ છે કે હવે આ પ્રસ્તાવને નાણાં મંત્રાલયની પાસે મોકલવામાં આવશે. નાણાં મંત્રાલયની મંજૂરી મળ્યા બાદ વ્યાજને ગ્રાહકોના ખાતામાં ઉમેરવામાં આવે છે.\nમહત્વપૂર્ણ છે કે ઈપીએફઓએ 2017-18માં પોતાના ખાતેદારોને પીએફ પર 8.55 ટકા વ્યાજ આપ્યું છે. આ ગત પાંચ વર્ષમાં સૌથી ઓછું હતું. જો 2016-17ની વાત કરીએ, તો પીએફ પર 8.65 ટકા વ્યાજદર હતો. એટલે હવે ફરી એકવાર પીએફ પર 2016-17માં મળતું હતું, તે દરે વ્યાજ પ્રાપ્ત થશે. 2015-16માં 8.8 ટકા વ્યાજ મળતું હતું. તેના સિવાય 2013-14 અને 2014-15માં વ્યાજદર 8.75 ટકા હતો.\nમહત્વપૂર્ણ છે કે આગામી કેટલાક મહીનાઓમાં લોકસભા ચૂંટણી યોજાવાની છે. ચૂંટણી પહેલા સરકાર તરફથી નોકરિયાત અને ખેડૂતોને લોભાવવા માટે ઘણાં મોટા નિર્ણયો કરવામાં આવ્યા છે. ખેડૂતોને દર વર્ષે છ હજાર રૂપિયાની નિશ્ચિત રકમ આપવાનું એલાન કવામાં આવ્યું છે, તો પંદર હજાર રૂપિયાથી ઓછી કમાણી કરનારા મજૂર વર્ગના લોકો માટે પેન્શન સ્કીમ લોન્ચ કરવામાં આવી છે.\nprevious LCA તેજસમાં સવાર થયા સેનાધ્યક્ષ જનરલ બિપિન રાવત, કહ્યુ પુલવામા એટેક મામલે સરકાર સાથે છે દેશ\nnext શું પાકિસ્તાન પર થશે ઓસામા જેવી કાર્યવાહી? રાજનાથસિંહે કહ્યું, રાહ જોવો, દેશ નિરાશ નહીં થાય


જિલ્લાના 92 હજારથી વધુ બાળકોને ઓરી-રૂબેલાની રસીથી રક્ષિત કરાયાં\nશુક્રવાર, ડિસેમ્બર 14 2018, 17:44 Hrs(IST)\nનવગુજરાત સમય | Publish Date: Jul 27 2018 11:45AM\nસમગ્ર ગુજારત રાજ્યની સાથે સાથે ગાંધીનગર જિલ્લામાં પણ ૧૬મી જુલાઇથી ઓરી અને રૂબેલા રસીકરણ અભિયાન હાથ ધરવામાં આવ્યુ છે. તે પછી અત્યાર સુધીમાં ગાંધીનગર જિલ્લાના ૯૨,૪૫૩ બાળકોને ઓરી-રૂબેલાની રસી આપી રક્ષિત કરવામાં આવ્યા છે. તે દરમિયાન એક પણ બાળકને ગંભીર અસર થઇ હોય તેવો એક પણ કેસ નોંધાયો નથી. તેમ છતાં જિલ્લા તંત્ર દ્વારા રસીકરણ દરમિયાન દરેક બાળકની સઘન તકેદારી રખાઈ છે.\nજિલ્લા આરોગ્ય અધિકારી ડો.એમ.એચ સોલંકીએ જણાવ્યું કે ગાંધીનગર જિલ્લામાં ઓરી-રૂબેલા રસીકરણ અભિયાનનો પ્રથમ તબક્કો જિલ્લાની તમામ સરકારી અને ખાનગી સ્કૂલોથી શરૂ કરવામાં આવ્યો છે. તે દરમિયાન શિક્ષકો અને વાલીઓ દ્વારા ખુબ સારો સહકાર મળવાના કારણે અનેક સ્કૂલના સેંકડો બાળકોને આવરી લેવામાં આવ્યા છે.\nઆરોગ્ય વિભાગ સહિતના સ્ટાફ દ્વારા બાળકો અને તેમના વાલીઓને રસીકરણથી થતા લાભ, સુરક્ષા અને અસરકારકતા વિશેની જાણકારી આપવામાં આવી રહી છે. તેમજ કેટલાક લોકોમાં પ્રવર્તતી ગેરસમજ દૂર કરવામાં તંત્રને સફળતા મળતાં તા.૨૪મી જુલાઇ સુધીમાં ગાંધીનગર જિલ્લાના ૯ માસથી ૧૫ વર્ષ સુધીના શાળાએ જતા અને ન જતા બાળકો મળી કુલ ૯૨,૪૫૩ને રસીકરણથી રક્ષિત કરવામમાં આવ્યા છે. તંત્ર દ્વારા જણાવાયુ છે કે અત્યાર સુધીમાં આપવામાં આવેલી રસીથી એક પણ બાળકને ગંભીર કહી શકાય તેવી આડ અસર થવાનો એક પણ કેસ ગાંધીનગર જિલ્લામાં નોંધાયો નથી. ઓરી-રૂબેલા રસીકરણથી જિલ્લાના ચાર તાલુકાના તમામ ગ્રામ વિસ્તારોને આવરી લેવામાં આવશે અને એક પણ બાળક રસીકરણથી વંચિત રહી ના જાય તે માટે વિવિધ સમાજ, સંસ્થા, ધર્મગુરૂઓ અને વિવિધ સંપ્રદાયના આગેવાનો અધિકારીઓ તેમજ તબીબોનો સહયોગ લેવામાં આવી રહ્યો છે. તેના કારણે આ અભિયાન સફળતાપૂર્વક આગળ વધી રહ્યું છે.\nરસીકરણથી કેવા કેવા રોગમાં રક્ષણ મળે\nઓરી-રૂબેલા રસીકરણથી રક્ષિત કરવામાં આવેલા બાળકોને ઝામર, કાનની બહેરાશ, માનસિક અસમતુલા, હ્યદયની ખામી અને જન્મજાત ખોડખાપણ જેવા રોગ સામે રક્ષણ મળે છે. તેવી સમજ બાળકો અને વાલીઓને આપવામાં આવી રહી છે.\nબાળ મૃત્યુને અટકાવવા સહભાગી બનો\nઓરી-રૂબેલા રસીકરણથી બાળકના આરોગ્યને હાની પહોંચતી હોવાની ખોટી સમાજના કેટલાક લોકોમાં પ્રવર્તે છે. તેવી ગેરસમજ દૂર કરવાનો પ્રાયસ કરી બાળ મૃત્યુ અટકાવવા માટે એક પણ બાળક રસીથી વંચિત રહી ન જાય તે જોવાની દરેક વાલીની ફરજ છે. તેમ કહેતા જિલ્લા આરોગ્ય અધિકારી ડો. સોલંકીએ તમામ ધર્મ-સંપ્રદાય અને વર્ગના લોકોને આ અભિયાનને સફળ બનાવા અનુરોધ કર્યો છે.


વેલેન્ટાઇન્સ ડે સ્પેશિયલઃ એવી બેંક જ્યાં પૈસા નહીં 'લવસ્ટોરી' થાય છે જમા\nસ્લોવાકિયા તા. ૧૪ : મધ્ય યુરોપના દેશ સ્લોવાકિયામાં એક એવી બેંક છે જેમાં પૈસા નથી જમા કરવામાં આવતા. પરંતુ અહીં કપલ્સ ખૂબ મોટી સંખ્યામાં આવે છે. આ કપલ્સ અહીં પોતાની લવ સ્ટોરી જમા કરાવવા આવે છે. આ દુનિયાની એક માત્ર લવ બેંક છે.\nપ્રત્યેક વેલેન્ટાઇન્સ ડે નિમિત્ત્।ે અહીં મોટી સંખ્યામાં કપલ્સ આવે છે અને અહીં યોજાતા એકિઝબેશનમાં આવેલ લવ બેંક તેમના માટે આકર્ષણનું કેન્દ્ર છે. આ બેંક દુનિયાની સૌથી લાંબી લવ પોએમ મરીનાની યાદમાં ખોલવામાં આવી છે. આ કવિતાને સ્લોવાકિયાના કવિ આંદ્રેજ સ્લેડકોવિકે લખી છે.\nવર્ષ ૧૮૮૪માં ૨,૯૦૦ લાઇનની આ કવિતાને લખી છે જેમાં તેમણે પોતાની પ્રેમિકા મારિયા પિશલોવા સાથેની લવ સ્ટોરીને આલેખી છે. રોમિયો અને જૂલિયટ જેમ જ આંદ્રેજ અને મારિયા પણ એક કયારેય ન મળી શકયા તેવા પ્રેમી છે. તેમની વાર્તા કોઈ કાલ્પનિક નહીં પરંતુ હકીકત છે.\nસ્લોવાકિયાના શહેર બન્સ્કા સ્ટીવનિકાના જે ઘરમાં આંદ્રેજની પ્રેમિકા મારિયા રહેતી હતી તે હવે દુનિયામાં પ્રેમનું કેન્દ્ર બની ગયું છે. જયાં દર વર્ષે ઇન્ટરેકિટવ એગ્ઝિબિશનનું આયોજન થાય છે. આ સાથે જ અહીં એક લવ ઓ મીટર હોય છે જેમાં પ્રેમી કપલ વચ્ચે કેટલો પ્રેમ છે તે માપવામાં આવે છે.\nમોટાભાગના કપલ્સ માટે લવ બેંકસ સૌથી મોટું આકર્ષણ છે. આ એવી બેંક છે જયાં કપલ્સ પોતાના પ્રેમ સાથે જોડાયેલ નિશાનીઓ રાખી શકે છે. મારિયાના ઘરના બેઝમેંટમાં એક લાંબી ટનલ છે જેને બેંકના લોકરરુમમાં ફેરવી નાખવામાં આવી છે.અહીં આ ટનલમાં લગભગ ૧ લાખ જેટલા નાના-નાના ડ્રોઅર છે. દરેક ડ્રોઅરમાં એક લવ લેટર હોય છે અને તેની સાથે પ્રેમ કવિતા મરીનાની ૧૭૪ વર્ષ જુની હસ્તપ્રતની કોપી પણ રાખવામાં આવી હોય છે.


"હું ઉંડેરા તળાવ જાઉં છું, મમ્મીને સાચવજો" લખીને પોલીસ કર્મીનો પુત્ર ભેદી સંજોગોમાં ગુમ, તળાવમાં રેસ્ક્યૂ ઓપરેશન હાથ ધરાયું (VIDEO) - Watch Gujarat News : LIVE LATEST TODAY Online\nવડોદરા શહેરમાં પોલીસ એમ.ટી વર્કશોપમાં એ.એસ.આઈ તરીકે ફરજ બજાવતા કર્મીનો પુત્ર ભેદી સંજોગોમાં ગુમ\n“હું ઉંડેરા તળાવ જાઉં છું અને મમ્મીને સાચવજો ” આવી અંતિમ ચિઠ્ઠી લખી યુવાન ઘરેથી ચાલ્યો ગયો\nઉંડેરા તળાવ પાસે યુવાનના ચંપલ અને સાયકલ મળી આવતા આપઘાત કરી લીધો હોવાની શંકા\nવહેલી સવારથી જ યુવાનની શોધખોળશરુ કરી દેવામાં આવી હતી પરંતુ મોડી સાંજસુધી પોલીસ અને ફાયર વિભાગને તેનો કોઈ પત્તો મળ્યો ન હતો\nનાના ભાઇને ચીઠ્ઠી મળતા તે શોધવા ગયો અને સમગ્ર મામલે સપાટી પર આવ્યો\nWatchGujarat. વડોદરા શહેર નજીક આવેલા ઉંડેરા તળાવમાં શહેરના પોલીસ કર્મીનો પુત્ર ભેદી સંજોગોમાં ગુમ થવાની વાતે સમગ્ર શહેરમાં ચકચાર મચાવી છે. જેમાં 23 વર્ષીય યુવાને “મમ્મી ને સાચવજો અને હું ઉંડેરા તળાવ જાઉ છું” લખીને ઘરેથી ભેદી સંજોગો ગુમ થઇ ગયો હતો. જેના પગલે પરિવાર દ્વારા પોલીસને જાણ કરતા જવાહનગર પોલીસે આ યુવાનની શોધખોળ હાથ ધરી હતી. અને સમગ્ર મામલે ફાયર બ્રિગેડની ટીમે પણ ઉંડેરા તળાવ જાઉં છું તેમ લખ્યા બાદ લાપતા થયેલ યુવાનની શોધખોળ શરુ કરી દીધી હતી. પરંતુ તળાવ વરસાદના કારણે છલોછલ ભરાયેલ હોવાથી મોડી સાંજ સુધી યુવાનનો કોઈ પત્તો મળી શક્યો ન હતો.\nઆ બનાવ વિશે પોલીસ સૂત્રો દ્વારા પ્રાપ્ત પ્રાથમિક વિગતો અનુસાર, ઉંડેરા જીવાભાઈ પાર્ક-2 ના રહેવાસી લક્ષમીનારાયણ પવાર લાલબાગ પાસે આવેલા પોલીસ એમ.ટી વર્કશોપમાં એ.એસ.આઈ તરીકે ફરજ બજાવે છે. તેમનો પુત્ર 23 વર્ષીય નીરજ પવાર વહેલી સવારમાં ઘરે “હું ઉંડેરા તળાવ જાઉં છું અને મમ્મીને સાચવજો ” ની ચીઠ્ઠી લખીને નિકળી ગયો હતો. આ ચીઠ્ઠી તેના 13 વર્ષીય ભાઈને મળી આવતા તે નીરજને શોધવા ઉંડેરા તળાવ ગયો અને તળાવ પાસે તેને નીરજ ના ચંપલ અને સાઇકલ મળી આવતા તે ગભરાઈ ગયો હતો. અને કોઈ રાહદારીને રોકી સમગ્ર મામલે પોલીસને જાણ કરી હતી. જેથી જવાહનગર પોલીસ સ્ટેશનનો કાફલો ઘટના સ્થળે દોડી આવ્યો હતો. એની નિરાજની શોધખોળ હાથ ધરી હતી.\nપ્રાથમિક તબક્કે પોલીસને નીરજે તળાવમાં કૂદી આપઘાત કરી લીધો હોય તેની જાણ થતા પોલીસે ફાયર બ્રિગેડની મદદથી તળાવમાં શોધખોળ શરુ કરી દીધી હતી. પરંતુ તળાવ વરસાદના કારણે છલોછલ પાણીથી ભર્યો હોવાથી મોડી સાંજ સુધી નીરજની કોઈ ભાળ મળી ન હતી.\nજેને પગલે સમગ્ર મામલે પોલીસ દ્વારા વધુ તાપસ હાથ ધરતા જાણવા મળ્યું હતું કે યુવાન છેલ્લા છ મહિનાથી તબીબી સારવાર હેઠળ હતો. અને તે વહેલી સારવારમાં અંતિમ ચિઠ્ઠી “હું ઉંડેરા તળાવ જાઉં છું અને મમ્મીને સાચવજો ” લખીને ઘરેથી ચાલ્યો ગયો હતો. અને સવારના 10.30 ની આસપાસસ તેના 13 વર્ષય ભાઈને આ ચિઠ્ઠી મળી આવતા તે નીરજને શોધવા નીકળી ગયો હતો. અને ઉંડેરા તળાવ પાસે તેને નિરાજના ચંપલ અને સાઇકલ મળી આવતા તેને કોઈ રાહદારીને રોકી સમગ્ર મામેલે પોલીસને જાણ કરી હતી. જેને પગલે જવાહનગર પોલીસ સ્ટેશનનો કાફલો ઘટના સ્થળે દોડી આવ્યો હતો.અને 13 વર્ષય કિશોરની બનાવ અંગે પૂછપરછ શરુ કરી હતી. સાથેજ પોલીસ દ્વારા નિરજના માતાપિતાને જાણ કરતા તે પણ ઉંડેરા તાળવે આવી પહોંચ્યા હતા. સમગ્ર મામલે પોલીસએ ફાયર વિભાગની મદદથી તળાવમાં નિરજની શોધખોળ શરુ કરી દીધી હતી. પરંતુ મોડી સાંજ સુધી તેનો કોઈ ભાળ મળી આવ્યો ન હતો. આ બનાવ વિશે પોલીસ સૂત્રોના જણાવ્યા પ્રમાણે નીરજ મળી ન આવતા તેની ગુમ થયાની જાણવાજોગ દાખલ કરી વધુ તાપસ હાથ ધરાશે.


શું ખરેખર બ્રિટનના વડાપ્રધાન દ્વારા રામ મંદિરને લઈ અભિષેક કરાયો....? જાણો શું છે સત્ય... | FactCrescendo | The leading fact-checking website in India\nFirst Breaking નામના ફેસબુક યુઝર દ્વારા તારીખ 8 ઓગસ્ટ 2020ના એક પોસ્ટ શેર કરવામાં આવી હતી. “બ્રિટનના વડાપ્રધાન બોરિસ જ્હોનસનએ પોતાના ગૃહ મંત્રીની સાથે તેમના નિવાસસ્થાને “શ્રીરામ અભિષેક” કર્યો અને જણાવ્યું કે હું ભારતીય કલ્ચરનો બહુ મોટો ફેન છું.” શીર્ષક હેઠળ શેર કરવામાં આવેલી આ પોસ્ટ પર 1 વ્યક્તિએ પોતાનું મંતવ્ય જણાવ્યુ હતુ. તેમજ6લોકો દ્વારા આ પોસ્ટને શેર કરવામાં આવી હતી. આ પોસ્ટમાં દાવો કરવામાં આવ્યો હતો કે, “બ્રિટનના વડાપ્રધાન બોરિસ જ્હોનસન દ્વારા તેમના ગૃહમંત્રીના નિવાસસ્થાને શ્રીરામ અભિષેક કર્યો હતો.”\nઉપરોક્ત પોસ્ટમાં કરવામાં આવેલા દાવાની સત્યતા તપાસવી જરૂરી જણાતા અમે અમારી પડતાલ/તપાસ કાર્યવાહી શરૂ કરી હતી. સૌપ્રથમ અમે પોસ્ટ સાથે શએર કરવામાં આવેલા ફોટોને ગૂગલ રિવર્સ ઈમેજના માધ્યમથી સર્ચ કરતા અમને ઘણા પરિણામો પ્રાપ્ત થયા હતા.\nઉપરોક્ત પરિણામો પરથી અમને આ ફોટો 19 ડિસેમ્બર, 2019ના રોજ બોરીસ જહોનસને પોતે શેર કર્યો હતો. પ્રીતિ પટેલની સાથે તેમણે લંડનના સ્વામિનારાયણ મંદિર અને ઇસ્કોન મુખ્યાલયની મુલાકાત લીધી હતી.\nઆમ, ઉપરોક્ત પરિણામો પરથી સાબિત થાય છે કે, આ ફોટો વર્ષ 2019નો છે હાલમાં5ઓગસ્ટનો રામ મંદિર ભૂમિપૂજન દિવસ નથી.\nસ્વામિનારાયણ મંદિરની આ મુલાકાતનો વીડિયો ઇન્ટરનેટ પર પણ ઉપલબ્ધ છે. જે તમે તેને નીચે જોઈ શકો છો.\nઆમ, અમારી પડતાલમાં ઉપરોક્ત પોસ્ટ ખોટી સાબિત થાય છે. કારણ કે, બોરિસ જ્હોનસનના જૂના ફોટાને ખોટી માહિતી સાથે શેર કરવામાં આવી રહ્યો છે. તેમણે રામ મંદિરના ભૂમિપૂજનના દિવસે રામની મૂર્તિનો અભિષેક નથી કર્યો.\nTitle:શું ખરેખર બ્રિટનના વડાપ્રધાન દ્વારા રામ મંદિરને લઈ અભિષેક કરાયો….? જાણો શું છે સત્ય…\nTagged Boris JohnsonBritainRam Mandirબોરિસ જ્હોનસનબ્રિટનરામ મંદિર


ગ્રોસ વર્કીંગ કેપિટલ અને નેટ વર્કિંગ કેપિટલ વચ્ચેનો તફાવત 2018\nગ્રોસ વર્કીંગ કેપિટલ અને નેટ વર્કિંગ કેપિટલ વચ્ચેનો તફાવત\nકુલ કાર્યકારી મૂડી વિ નેટ વર્કિંગ કેપિટલ કંપનીની કાર્યકારી મૂડી માટે એક છે કોઈપણ નાણાકીય નિવેદનમાં સૌથી મહત્વપૂર્ણ પગલાંની ગણતરી કરવી તે પણ સરળ છે. તે કંપનીની વર્તમાન નાણાકીય સ્થિતિનું પ્રતિબિંબ છે જે રોકાણકારોને કંપનીના આરોગ્ય (નાણાંકીય) વિશે જાણવામાં મદદ કરે છે. જો કે, ત્યાં ગ્રોસ વર્કિંગ કેપિટલ અને નેટ વર્કિંગ કેપિટલ તરીકે ઓળખાતા બે શબ્દો છે જેનો ઉપયોગ સામાન્ય રીતે થાય છે.\nકુલ કાર્યકારી મૂડી વિ નેટ વર્કિંગ કેપિટલ\nકંપનીની કાર્યકારી મૂડી માટે એક છે કોઈપણ નાણાકીય નિવેદનમાં સૌથી મહત્વપૂર્ણ પગલાંની ગણતરી કરવી તે પણ સરળ છે. તે કંપનીની વર્તમાન નાણાકીય સ્થિતિનું પ્રતિબિંબ છે જે રોકાણકારોને કંપનીના આરોગ્ય (નાણાંકીય) વિશે જાણવામાં મદદ કરે છે. જો કે, ત્યાં ગ્રોસ વર્કિંગ કેપિટલ અને નેટ વર્કિંગ કેપિટલ તરીકે ઓળખાતા બે શબ્દો છે જેનો ઉપયોગ સામાન્ય રીતે થાય છે. લોકો આ બંને વચ્ચે ગેરસમજ રહે છે કારણ કે તેઓ તેમની વચ્ચે તફાવત કરી શકતા નથી. કંપનીના આરોગ્યમાં રસ ધરાવનારાઓના કોઈ શંકા દૂર કરવા માટે આ લેખ આ બે ખ્યાલોને થોભશે.\nઅગાઉ કહ્યું હતું કે, કાર્યકારી મૂડી તેના નાણાંકીય સ્વાસ્થ્યને દર્શાવે છે અને તેની હાલની જવાબદારીઓ તેની વર્તમાન અસ્કયામતોમાંથી બાદ કરીને ગણતરી કરવામાં આવે છે. જો તે હકારાત્મક છે, તો એનો અર્થ એ થયો કે કંપની સારી નાણાકીય તંદુરસ્તી ધરાવે છે અને તેના હાલના સહાયકોને વેચીને તેના ટૂંકા ગાળાની ઋણ ચૂકવી શકે છે. જો તે નકારાત્મક છે, તો કંપની તેની દેવાની જવાબદારીઓને પૂરી કરી શકતી નથી, જો કે તે તેની વર્તમાન અસ્કયામતો જેમ કે રોકડ, એકાઉન્ટ્સ લેવરીબલ્સ અને ઈન્વેન્ટરી વેચે છે. જ્યારે કાર્યકારી મૂડી લાલ હોય છે, તે એક સંકેત છે કે કંપનીની કાર્યકારી કાર્યક્ષમતા ઘટી રહી છે અથવા તે પર્યાપ્ત વેચાણનું ઉત્પાદન કરતી નથી અને સૌથી ખરાબ સંજોગોમાં, નકારાત્મક કાર્યકારી મૂડી કંપનીના નાદારીમાં પરિણમી શકે છે. જેમ કે, કાર્યકારી મૂડી રોકાણકારો માટે એક કંપનીથી રોકાણ અથવા શરમાળ માટે સારો સૂચક છે.\nકાર્યકારી મૂડીની બે વ્યાખ્યાઓ એટલે કે ચોખ્ખી કાર્યકારી મૂડી અને કુલ કાર્યકારી મૂડી. જેમ કે કુલ કાર્યકારી મૂડી કંપનીની વર્તમાન વર્તમાન અસ્ક્યામતોનો સરવાળો છે, જ્યારે ચોખ્ખી કાર્યકારી મૂડી વર્તમાન જવાબદારીઓ ઉપર વર્તમાન અસ્ક્યામતોની અધિકતા છે. આનો સ્પષ્ટ અર્થ થાય છે કે તે ચોખ્ખા કાર્યકારી મૂડી છે જે રોકાણકારો માટે મહત્વ ધરાવે છે કારણ કે તે કંપનીના નફાકારકતા અને જોખમ વિશે ઘણું કહે છે.\nઆમ સ્પષ્ટ છે કે કુલ કાર્યકારી મૂડી માત્ર મૂડીને દર્શાવે છે કે કંપનીએ વર્તમાન એસેટ્સમાં રોકાણ કર્યું છે. તે કંપનીની જવાબદારીઓને ધ્યાનમાં લેતા નથી અને તે કોઈ કંપનીના નાણાકીય સ્વાસ્થ્યનું સાચું સૂચક નથી. બીજી બાજુ, ચોખ્ખી કાર્યકારી મૂડી વર્તમાન અસ્કયામતો અને હાલની જવાબદારીઓનો તફાવત હોવાથી કાર્યક્ષમ કાર્યક્ષમતા અને વધુ વેચાણ પેદા કરવાની ક્ષમતાને પ્રતિબિંબિત કરે છે.\nકુલ વર્કીંગ કેપિટલ વિ નેટ વર્કિંગ કેપિટલ\n• કાર્યકારી મૂડી કંપનીની તરલતા છે અને તેમાં બે વ્યાખ્યાઓ છે, જેમ કે કુલ કાર્યકારી મૂડી અને ચોખ્ખી કાર્યકારી મૂડી.\n• કુલ કાર્યકારી મૂડી તમામ વર્તમાન અસ્કયામતોનું કુલ છે અને રોકાણકારો માટે તે ખૂબ મહત્વ ધરાવતું નથી\n• નેટ વર્કિંગ કેપિટલ એ વર્તમાન કંપનીની વર્તમાન જવાબદારીઓ કરતાં વધુ છે, જે શા માટે તે એક મહત્વપૂર્ણ સૂચક છે કંપનીના નાણાકીય સ્વાસ્થ્ય


કેનેડાની આ કંપનીએ પ્લાસ્ટિકનાં કચરાનો શોધ્યો વિકલ્પ, ફર્નિચરથી લઈને ઈમારતમાં પણ થશે વપરાશ - GSTV\nકામના સમાચાર/ ડિજીટલ પેમેન્ટમાં મોટા ફેરફાર કરવા જઈ…\nકેનેડાની આ કંપનીએ પ્લાસ્ટિકનાં કચરાનો શોધ્યો વિકલ્પ, ફર્નિચરથી લઈને ઈમારતમાં પણ થશે વપરાશ\nવૈજ્ઞાનિકોએ પ્લાસ્ટીકની શોધ એક આશાવાદનાં રૂપમાં કરી હતી. પરંતુ તેનાં વધતા ઉપયોગ અને તેનાથી સર્જાતા વેસ્ટ કચરાથી પ્રદુષણ વધી રહ્યું છે. જ્યારે તેનાં વધુ પડતા કચરાને કારણે જીવસૃષ્ટી પર ખતરો બની રહ્યો છે. મનુષ્યનાં વરદાન રૂપી આ પ્લાસ્ટીક હવે શ્રાપ રૂપ બની રહ્યો છે. લગભગ વિશ્વમાં પ્લાસ્ટીકનો લાખો ટનનો વેસ્ટ સર્જાય છે. પરંતુ તેનાં નિકાલ પ્રત્યે તમામ પ્રકારનાં જરૂરી પગલા લેવામાં આવી રહ્યા છે. તેનાથી દુનિયાનાં ઘણા દેશો અત્યંત ચિંતિત છે. આ વેસ્ટનાં રિસાયકલ માટે વિવિધ પ્રકારનાં અને નવા નવા પ્રકારની ટેકનીકનો ઉપયોગ કરવામાં આવી રહ્યો છે. ત્યારે આ દરમિયાન કેનેડાની એક કંપનીએ પ્લાસ્ટિકનાં કચરાના રિસાઈકલનો એક અનોખો વિકલ્પ તૈયાર કર્યો છે. આ કંપની પ્લાસ્ટિકનાં કચરાને રીસાઈકલ કરીને લાકડાનાં રૂપમાં રૂપાંતર કરે છે.\nકેનેડાની નોવા સ્કોટિયા પ્રાન્તની હોલીફેક્સમાં કુલ 80 ટકા પ્લાસ્ટિકનાં કચરાને ફક્ત એક કંપની દ્રારા રિસાયકલ કરવામાં આવે છે. ગુડવુડ નામની આ કંપની પ્લાસ્ટિકનાં કચરાને લાકડાનાં સ્વરૂપમાં ફેરવે છે. જેનો વપરાશ બિલ્ડિંગ બ્લોક બનાવવામાં આવે છે. લાકડાની જેમજ આ બ્લોકમાં ડ્રીલની સાથે સાથે ખીલી પણ ઠોકી શકો છો..\nહોલીફેક્સનાં પ્રાન્તિય વિધાયક કંપની આ પ્રયાસથી અત્યંત ખુશ છે અને તેઓ તેમની બેવડી સફળતા માને છે. પ્લાસ્ટિક કચરાનાં નિવારણની સાથે સાથે લાકડાનો વિક્લિપ પણ મળવાથી વૃક્ષોનાં નિકંદન પર પણ રોકથામ લાગશે. ગયા વર્ષનાં ડિસેમ્બર મહિનાનાં જ કંપનીએ પોતાનું નામ ગુડવુડ રાખ્યું હતું.\nઆ કંપનીએ સોબે ગ્રોસરી સ્ટોર સાથે મળીને એક એવો પાર્કિંગ તૈયાર કરવામાં આવ્યું છે કે તે પ્લાસ્ટિકનાં કચરાથી બનેલો છે. કંપનીની પાસે વધુમાં વધુ આવતો કચરો પ્લાસ્ટિકની થેલીનાં સ્વરૂપમાં આવે છે. માઈક ચેસીનાં જણાવ્યા મુજબ પ્લાસ્ટિકનો વપરાશ સંપૂર્ણ રીતે પૂર્ણ કરી શકાશે નહી.\nકોરોના મહામારીમાં નોકરી ગુમાવનારને ESIC ત્રણ મહિના સુધી અડધો પગાર આપશે, ઓનલાઈન કરી શકો છો અરજી\nOMG: બસ ચોરી થવાની વાત સાંભળી હશે, પણ અહીં તો આખેઆખુ બસ સ્ટોપ જ ચોરી થઈ ગયું, જાણકારી આપનારને મળશે ઈનામ\nઅમદાવાદ જિલ્લાના ખેડૂતોને કૃષિ રાહત પેકેજ હેઠળ 24.06 કરોડની સહાય ચૂકવવામાં આવી\nકોરોનાની મહામારીને પગલે 12 વર્ષથી યોજાતા કાકરિયા કાર્નિવલને લઈને સસ્પેન્સ\nMirzapur 2: ફેન્સ માટે આવી ખુશખબરી, સમય કરતા પહેલા રિલીઝ થઈ વેબસિરીઝ મિર્ઝાપુર-2\nફેસબુક લઈને આવી રહ્યું છે નવું સિક્યોરિટી ફીચર, હવે નહીં ચોરાય તમારા ડેટા\nના હોય! Burger Kingએ બ્રિટનના પ્રિન્સને આપી દીધી ‘પાર્ટ ટાઈમ’ નોકરીની ઓફર, જાણો શું છે કારણ?\nPravin Makwana October 22, 2020 October 22, 2020\nવિમેન્સ આઇપીએલમાં રમવા માટે ભારતની મહિલા ક્રિકેટર દુબઈ પહોંચી


ડોક્ટરની એક અનોખી કળા,જુગાડ કરીને ડોક્ટરે બનાવવાનું એવું મશીન જે હવામાંથી ઓક્સિજનને ખેંચીને દર્દીઓ ને આપે છે ઇમરજન્સી ઓક્સિજન - India real news\nસાંસદના આગર માલવા જિલ્લામાં દર્દીઓમાં સતત ઓક્સિજનનો અભાવ જોવા મળતો હતો ત્યારે સરકારી દવાખાનાના ડોકટરો અને કર્મચારીઓએ દર્દીઓને જીવનદાન આપવા માટે જુગાડ કોમ્પ્રેસર મશીન બનાવ્યું હતું. હા, આ મશીન દ્વારા હવાને વાતાવરણમાંથી ખેંચી શકાય છે અને દર્દીને આપવામાં આવે છે, જે અચાનક કટોકટીમાં થોડી હદ સુધી મદદ કરી શકે છે.\nતમને3ઇડિઅટ ફિલ્મનો તે દ્રશ્ય યાદ હશે, જેમાં કટોકટી હોય ત્યારે ફિલ્મ કલાકાર આમિર ખાન ડિલિવરી માટે વેક્યૂમ મશીન બનાવે છે. આ જ વિચારસરણીથી, આગર માલવા જિલ્લાની સુસ્નરની સરકારી હોસ્પિટલમાં પોસ્ટ કરાયેલા તબીબે ઓક્સિજનના અભાવને દૂર કરવા માટે મશીનને જોડ્યું છે.\nઓક્સિજનના અભાવથી હોસ્પિટલમાં આવતા ગંભીર દર્દીઓને જોઇને ડો. બ્રિજ ભૂષણ પાટીદારએ ડેન્ટલ હોસ્પિટલમાં ઉપયોગમાં લેવામાં આવતી કોમ્પ્રેસર મશીનમાં કેટલાક ફેરફાર કર્યા અને વાતાવરણમાંથી હવા ખેંચી લેવા અને દબાણ સાથે દર્દીને આપવા માટે મશીન બનાવ્યું. ઓક્સિજનની ઉણપ અમુક હદ સુધી પહોંચી શકાય છે.\nડો.પાટીદાર કહે છે કે છેલ્લા કેટલાક દિવસોથી ઓક્સિજન સિલિન્ડરોની જરૂરિયાત વધુ જણાઇ રહી હતી અને ત્યાં રિફિલ્સની વિશાળ સમસ્યા હતી જેના કારણે ઘણા દર્દીઓને ઇમરજન્સીમાં રિફર કરવામાં આવ્યા હતા, જેથી લાંબા સમયથી ઓક્સિજન મળતું ન હતું. આવી સ્થિતિમાં દરરોજ દર્દીઓની સમસ્યાઓ જોઇને તેમને થોડી રાહત મળે તે માટે આ મશીન બનાવવાનો વિચાર આવ્યો, જેમાં તેમના સ્ટાફમાં કાર્યરત દિપક સોની અને બંશીલાલે પણ મદદ કરી. દંત ચિકિત્સા માટે વપરાયેલા કોમ્પ્રેસરમાં કેટલાક ફેરફાર કર્યા અને ફક્ત 20 થી 25 હજારના ખર્ચે માસ્ક વગેરે લગાવીને આ મશીન બનાવ્યું.\nદિવસ-રાત દર્દીઓની સેવામાં રોકાયેલા ડોકટરો તેમના દર્દીઓનો આખો સમય ઈલાજ કરવા વિશે વિચારતા હોય છે. ઉદ્દેશ્ય એ છે કે તેમની સાથે આવી રહેલી સમસ્યાઓ દૂર કરવી. ડો. પાટીદાર જેવા ડોકટરોની ભાવના પ્રત્યે ટોપીઓ, જે મર્યાદિત સંસાધનો હોવા છતાં રોગચાળાના યુગમાં લોકોના વેદનાને દૂર કરવા શક્ય તમામ પ્રયાસ કરી રહ્યા છે. જો કે, કોઈ પણ તબીબી સંસ્થા અથવા સંગઠન દ્વારા આ મશીનથી દર્દીઓના ફાયદાના દાવાની પુષ્ટિ થઈ નથી.\nહળવા લક્ષણોવાળા કોરોના પોઝિટિવ યુવાનોમાં3અઠવાડિયા પછી પણ થાય છે આ સમસ્યાઓ…\nPosted on 25 July 2020 Author indiarealnews\nહળવા લક્ષણોવાળા કોરોના વાયરસથી સંક્રમિત લોકોમાં કેટલાક અઠવાડિયા પછી સમસ્યાઓ થાય છે. અમેરિકાની અગ્રણી આરોગ્ય સંસ્થા સેન્ટર ફોર ડિસીઝ કંટ્રોલ (સીડીસી) એ એક અધ્યયનમાં આ વાત કહી છે. સીડીસીએ કહ્યું છે કે 14 કે 21 દિવસના સકારાત્મક આવતા પછી પણ ઘણા લોકો અહેવાલ આપી રહ્યા છે કે તેઓ સંપૂર્ણ રીતે સ્વસ્થ નથી. વશિંગ્ટન પોસ્ટના અહેવાલ […]\nપૂર્વ ધારાસભ્ય ના છોકરા એ ગર્લફ્રેંડ ના ચક્કરમાં ગર્ભવતી પત્ની સાથે કર્યું કંઈક એવું કે…\nઅરુણાચલ પ્રદેશમાં પોલીસે પૂર્વ ધારાસભ્યની પુત્રવધૂ તેચી મીના લિશીની હત્યાના કેસમાં એક મહિલા સહિત બે લોકોને ધરપકડ કરી છે. અગાઉ સાત મહિનાની સગર્ભા મહિલા મીના લિશીની હત્યામાં પોલીસે તેના પતિ સાથે ચાર લોકોની ધરપકડ કરી છે. હત્યાકાંડનો મુખ્ય સૂત્રધાર મૃતકનો પતિ હતો, જેણે તેની સગર્ભા પત્નીની હત્યા કરવા માટે 10 લાખ રૂપિયાના સોદા કર્યા હતા. […]\nશેર બજાર માં આજનો દિવસ,9વર્ષ માં સૌથી મોટો ઘટાડો\nPosted on 24 September 2020 Author indiarealnews\nછેલ્લા એક અઠવાડિયાથી શેર બજારમાં ઘટાડા પર વર્ચસ્વ છે. આ ઘટાડાથી રોકાણકારોમાં ભયનો માહોલ સર્જાયો છે. હકીકતમાં, વધતી કોરોના સંકટ અને નબળા વૈશ્વિક સંકેતોને લીધે ગુરુવારે સતત છઠ્ઠા દિવસે પણ શેરબજારમાં વેચવાલીનું દબાણ જોવા મળ્યું હતું. રોજ રોકાણકારોના પૈસા ડૂબી રહ્યા છે. બજાર ક્યાં અટકશે? આગાહી કરવી મુશ્કેલ છે. કારણ કે સેન્સેક્સ-નિફ્ટી દરરોજ ટેકો તોડી […]


નેટફ્લિક્સના આગામી હોલિવુડ પ્રોજેકટમાં પ્રિયંકા ચોપરા જોવા મળી શકશે | નવગુજરાત સમય\nનેટફ્લિક્સના આગામી હોલિવુડ પ્રોજેકટમાં પ્રિયંકા ચોપરા જોવા મળી શકશે\n1 / 1 નેટફ્લિક્સના આગામી હોલિવુડ પ્રોજેકટમાં પ્રિયંકા ચોપરા જોવા મળી શકશે\nપ્રિયંકાનો જન્મદિવસની આ બધી ઘટનાઓ ચર્ચામાં હતી.\nછેલ્લા ઘણા દિવસોથી પ્રિયંકા ચોપડાની ફિલ્મ કારકીર્દિ પર સવાલ ઉભા થવા લાગ્યા હતા. એવું કહેવામાં આવી રહ્યું હતું કે 'ધ સ્કાય ઇઝ પિંક' પછી પ્રિયંકા પાસે કોઈ પ્રોજેક્ટ નથી. પણ એવું કંઈ નથી દેશી ગર્લને હોલીવુડનો નવો પ્રોજેક્ટ મળ્યો છે.\nરિપોર્ટ્સ અનુસાર, પ્રિયંકા ચોપરા ટૂંક સમયમાં નેટફ્લિક્સના એક્શન ફેન્ટસી પ્રોજેક્ટ 'વી કેન બી હીરોઝ' માં જોવા મળશે. હોલીવુડ ફિલ્મ નિર્માતા રોબર્ટ રોડ્રિજ આ ફિલ્મ લખશે. ડાયરેકટ અને પ્રોડ્યુસ કરશે. આ પહેલા રોબર્ટ રોડ્રિજે 'સ્પાય કિડ્સ' ની વેબ સીરીજમાં જોવા મળ્યા હતા. ફિલ્મ 'વી કેન બી હીરોઝ' સુપરહીરો પર બનેલી ફિલ્મ હશે. એલિયન્સનો ટ્વિસ્ટ પણ તેમાં જોવા મળશે.\nમાહિતી મુજબ હાલમાં પ્રિયંકા ચોપડા તેના બોલિવૂડ પ્રોજેક્ટ 'ધ સ્કાય ઇઝ પિંક' ની રિલીજ માટે રાહ જોઈ રહી છે. સોનાલી બોઝ દિગ્દર્શિત આ ફિલ્મમાં ફરહાન અખ્તર, ઝાયરા વસીમ અને રોહિત સરાફ મહત્વપૂર્ણ ભૂમિકામાં જોવા મળશે. પ્રિયંકા ચોપરાની ફિલ્મ રિલીઝ થાય તે પહેલાં ટોરન્ટો ઇન્ટરનેશનલ ફિલ્મ ફેસ્ટિવલમાં બતાવવા માટે પસંદ કરવામાં આવશે. માહિતી મુજબ આગામી સપ્ટેમ્બરમાં બતાવવામાં આવશે. પ્રિયંકા ચોપડા તેના પતિ નિક જોન્સ સાથેની મ્યુઝિક કોન્સર્ટમાં જોવા મળી હતી. આ સિવાય નિક જોન્સ અને સોફી ટર્નરના લગ્ન, પ્રિયંકાનો જન્મદિવસની આ બધી ઘટનાઓ ચર્ચામાં હતી.


Surat Lady PSI Suicide Case, send Social media status like depression from last five days | લેડી સિંઘમ જેવી છાપ પણ સ્વભાવે સંવેદનશીલ, છેલ્લા5દિવસથી ડિપ્રેશનમાં હોય તેવા સ્ટેટસ મૂકતા હતા - Divya Bhaskar\nSurat Lady PSI Suicide Case, Send Social Media Status Like Depression From Last Five Days\nસુરત મહિલા PSI આપઘાત:લેડી સિંઘમ જેવી છાપ પણ સ્વભાવે સંવેદનશીલ, છેલ્લા5દિવસથી ડિપ્રેશનમાં હોય તેવા સ્ટેટસ મૂકતા હતા\nઆપઘાત કરનાર અમિતા જોશીની ફાઈલ તસવીર.\nલોકડાઉનમાં ગરીબોને ભોજન પુરૂ પાડી માનવતા મહેકાવી હતી\nકડક ઓફિસરની ઈમેજ ધરાવતા અમિતા સ્વભાવે અતિસંવેદનશીલ હતા\nસુરત શહેરના ઉધના પોલીસ મથકની પટેલ નગર ચોકીમાં ફરજ બજાવતા મહિલા પીએસઆઇ અમિતા જોશીએ પોતાની સર્વિસ રિવોલ્વરથી પેટનાં ભાગે ગોળી મારી આપઘાત કરી લીધો હતો. સાથી પોલીસ કર્મચારીઓના જણાવ્યા પ્રમાણે અમિતા જોષી ઉધના વિસ્તારમાં લેડી સિંઘમ જેવી છાપ ધરાવતા હતા. જોકે, તેણી સ્વભાવે અતિસંવેદનશીલ હતા. જ્યારે છેલ્લા5દિવસથી ઓન ડ્યૂટી નોર્મલ રહેતા અમિતા જોશી સોશિયલ મીડિયામાં જાણે ડિપ્રેશનમાં હોય તેવા સ્ટેટસ મૂકતા હતા.\nઆ પણ વાંચોઃ જીવવું અઘરું છે લખી સુરતમાં મેરેજ એનિવર્સરીએ જ મહિલા PSIનો સર્વિસ રિવોલ્વરથી ગોળી મારીને આપઘાત\nઓન ડ્યુટી નોર્મલ રહેલા પીએસઆઈ અમિતા સોશિયલ મીડિયામાં વિચિત્ર સ્ટેટસ મૂકતા હતા.\nલોકડાઉનમાં ગરીબોને ભોજન આપ્યું, ગુનેગારોમાં ધાક હતી\nવર્ષ 2013ની બેચના પીએસઆઈ અમિતા જોશી હતા. ઉધના વિસ્તારમાં તેમની છાપ લેડી સિંઘમ જેવી હતી. ગુનેગારો-ટપોરીઓ પર તેમની ધાક હતી. જોકે, કડક ઓફિસરની ઈમેજ ધરાવતા અમિતા જોશી સ્વભાવે અતિસંવેદનશીલ હતા. લોકડાઉનમાં ગરીબોને ભોજન પુરૂ પાડી માનવતા મહેકાવવા સાથે અનેક પરપ્રાંતિયોને વતન મોકલવાની વ્યવસ્થા કરી હતી. ગત વર્ષે એક ગરીબ છોકરાની સાઈકલ ચોરાઈ ગઈ હતી. છોકરો પિતા સાથે પોલીસ ચોકીમાં ચોરીની અરજી આપવા આવ્યો હતો. સાઈકલ ચોરાઈ જતા નાસીપાસ થયેલા આ છોકરાને જોઈ પીએસઆઈ અમિતાનું દિલ દ્રવી ઉઠ્યું હતું. તેમણે પોતાના ખર્ચે છોકારાને સાઈકલ અપાવી હતી.\nઆ પણ વાંચોઃ આપઘાત કરી લેનાર અમિતા જોશી 2013માં ડાયરેક્ટ બેચના PSI, એકના એક દીકરાએ માતા ગૂમાવી\nઆપઘાત કરનાર મહિલા પીએસઆઈને એક દીકરો પણ છે.\nડિપ્રેશનમાં હોય તેવા સ્ટેટસ મૂકતા હતા\nસાથી પોલીસ કર્મીઓના જણાવ્યા પ્રમાણે, છેલ્લા પાંચ દિવસથી ઓન ડ્યુટી નોર્મલ રહેલા પીએસઆઈ અમિતા સોશિયલ મીડિયામાં વિચિત્ર સ્ટેટસ મૂકતા હતા. અમિતા જોશી છેલ્લા પાંચેક દિવસથી ડિપ્રેશનમાં હોય તે પ્રકારના વીડિયો-ફોટો સ્ટેટસ પર અપલોડ કરતા હતા. ગત રોજ જ તેમણે રામલીલા ફિલ્લામાં વાગતા મરસીયાનો વીડિયો મૂક્યો હતો. જે વીડિયો જોઈને પોલીસ કર્મીઓને આશ્વર્ય થયું હતું. સાથે સાથે આગ તો અપને હી લગાતે હે, ગૈર તો સિર્ફ હવા દેતે હૈ એવો પણ વીડિયો મૂક્યો હતો. જ્યારે જો ગુજર ગયા ઉસે પીછે મૂડકર મત દેખો. વરના જો આગે મિલને વાલા હે ઉસે ભી ખો દોંગે જેવા પણ સ્ટેટસ મૂકતા હતા.\nમહિલા પીએસઆઈ લોહીલુહાણ હાલતમાં મૃત મળી આવ્યા હતા.\nમહિલા પીએસઆઇ અમિતા જોશી(ઉ.વ.33)એ પોતાની સર્વિસ રિવોલ્વર થી પેટનાં ભાગે ગોળી મારી આપઘાત કરી લીધો હતો. પોલીસને મળી આવેલી ડાયરીમાં પોતે 'જીવવું અઘરું છે. મારા મોત માટે કોઈ જવાબદાર નથી' એવું લખી જીવન ટુંકાવી લીધું હતું.ઘટના અંગે જાણ થતા જ પોલીસ વિભાગના ઉચ્ચ અધિકારીઓ સહિ તનો પોલીસ કાફલો ફાલસાવાડી સ્થિત પીએસઆઇના ઘેર પહોંચી ગયો હતો અને એફએસએલની મદદથી તપાસ શરુ કરી હતી.\nમહિલા પીએસઆઇના આપઘાતને પગલે પોલીસ ઘટનાસ્થળે પહોંચી તપાસ હાથ ધરી રહી છે.\nઉધના પોલીસ મથકમાં છેલ્લા ચાર વર્ષથી ફરજ બજાવતા હતાં\nમહિલા પીએસઆઈ ઉધના પોલીસ મથકમાં છેલ્લા ચાર વર્ષથી ફરજ બજાવતા હતાં.ઉધના પોલીસ મથકમાં પટેલ નગર પોલીસ ચોકીને ચાર્જ તેમની પાસે હતો. તેઓ નાઈટ ડ્યુટીમાં ઇન્વેસ્ટીગેશન ટીમમાં હોવાથી સવારે ફરજ પરથી ઘેર ફાલસાવાડી ખાતે તેમના 103 નંબરના ફ્લેટમાં આવ્યાં હતાં.તેમના પતિ સચિન પોલીસ મથકમાં એમિટી ડ્રાઇવર તરીકે બજાવે છે. પીએસઆઇના સંતાનમાં પાંચ વર્ષનો એક દીકરો છે.મહિલા પીએસઆઈ આપઘાત કરતા પહેલા છેલ્લે બાર જાગીને અઠ્ઠાવીસ મિનિટે સોશિયલ મીડિયાનો ઉપયોગ કર્યો હતો અને બાદમાં આપઘાત કરી લીધો હતો.પોલીસે પીએસઆઇના મૃતદેહને પીએમ માટે સ્મેર હોસ્પિટલ ખસેડ્યો હતો.\nક્રાઈમ: સુરતમાં લગ્નના6માસમાં જ સાસરિયાંઓના ત્રાસથી પરિણીતાનો આપઘાત, પતિ સહિત6સામે દુષ્પ્રેરણાનો ગુનો નોંધાયો\nઆપઘાત: પુત્રની સર્જરીના રૂપિયા ન હોવાથી પિતાનો આપઘાત


નાની બચત યોજનાઓમાં મળી રહ્યુ છે વધારે વ્યાજ ! RBIએ મંત્રાલયને આપ્યું આ સૂચન - GSTV\nLast Updated on December 28, 2019 by Mansi Patel\nપીપીએફ (PPF), એફડી, સુકન્યા સમૃદ્ધિ યોજના (SSY), પોસ્ટ મંથલી ઈનકમ સ્કીમ (PMIS), એનએસસી (NSC) અને એસસીએસએસ (SCSS) જેવી નાની બચત યોજનાઓ (Small Savings Schemes)માં રોકાણ કરવા પર આગામી દિવસોમાં તમને વધુ કમાણી થઈ શકે છે. વાસ્તવમાં, જાન્યુઆરીથી માર્ચ ત્રિમાસિક ગાળાના વ્યાજ દરની જાહેરાત પહેલાં, ભારતીય રિઝર્વ બેંક (RBI) એ નાણાં મંત્રાલય (Finance Ministry)ને સૂચન કર્યું છે. કોન્દ્રીય બેંકનું કહેવું છે કે નાની બચત યોજનાઓ પરના વ્યાજ દર બજાર દર જેવા જ હોવા જોઈએ, જેથી બેંકોના ટ્રાન્સફરમાં સુધારો થઈ શકે. સુધીમાં નાની બચત યોજનાઓ પર આગામી ક્વાર્ટર માટે વ્યાજદરોની જાહેરાત નાણા મંત્રાલય 31 ડિસેમ્બર સુધીમાં કરી શકે છે.\nસૂત્રો મુજબ, આરબીઆઈએ મંત્રાલયને નાની બચત યોજનાઓ પરના વ્યાજ દર સમાન બનાવવાની જરૂર જણાવી છે, જેથી વધુ સારી ટ્રાન્સફર થઈ શકે. આરબીઆઈએ આ સંદર્ભે સરકારને બેંકોની પ્રતિક્રિયા વિશે માહિતી આપી છે. નાની બચત યોજનાઓ પર દર ત્રિમાસિકમાં વ્યાજ દરમાં ફેરફાર કરવામાં આવે છે. જો તેમાં કોઈ ફેરફાર કરવામાં ન આવે, તો નાણાં મંત્રાલય વર્તમાન દરોને કાયમ રાખે છે.\nબેંકો અને ઉદ્યોગો નાની બચત યોજનાઓના વ્યાજના દર પર નજર રાખશે, કારણ કે આવી યોજનાઓ મોટે ભાગે નિવૃત્ત સરકારી કર્મચારીઓ, સીમાંત શ્રેણીનાં લોકો, ખેડુતો અને મહિલાઓ પસંદ કરે છે. આ યોજનાઓમાં પોસ્ટ ઓફિસ બચત યોજનાઓ પણ શામેલ છે, જેમાં ઘણા ઉત્પાદનોની સૂચિ હોય છે જે વિશ્વસનીય છે અને તેમાં કોઈપણ જોખમ વિના રોકાણ પર વળતર મળે છે.\nમોબાઇલ રિચાર્જ કરાવવુ ભારે પડી જશે, ટેલિકોમ કંપનીઓ બીજો ઝટકો આપવાની તૈયારીમાં


મોબાઇલ ધારકોને ઝટકો આપવાની તૈયારી! 10 ગણા વધી જશે Mobile Dataના ભાવ - GSTV\nભારત એવા દેશોમાંથી એક છે જ્યાં Mobile Data ખૂબ સસ્તો છે. પરંતુ જો ટેલિકોમ કંપનીઓની ભલામણોને મંજૂરી આપવામાં આવે તો તે દિવસ દૂર નથી જ્યારે Mobile Dataના ભાવમાં 10 ગણો વધારો જોવા મળી શકે છે. અત્યારે ભારતમાં Mobile Dataની સરેરાશ કિંમત જીબી દીઠ 19 રૂપિયાની આસપાસ છે. સાથે જ આ સમયે, વિશ્વમાં Mobile Dataની સરેરાશ કિંમત આશરે 650 રૂપિયા પ્રતિ જીબી છે.\nNITI આયોગના સીઇઓ અમિતાભ કાંતે મોબાઇલ ઇન્ટરનેટ (Mobile Internet) અને કૉલ માટે મિનિમમ રેટ્સ નક્કી કરવાનું સમર્થન કર્યુ છે. કાંતે કહ્યું કે દેવામાં ડૂબેલા ટેલીકોમ સેક્ટર માટે અન્ય કોઇ વિકલ્પ વથી બચ્યો. વર્તમાનમાં ટેલીકોમ કંપનીઓ કૉલ અને ડેટાની કિંમતો નક્કી કરવા માટે સ્વતંત્ર છે. પરંતુ હરિફાઇના કારણે આ કંપનીઓએ રેગ્યુલેટરી ઓથોરિટીને હસ્તક્ષેપ કરવા કહ્યું છે.\nઆ કારણે વધી શકે છે Mobile Dataની કિંમતો\nહકીકતમાં, મોબાઇલ સર્વિસ પ્રોવાઇડર કંપનીઓ Mobile Data માટે ફ્લોર રેટ નક્કી કરવાની માંગ કરી રહી છે. Mobile Data માટે ફ્લોર રેટ ન્યૂનતમ ભાવ હશે. આ સ્થિતિમાં, બધી કંપનીઓએ તેમના Mobile Data પેકની કિંમત સૌથી ઓછી કિંમતે નક્કી કરવાની રહેશે. ચાલો તમને જણાવી દઈએ કે વોડાફોન-આઇડિયા જેવી કંપનીઓ દેવામાં ડૂબી છે. તે જ સમયે, રિલાયન્સ જિયો પણ ઇચ્છે છે કે ફ્લોર રેટ નક્કી કરવામાં આવે. આપને જણાવી દઈએ કે વોડાફોને જીબી ડેટા દીઠ 35 રૂપિયા આપવાની માંગ કરી છે. તે જ સમયે, એરટેલે જીબી દીઠ ફ્લોર રેટ 30 રૂપિયા અને રિલાયન્સ જિયો 20 પ્રતિ જીબીની માંગ કરી છે.\nઆ સમયે દેશમાં મોબાઇલ યુઝર 4G ડેટાને 3.5 રૂપિયા પ્રતિ GB તરીકે ઉપયોગ કરી રહ્યાં છે. હવે ટેલિકોમ કંપનીઓ આ મિનિમમ રેટ્સમાં વધારો કરવાની માગ કરી રહી છે. જો ટેલીકોમ કંપનીઓની વાત માની લેવામાં આવે તો, મોબાઇલ ઇન્ટરનેટના ભાવ 5થી 10 ગણા વધી જશે.\nદેવામાં ડૂબેલી વોડાફોન-આઇડિયાએ ડેટાના મિનિમમ રેટ્સને 35 રૂપિયા પ્રતિ GB કરવાનો પ્રસ્તાવ મુક્યો છે. સાથે જ Airtel આ મૂલ્યને 30 રૂપિયા પ્રતિ GB અને રિલાયન્સ જિયોએ તેને 20 રૂપિયા પ્રતિ GB કરવાની માગ કરી છે. હાલ વોડાફોન-આઇડિયા અને એરટેલના ડેટાને વર્તમાન દર4રૂપિયા પ્રતિ GB અને રિલાયન્સ જિયોનો વર્તમાન દર 3.90 રૂપિયા પ્રતિ GB છે.\nટેલીકોમ રેગ્યુલેટરી ઓથોરિટી ઑફ ઇન્ડિયા (TRAI) આ મામલે હાલ તમામ પક્ષો સાથે વાતચીત કરી રહી છે. જો કે કોમ્પીટીશન કમીશન ઑફ ઇન્ડિયાએ (CCI) મિનિમમ રેટ્સ નક્કી કરવાને પીછેહઠ ગણાવી છે. CCIનું કહેવું છે કે આમ કરવાથી માર્કેટ પર ખરાબ અસર પડશે.\nભારતના 12 રાજ્યોમાં Corona Virus નો પેસારો, જાણો ગુજરાત છે કે નહીં ?\nફક્ત 1 જ મિનિટ અને ડૂબી ગયા6લાખ કરોડ,3હજારના કડાકા સાથે Share Market ઈતિહાસમાં સૌથી નિચલા સ્તરે


અમિતાભ બચ્ચનની 10 કડવી સચ્ચાઈ, જે ભાગ્યે જ કોઈને ખબર હશે - Chel Chabilo Gujrati\nઅમિતાભ બચ્ચનના આ 10 સિક્રેટ ૯૯% લોકોને ખબર નથી\nબોલિવૂડના મેગાસ્ટાર અમિતાભ બચ્ચન કલાકારી સાથે ઉદ્યોગમાં એક મોટું નામ છે. અભિનેતા તેની અભિનય કુશળતા અને અભિનયની સરળ તકનીક માટે વિશ્વભરમાં પ્રખ્યાત છે. અમિતાભની પ્રશંસક અનુસરે છે, તેમને પદ્મ ભૂષણ એવોર્ડથી નવાજવામાં આવ્યા હતા, અને તે તેની ચુંબકીય સ્ક્રીનની ઉપસ્થિતિ માટે જાણીતા છે. અભિનેતા પોતે એક દંતકથા છે અને તેમાં ઘણા અજાણ્યા તથ્યો છે, ચાલો બિગ બી વિશેના કેટલાક અજાણ્યા તથ્યો પર એક નજર નાખીએ.\n1. ડો. કુમાર વિશ્વાસને કાનૂની નોટિસ: જાણીતા કવિ અને આમ આદમી પાર્ટીના સભ્ય ડો. કુમાર વિશ્વાસે એકવાર ડો. તેમના અવાજમાં હરીવંશ રાય બચ્ચન (અમિતાભના પિતા) ની કવિતાઓ યુટ્યુબ પર અપલોડ કરી હતી. આ અમિતાભ સાથે સારું થયું નહીં અને તેમને ડો. કાનૂની નોટિસ મોકલી અને કુમાર વિશ્વાસ પર કાનૂની ઉલ્લંઘનનો આરોપ લગાવ્યો. રસપ્રદ વાત એ છે કે નોટિસના જવાબમાં ડી.આર.એસ. વિશ્વાસે અમિતાભને 32 રૂપિયા પણ મોકલ્યો જે કવિતાએ યુટ્યુબ પર કમાવ્યો હતો.\n2. કોંગ્રેસ સાથેની રાજકીય કારકીર્દિ: અમિતાભ બચ્ચને તેમની રાજકીય કારકીર્દિની શરૂઆત કોંગ્રેસ પાર્ટીથી કરી હતી. તેમને અભિનયમાંથી વિરામ લીધો અને તેમના લાંબા સમયના પ્રિય મિત્ર રાજીવ ગાંધી માટે રાજકારણમાં પ્રવેશ કર્યો. અમિતાભે અલ્હાબાદની લોકસભા બેઠક માટે લડ્યા અને ભારે અંતરથી જીત્યા. જોકે, અભિનેતાએ ત્રણ વર્ષ બાદ રાજીનામું આપ્યું હતું.\n3. બોફોર્સ કૌભાંડના આરોપી: અમિતાભના રાજીનામા પછી, તેને એક ભાઈએ સાથે એક અખબાર દ્વારા બોફોર્સ કૌભાંડમાં ફસાવી દીધો હતા. અને અમિતાભ અખબારને કોર્ટમાં લઈ ગયા. જો કે, બાદમાં એ વાત સામે આવી હતી કે આ કૌભાંડમાં અમિતાભને ફસાવીને ખોટા આરોપી બનાવવામાં આવ્યા છે. તેમને સમગ્ર બોફોર્સ ઓર્ડિનન્સમાં દોષી ન ઠેરવવામાં આવતા તેમને બધા આરોપોથી મુક્ત કરવામાં આવ્યા હતા.\n4. શીખ વિરોધી રમખાણોમાં ભૂમિકા? અમિતાભ પર 1984 ના શીખ વિરોધી રમખાણોના સંદર્ભમાં ટીવી ચેનલ દૂરદર્શન પર ‘લોહીનું લોહી’ ના નારા લગાવવાનો આરોપ મૂકવામાં આવ્યો હતો. પરંતુ અભિનેતાએ આ આરોપને નકારી દીધો. “શીખ સમુદાય વિરુદ્ધ હિંસા ભડકાવવા” અભિનેતાને ઓક્ટોબર 2014 માં લોસ એન્જલસની અદાલતે બોલાવવામાં આવ્યા હતા.\n5. સ્ટારડસ્ટ દ્વારા પ્રતિબંધિત! અમિતાભના ગાંધી પરિવાર સાથે ગાઢ સંબંધો હતા. એવું કહેવામાં આવે છે કે અભિનેતાએ તેના પ્રભાવનો ઉપયોગ કર્યો અને સ્ટારડસ્ટ મેગેઝિન બંધ કરવાનો પ્રયાસ કર્યો. સેન્સરો પણ અમિતાભ પર લખવા માટે સ્ટારડસ્ટ સાથે કડક વર્તન કરે છે. તે દરમિયાન પ્રેસ અને સામયિકો પર જોરદાર સેન્સરશીપ લાદવામાં આવી હતી. અને સ્ટારડસ્ટને ભોગવવું પડ્યું. બાદમાં તમામ ફિલ્મ સામયિકોએ એક સંઘની રચના કરી અને અભિનેતા પર પ્રતિબંધ મૂક્યો. જો કે, અમિતાભે કહ્યું કે તે તેઓએ જ 1989 સુધી તેમની ફિલ્મના સેટ પરના તમામ પ્રેસ પર પ્રતિબંધ મૂક્યો હતો.\n6. પનામા પેપર્સમાં તેનું નામ: અમિતાભ બચ્ચનનું નામ બે વાર પનામા પેપર્સ અને પેરેડાઇઝ પેપર્સમાં દેખાયું છે, જે વિકીલીક્સ દ્વારા બહાર પાડવામાં આવેલ એક ગુપ્ત દસ્તાવેજ છે. જો કે, અભિનેતાએ આ વાત નકારી કાઢી હતી.\n7. શું તેમને રાજ બબ્બરની કારકિર્દીનો નાશ કર્યો? ફિલ્મ ઇન્ડસ્ટ્રી મક્કમ છે કે અહીંના દરેકને આગળ વધવા માટે નબળાઓને કચડી નાખવું ગમે છે. અને અમિતાભ બચ્ચનને આ કળાના નિષ્ણાંત માનવામાં આવ્યાં હતાં. બિગ બીની આર્ટનો શિકાર રાજ બબ્બર હતો, જેમણે રમેશ સિપ્પીની ‘શક્તિ’ અને પ્રકાશ મહેરાની ‘નમક હલાલ’ જેવી કેટલીક મોટી ફિલ્મો ગુમાવી હતી.\n8. જયા સાથે તેના લગ્ન: જ્યારે ફિલ્મ ‘ઝંજીર’ મોટી હીટ સાબિત થઈ ત્યારે જયા બચ્ચન અને અમિતાભે ઉજવણી કરવા વિદેશ જવાની યોજના બનાવી. પરંતુ અમિતાભના પિતાને આની ખબર પડી અને કહ્યું કે લગ્ન કર્યા વિના સાથે વિદેશ જવું સારું નથી. પિતાના આદેશને પગલે તેમને જયા બચ્ચન સાથે લગ્ન કર્યા. આજે પણ અમિતાભ અને જયા બચ્ચન બોલિવૂડના સૌથી સફળ યુગલો છે.\n9. તેમને બી-ગ્રેડ ફિલ્મમાં અભિનય કર્યો: અમિતાભની કારકિર્દી ઘણી સફળ રહી હતી, પરંતુ 2000 ની શરૂઆતમાં તેમની પ્રોડક્શન કંપની એબીસીએલ નાદાર થઈ ગઈ. નાણાકીય નુકસાન માટે, અભિનેતાઓ કોઈપણ ફિલ્મ, ટીવી શોમાં કામ કરશે. આ જ કારણ છે કે અમિતાભે બી-ગ્રેડ ફિલ્મ ‘બૂમ’માં કામ કર્યું હતું. આ ફિલ્મ આપત્તિજનક બની હતી અને ફિલ્મની નિર્માતા આયેશાએ બાકી રકમ ચૂકવવા માટે પોતાનો અંગત સામાન વેચ્યો હતો. અમિતાભે પણ ફક્ત તેમની આર્થિક મુશ્કેલીઓને કારણે કેબીસીને સ્વીકાર્યું.\n10. લોકોનો ઉપયોગ અને ડમ્પ: રાજકારણી અમરસિંહે અમિતાભ બચ્ચન પર આતંકવાદી હોવાનો આરોપ લગાવ્યો હતો, જેમણે તેનો ઉપયોગ કર્યો હતો અને બાદમાં તેમને ફેંકી દીધા હતા. આવું જ કંઈક મહમુદ સાથે થયું. મહમૂદ અમિતાભનો ગુરુ હતો અને તે અમિતાભને તેમનો પુત્ર માનતો હતો. જ્યારે અમિતાભના પિતાને બ્રીચ કેન્ડી હોસ્પિટલમાં દાખલ કરવામાં આવ્યા હતા, ત્યારે મહેમૂદને પણ તે જ હોસ્પિટલમાં દાખલ કરવામાં આવ્યા હતા જ્યાં તેમની બાયપાસ સર્જરી કરાઈ હતી. પરંતુ અમિતાભ તેઓને મળવા ન ગયા અને આનાથી મહેમૂદ ખૂબ જ દુઃખી થયા હતા.\nદીપિકા પાદુકોણે પહેલી વાર કરાવ્યું હતું કપડાં વગરનું ફોટોશૂટ, એકલામાં જ જોજો ક્લિક કરીને\nમોડલના કપડાં જોઈને ફલાઇટ એટેન્ડન્ટને પણ આવી ગઈ શરમ, ખુલ્લેઆમ એવું કામ કરી બેઠી કે…


સોમવાર, જાન્યુઆરી 21 2019, 17:55 Hrs(IST)\nનવગુજરાત સમય | Publish Date: Jan 1 2019 1:04PM\n- લગભગ 15 થી 30 વર્ષના વયજૂથની છોકરીઓમાં આ ડિસઓર્ડર થતો વધારે જોવા મળે છે\nઆજકાલ યુવક, યુવતીઓમાં પોતાના દેખાવ વિશેની સભાનતા ખૂબ વધી ગઈ છે. જ્યારે એ લોકો એકબીજાને જીવનસાથી તરીકે પસંદ કરે છે ત્યારે સૌ પ્રથમ બાહ્ય દેખાવ ધ્યાનમાં લેવાય છે. ઑફકોર્સ ફાઈનાન્શિયલ બેકગ્રાઉન્ડ તેમજ એજ્યુકેશનલ સ્ટેટસ પણ એટલા જ મહત્વના છે. છતાં ય વર્ષોથી દેખાવનું મહત્વ જરા પણ ઘટ્યું નથી. છેલ્લા ચાર-પાંચ વર્ષમાં બૉલિવૂડની અસર નીચે છોકરાઓ મસ્ક્યુલર બોડીને મહત્વ આપતા થયા છે. જ્યારે છોકરીઓ ઝીરો ફીગરને લઈને કોન્શિયસ થઈ ગઈ છે. દરેક યુવાન કે યુવતીના મનમાં એક પરફેક્ટ મેચ માટેની કલ્પના હોય છે. હંમેશા ક્યાંક ને ક્યાંક છૂપા ઈન્ફિરીયારિટી કોમ્પ્લેક્સની અસર નીચે પોતાને ઈનસફિશયન્ટ માનવા માંડે છે. એમાં પણ જ્યારે ચોક્કસ પ્રકારની સાયકોલોજીકલ વિકૃતિ હોય તો પરિસ્થિતિ વધારે ખરાબ બને છે. સાયકોલોજીસ્ટ પાસે આવેલા આવા જ એક કિસ્સાની આજે વાત કરૂં.\n‘આજે સાંજે આમ તો બીજા એક પ્લાસ્ટિક સર્જનની અપોઇન્ટમેન્ટ લીધી જ છે પણ આ પહેલાના ડૉકટરે તમને મળવાનું કહ્યું. આઇ વન્ડર, વ્હાય ?’ સુજલ આશ્ચર્ય સાથે બોલી. સરિતાબહેન અને તેમની પચ્ચીસ વર્ષની દિકરી સુજલે ડિસ્કશન શરૂ કર્યું. સુજલના ચાર મહિના પછી મેરેજ છે. એને એવું લાગે છે કે મારું નાક ધીરે ધીરે જમણી બાજુ વળી રહ્યું છે. મારા ફેસનું પરફેકશન બગડી રહ્યું છે. જાણે ચહેરો આખો ધીરે ધીરે થોડો ચેન્જ થઇ રહ્યો છે.’\n‘આ સિવાય બીજી શું તકલીફ છે?’ સાયકોલોજીસ્ટે વચ્ચે અટકાવતા પૂછયું. સરિતાબહેન બોલ્યા.,‘ હા, થોડી ગભરામણ જેવું થાય. અમે મેરેજની તૈયારીની વાત શરૂ કરીએ તો સુજલ તરત જ સ્ટ્રેસ્ડ આઉટ થઇ જાય. હવે બહુ થોડો સમય છે અને ઘણા કામ બાકી છે પણ આ સુજલ વચ્ચે પોતાના ફેસના પ્રોબ્લેમ લઇને બેઠી છે. આમ તો બંનેએ એકબીજાને પસંદ કરેલા છે. ‘વિનિત’ નામ છે એના હસબન્ડનું બંનેમાં કોઇ પ્રોબ્લેમ જ નથી પણ સુજલને એવી બીક લાગે છે કે મારો ચહેરો વિકૃત થઇ રહ્યો છે. આગળના ડૉકટરે તો બધું નોર્મલ છે એમ જ કહ્યું, પણ આ ‘ફેસ ફિયર’થી સુજલ રાત્રે સુતી પણ નથી. બસ ચિંતા કર્યા જ કરે છે અને રડ્યા કરે છે.\n‘આની શરૂઆત ક્યારથી થઇ?’ એવા પ્રશ્નના જવાબમાં સુજલ બોલી, ‘એકાદ વર્ષ પહેલા એક વખત અમે કોફી પીવા સાથે ગયા હતા. એ વખતે મજાકમાં વિનિતે મને એવું કહ્યું કે “તારુ નાક બુચૂં અને વળેલું છે. તારી કમ્પેરમાં હું ભલે ડાર્ક સ્કીનનો રહ્યો પણ વધારે પરફેકટ ફેસવાળો છું. આપણા સાથે મેરેજના ફોટા સારા નહીં આવે.” જોકે, એ પ્યોર મસ્તી જ કરતો હતો છતાં કોણ જાણે કેમ જ્યારે અરીસામાં જાઉં ત્યારે એ વાત મારા મનમાં દૃઢ થતી જાય છે. એ વખતે આવા વિચાર બહુ સ્ટ્રોંગ નહોતા પણ ધીરે ધીરે મને એવું જ લાગે છે. તમે જ જુઓ સર, મારું નાક થોડું રાઇટ સાઇડમાં ટર્ન થયેલું છે. ઇટ રીયલી રીકવાયર્સ પ્લાસ્ટીક સર્જરી અને મમ્મી મને તમારી પાસે લઇ આવી. આને કંઇક સમજાવો.’\nસુજલ ભલે એની મમ્મીને સમજાવવાનું કહે પણ ખરી સમજની જરૂર તો એને જ છે. સુજલને પોતાના ચહેરામાં કંઇક ગરબડ છે તેવી ભ્રમણા ઊભી થઈ છે. આખો દિવસ અરીસાની સામેથી ખસતી જ નથી. બીજી બધી રીતે એનું વર્તન નોર્મલ છે, સિવાય કે થોડી ગભરામણ અને ચિંતા. આ તકલીફને ‘બોડી ડિસમોર્ફિક ડીસઓર્ડર’ કહેવાય છે.\nલગભગ ૧૫ થી ૩૦ વર્ષના વયજૂથની છોકરીઓમાં આ ડિસઓર્ડર થતો વધારે જોવા મળે છે. મોટા ભાગના અનમેરિડ હોય ત્યારથી જ સમસ્યા શરૂ થઇ જાય છે. આશરે ૭૦ થી ૯૦% લોકોમાં એંઝાયટી કે ડિપ્રેશન જેવી સમસ્યા સાથે જોવા મળે છે. ક્યારેક પોતાના ચહેરાને કે શરીરના અસરગ્રસ્ત ભાગોને કેટલાક સતત અરીસામાં જૂએ છે તો ક્યારેક કંપલીટલી એવોઇડ કરે છે. મેકઅપ કરીને ચહેરાની કલ્પિત વિકૃતિને છુપાવવા પણ પ્રયાસ કરે છે. સોશિયલ પ્રસંગોમાં જવાનું પણ ટાળે છે. કોઇક ટીકા કરશે તેવો સતત ભય પણ રહે છે.\nસુજલને પ્લાસ્ટિક સર્જરીની નહી, પણ મનોચિકિત્સાની જરૂર હતી. તેને સાયકો ડાયનેમિક સાયકોથેરપી આપવામાં આવી. સેલ્ફ એસ્ટીમ મજબૂત કરવામાં આવ્યો. વિનિતને પણ પોતાની ભૂમિકા કેવી રીતે ઉપયોગી થાય તેનું કાઉન્સેલીંગ થયું. સુજલના મનના ‘ચહેરાના ઈમેજીનરી ડિસઓર્ડર’ ના વિચારો જવા માંડ્યા છે.\nપોતાનું શરીર બરાબર નથી એવો કાલ્પનિક વિકૃત વિચાર સ્વ સમજણથી દૂર થઈ શકે. પરફેક્ટ ફેસ કે ફિગરના વિચારો અહીં પાશ્ચાત્ય દેશમાં હવે બદલાઈ રહ્યા છે. દરેકને સરખું મહત્વ આપવું એ ‘ઇન થીંગ’ છે.\nદરેક વ્યક્તિ પોતાની રીતે બ્યૂટીફુલ જ હોય છે, જરૂર હોય છે માત્ર એ વિઝન ડેવલપ કરવાની.


ચોંકાવનારો આક્ષેપ:પૂર્વ મંત્રી જયેશ રાદડિયા સામે મોરચો માંડનાર ભાજપના જ નીતિન ઢાંકેચાએ કહ્યું- રાજકોટ જિલ્લા બેંકમાં પટાવાળાનો ભાવ 45 લાખ રૂપિયા\nહાલ ગાંધીનગરમાં સહકાર વિભાગમાં રજૂઆત કરી, પુરાવા સમય આવ્યે રજૂ કરીશ\n900 કર્મચારીની ભરતી કરી રાદડિયાએ કરોડો ભેગા કર્યાનો ઢાંકેચા જૂથનો આક્ષેપ\nરાજકોટ જિલ્લા સહકારી બેંકના ચેરમેન, ભાજપના પૂર્વ મંત્રી અને જેતપુરના ધારાસભ્ય જયેશ રાદડિયા સામે ભાજપના જ ઢાંકેચા અને સાવલિયા જૂથે મોરચો માંડ્યો છે. આ જૂથે ગઈકાલે ગાંધીનગરમાં રાજકોટ જિલ્લા બેંકમાં ભરતીકૌભાંડને લઇ જયેશ રાદડિયા વિરુદ્ધ રજૂઆત કરી હતી. ભાજપના જ પુરુષોત્તમ સાવલિયા, નીતિન ઢાંકેચા અને વિજય સખિયાએ ગઈકાલે ગાંધીનગરમાં સહકાર રજિસ્ટ્રારને જણાવ્યુ હતું કે હાલમાં રાજકોટ જિલ્લા સહકારી બેંકમાં 900 જેટલા કર્મચારીઓની ભરતીમાં મોટું કૌભાંડ આચરાયું છે. વિઠ્ઠલ રાદડિયા બેંકના ચેરમેન હતા ત્યારે 2002માં બોર્ડ મીટિંગમાં ઠરાવ કરીને ભરતીની તમામ સત્તા ચેરમેનને આપી દેવામાં આવી હતી. આજે નીતિન ઢાંકેચાએ દિવ્ય ભાસ્કર સાથેની ટેલિફોનિક વાતચીતમાં જણાવ્યું હતું કે જિલ્લા બેંકમાં પટ્ટાવાળાનો ભાવ 45 લાખ રૂપિયા છે.\n3 માસના રોજમદાર તરીકે ભરતી કરાઈ છે\nગાંધીનગર કરાયેલી રજૂઆતમાં જણાવ્યું હતું કે આ નિયમથી વિરુદ્ધ ભરતી કરવામાં આવી હતી. એ પછી કોઈ જાહેરખબર આપ્યા વગર રોજગાર કચેરીમાંથી નામ મંગાવ્યા વગર કે કોઈ પ્રકારના ઈન્ટરવ્યુ યોજ્યા વગર દરેક ઉમેદવારની3માસના રોજમદાર તરીકે પટાવાળા તરીકે ભરતી કરાઈ છે. એક વર્ષ બાદ તેને કાયમી કરાતા હતા અને પાંચ વર્ષ પછી તેને ક્લાર્ક તરીકે પ્રમોશન આપી આગળ વધારી દેવાતા હતા.\nજયેશ રાદડિયા દર વર્ષે 60થી 70ની ભરતી કરી કરોડો કમાયા\nહાલના બેંકના ચેરમેન જયેશ રાદડિયા વર્ષે 60થી 70 કર્મચારીની ભરતી કરી ઉમેદવારદીઠ 45 લાખ વસૂલતા હોવાનો ભાજપના આ જૂથે આક્ષેપ કર્યો છે. નાબાર્ડની ગાઈડલાઈન છે કે 12 ધોરણથી વધુ લાયકાતવાળાને પટાવાળામાં ન લઈ શકાય. આમ છતાં ઉમેદવારો પાસે ખોટા સોગંદનામા કરાવી તેમની ભરતી કરવામાં આવે છે. બાદમાં કોઈ પ્રકારની પરીક્ષા યોજ્યા વગર પ્રમોશન પણ આપી દેવાય છે. આ રીતે જયેશ રાદડિયાએ કરોડો રૂપિયા ભેગા કર્યાનો આક્ષેપ કરાયો છે.\nરાજકોટ જિલ્લા બેંકમાં 900 કર્મચારીના ભરતીકૌભાંડનો ઢાંકેચા જૂથનો આક્ષેપ.\nખેડૂત મતદારો જેની સાથે હોય તેનું વર્ચસ્વ હોય\nજયેશ રાદડિયાએ જણાવ્યું હતું કે સહકારી સંસ્થામાં ખેડૂત જ સર્વસ્વ હોય છે. જેની સાથે ખેડૂત મતદારો હોય, સહકારી જગતમાં તેનું વર્ચસ્વ હોય છે. પુરુષોત્તમ સાવલિયા, હરદેવસિંહ જાડેજા, નીતિન ઢાંકેચા અને વિજય સખિયા એ માત્ર ચાર-પાંચ જ વ્યક્તિ છે, જે આખા ગામમાં ફર ફર કરે છે. એ લોકોના શાસનમાં ભ્રષ્ટાચાર થયો છે એ સૌકોઇ જાણે છે. મારા ખેડૂત ખાતેદાર બેંકના સંચાલન અને વહીવટથી સંતુષ્ટ છે. મારા માટે એનું સર્ટિફિકેટ મહત્ત્વનું છે. આક્ષેપ કરનાર અરીસામાં પોતાના મોં જોવે અને પછી આક્ષેપો કરે. મારી બેંક ભારતની નમૂનેદાર બેંક છે.\nઅમારા વિરુદ્ધ પુરાવા હોય તો તપાસ કરાવો\nજયેશ રાદડિયા સામે મોરચો માંડનાર હરદેવસિંહ જાડેજાએ જણાવ્યું હતું કે અમારા વિરુદ્ધ કોઈ પુરાવા હોય તો તપાસ કરાવો. જયેશ રાદડિયા એવું જણાવે છે કે જે ગાંધીનગર સુધી ગયા છે તે દૂધે ધોયેલા નથી. તો શું અમે ભ્રષ્ટાચાર કર્યો તો તમને પણ ભ્રષ્ટાચાર કરવાનો અધિકાર મળી જાય? જો એમને એવું લાગે છે કે અમે ભ્રષ્ટાચાર કર્યો હોય તો અમારી વિરુદ્ધ પણ તપાસ કરાવો. અમને કોઈ વાંધો નથી. પરિણામની અમને ચિંતા નથી. નાબાર્ડ અને વિજિલન્સ કમિશનર દ્વારા એવું જણાવવામાં આવ્યું છે કે જિલ્લા બેંક માટે જે રજૂઆત કરાઈ છે. તેમાં તપાસ માટે સૂચના આપી છે.


મહિલાએ પ્રેમીને કહ્યું તને મળવાનું ખુબ જ મન થાય છે પણ મારી સાસુ મને છોડતી નથી પણ જ્યારે આવીશ ત્યારે તને ખુશ કરી દઇશ અને... - Saurashtra Times\nHome breaking news મહિલાએ પ્રેમીને કહ્યું તને મળવાનું ખુબ જ મન થાય છે પણ મારી...\nમહિલાએ પ્રેમીને કહ્યું તને મળવાનું ખુબ જ મન થાય છે પણ મારી સાસુ મને છોડતી નથી પણ જ્યારે આવીશ ત્યારે તને ખુશ કરી દઇશ અને…\nNovember 18, 2021 2:30 am\nરાજકોટમાં કોઠારીયા સોલવન્ટ રેલ્વે ફાટક પાસે એક યુવાનની લાશ મળી આવી હોવાનું પોલીસ તપાસમાં બહાર આવ્યું છે. ત્યારે રાજકોટ ક્રાઈમ બ્રાંચની તપાસમાં મૃતકની પત્નીના પ્રેમી પટેલે કોન્ટ્રાક્ટર યુવકની હ-ત્યા-કરાવી હોવાનું બહાર આવ્યું છે.ત્યારે ક્રાઈમ બ્રાન્ચે જણાવ્યું હતું કે હ-ત્યાના કાવતરામાં કુલ પાંચ વ્યક્તિઓ સામેલ હતા. પટેલે આ માટે5લાખ 10 હજાર રૂપિયા આપ્યા હોવાનું પોલીસ તપાસમાં બહાર આવ્યું છે.\nપોલીસ તપાસમાં એક અજાણ્યા ફોન કોલે માહિતી આપી હતી કે યુવકનું મોત અકસ્માતે નહીં પરંતુ હ-ત્યા થઇ છે. ત્યારે તેના આધારે રાજકોટ ક્રાઈમ બ્રાન્ચે તપાસ શરૂ કરી પોલીસ તપાસમાં પારડીનો રાજેશ પુંજા પરમાર પોલીસના હાથે ઝડપાઈ ગયો ત્યારે કન્સ્ટ્રક્શન કોન્ટ્રાક્ટર પરેશ પરષોત્તમ અકબરીએ પોલીસ પૂછપરછ દરમિયાન કબૂલાત કરી હતી. એક પછી એક પૂછપરછ કરતા મેહુલ રામજી પારઘી હ-ત્યારા હોવાનું સામે આવ્યું હતું. પોલીસે આ કેસમાં પાંચ આરોપીઓની ધરપકડ કરી વધુ તપાસ શરૂ કરી છે.\nપોલીસના કહેવા પ્રમાણે આરોપી પરેશ અકબરી કાલાવડ રોડ અક્ષર માર્ગ પર આવેલી ગુજરાત હાઉસિંગ બોર્ડ સોસાયટીમાં રહે છે. 2014માં પરેશ પટેલે સ્વર્ગસ્થ મનોજ વાઢેરના ઘર પાસે કન્સ્ટ્રક્શન સાઈટ શરૂ કરી હતી. ત્યારબાદ મનોજની પત્ની ફાલ્ગુની પરેશના સંપર્કમાં આવી ત્યારે ફાલ્ગુનીએ મનોજ સાથે છૂટાછેડા લીધા હતા 2017માં પરેશ પટેલ સાથે મિત્રતાનો કરાર કર્યો હતો.\nત્યારે સાસુ પથારીવશ હોવાથી ફાલ્ગુની ફરીથી મનોજ સાથે રહેવા જતી રહી હતી. મનોજ ફાલ્ગુની સાથે મારપીટ કરતો હોવાથી તેનો પ્રેમી પરેશ પટેલ કોઈપણ ભોગે ફાલ્ગુનીના પતિથી છુટકારો મેળવવા માંગતો હતો. જેથી આ ઝંખના મનોજની હ-ત્યા સુધી પહોંચી હતી. હાલ આજીડેમ પોલીસ આરોપીની વધુ પૂછપરછ કરશે.\nPrevious articleગોંડલમાં સવારથી હવામાનમાં પલટો આવતા હડમતાળામાં વરસાદી છાંટા\nNext articleઆ યુવકેએ એક જ મંડપમાં નવ છોકરીઓ સાથે કર્યા લગ્ન, સુહાગરાતની તસવીરોએ મચાવ્યો ખળભળાટ!\nપુરુષોએ લગ્ન પહેલા જ કાજુ ખાવાનું શરૂ કરી દેવું જોઈએ, લગ્ન...


લગ્ન પછી આટલી બદલાઈ છે ઈશા અંબાણી, કરાવ્યું ગ્લેમરસ ફોટોશૂટ - lifestyle\nલગ્ન પછી આટલી બદલાઈ છે ઈશા અંબાણી, કરાવ્યું ગ્લેમરસ ફોટોશૂટ\nPublished: Feb 03, 2019, 18:02 IST | Dhruva Jetly\nમેગેઝિનને આપેલા ઇન્ટરવ્યુમાં ઈશાએ જણાવ્યું કે, "મારા પેરેન્ટ્સના લગ્નના7વર્ષ પછી અમે ભાઈ-બહેન (આકાશ અંબાણી અને ઈશા અંબાણી)નો જન્મ IVF ટેક્નીક દ્વારા થયો. મમ્મીએ અમારા બંનેનો સંપૂર્ણપણે ખ્યાલ રાખ્યો. પરંતુ, જ્યારે અમે બંને5વર્ષના થયા તો મમ્મી કામ પર પાછી ફરી." ઇશાએ કહ્યું કે પપ્પાની સરખામણીએ મમ્મી વધુ કડક હતી. જો અમે સ્કૂલ બંક કરવા માંગતા તો પપ્પા માની જતા, પરંતુ મા અમારા ભણતર અને ખાવા-પીવાને લઈને બહુ સતર્ક રહેતી હતી. તેઓ આજે પણ એક 'ટાઈગર મોમ' છે.\nઇન્ટરવ્યુ દરમિયાન ઈશા અંબાણીએ પોતાની પરિણીત જીંદગી વિશે પણ ઘણી રસપ્રદ વાતો શેર કરી. ઈશાએ કહ્યું, 'આનંદ હંમશાં મને હસાવતા રહે છે, તેમની સેન્સ ઑફ હ્યુમર લાજવાબ છે. આનંદ કોઈપણ સોશિયલ ઇવેન્ટમાં સામેલ થવામાં બહુ રસ ધરાવતા નથી, જ્યારે મને સોશિયલ ઇવેન્ટ્સમાં જવું પસંદ છે. તે મારા કરતા વધુ આધ્યાત્મિક છે. અમારા બંનેમાં એક સમાનતા એ છ કે અમે બંને ખાવાના ખૂબ શોખીન છીએ.'\nઉલ્લેખનીય છે કે વર્ષ 2018માં ઈશા અંબાણી અને આનંદ પિરામલના રોયલ વેડિંગ થયા હતા. અંબાણી પરિવારના આ લગ્નમાં બિયોન્સે સંગીત સેરેમનીમાં પર્ફોર્મ કર્યું હતું. એટલું જ નહીં, બોલિવુડ, ક્રિકેટ અને પોલિટિક્સના ક્ષેત્રમાંથી લગભગ તમામ મોટી હસ્તીઓ લગ્નમાં સામેલ થઈ હતી.\nદેશના બિઝનેસ ટાયકૂન મુકેશ અંબાણીની દીકરી ઈશા અંબાણી હાલ પોતોના ગ્લેમરસ ફોટોશૂટના કારણે ખૂબ ચર્ચામાં છે. આનંદ પિરામલ સાથે લગ્ન પછી પહેલીવાર ઈશાએ વોગ મેગેઝિન માટે ફોટોશૂટ કરાવ્યું. તેની તસવીરો સોશિયલ મીડિયા પર ખૂબ વાયરલ થઈ રહી છે. આ દરમિયાન ઈશાએ પહેલીવાર લગ્ન પછીના તેના જીવનમાં આવેલા ફેરફાર વિશે પણ ખુલીને વાત કરી.\nવિએટનામની આ હોટેલમાં સંડાસથી માંડીને સ્વિમીંગ પૂલ સુધીનું બધું જ સોનાનું છે\nગણિતજ્ઞ શકુંતલા દેવીએ હોમોસેક્સુઅલ્સ પર પુસ્તક કેમ લખ્યું? જુઓ વિદ્યા બાલન સાથેની આ વિશેષ વાતચીત


Union Budget 2021 What common man expecting about Long term Capital gain – News18 Gujarati\nBudget 2021: કેપિટલ ગેન છૂટ વધે અને ખર્ચ કરવાની શક્તિ વધે, જાણો શું ઇચ્છે છે આમ આદમી\nBudget 2021: બજેટ 2021માં જો 80C અને 80D અંતર્ગત છૂટની મર્યાદા વધારવામાં આવશે તો ખર્ચ અને રોકાણને વધારવામાં મદદ મળશે.\nLast Updated : February 01, 2021, 09:16 IST\nનવી દિલ્હી: દેશનું અર્થતંત્ર ધીમે ધીમે કોરોના વાયરસની મહામારીમાંથી બહાર આવી રહ્યું છે. આથી આમ આદમી કરદાતા (Tax payer) સારા બજેટ (Union budget 2021)ની આશા સાથે અર્થવ્યવસ્થા (Economy)માં મોટો ઉછાળો આવશે તેવી આશા રાખી રહ્યા છે. 2000માં સરકારે જાહેર કરેલી વિવિધ યોજનાઓને કારણે અર્થતંત્ર ગતિશીલ રહ્યું હતું, તો લોકો બજેટ 2021ને એક ઐતિહાસિક ઘટનાના રૂપમાં જોઈ રહ્યા છે. તો જાણીએ આમ આદમી (What common man expects from budget 2021)ને કેન્દ્ર સરકાર પાસેથી આ બજેટમાં શું આશા છે.\nરિમોટ વર્કિંગ સેટઅપ માટે છૂટ\nકોરોનાને કારણે નોકરી કરતા લોકોની કામ કરવાની રીતમાં બદલાવ આવ્યો છે. કંપનીઓએ વર્ક ફ્રોમ હોમ શરૂ કરી દીધું છે. અનેક કંપનીઓ માટે આ એક નિયમ બની ગયો છે. આથી એવી આશા રાખવામાં આવી રહી છે કે બજેટ 2021માં અમુક એવી જોગવાઈ કરવામાં આવે જેનાથી કર્મચારીઓને ટેક્સમાં અમુક રાહત મળે. ઉદાહરણ તરીકે કુલ આવકમાં કર્મચારીઓને 50 હજાર રૂપિયા જેટલી છૂટ ખુરશી, ફર્નિચર, કોમ્પ્યુટર, ડેટા ઉપકરણો વગરે પાછળ ખર્ચ કરવા માટે આપવામાં આવે. આ છૂટ ઘરેથી કામ કરતા લોકોને આપવામાં આવે.\n80C અને 80D અંતર્ગત ઇન્કમ ટેક્સની છૂટ વધારવામાં આવે\nબજેટ 2021માં જો 80C અને 80D અંતર્ગત છૂટની મર્યાદા વધારવામાં આવશે તો ખર્ચ અને રોકાણને વધારવામાં મદદ મળશે. નિષ્ણાતો આને અર્થતંત્ર માટે મહત્ત્વનું માને છે. સેકશન ડી અંતર્ગત બીન-વરિષ્ઠ નાગરિકો માટે મેડિકલ કવરેજને 25 હજારથી વધારીને 50 હજાર કરવામાં આવી શકે છે. જ્યારે વરિષ્ઠ નાગરિકો માટે 50 હજારથી વધારીને 75 હજાર કરવામાં આવી શકે છે. જેનાથી કોરોના વાયરસ જેવી મહામારી જેવા સંકટની સ્થિતિમાં ખૂબ મદદ મળશે.\nખર્ચ કરવાની શક્તિમાં વધારો\nનિષ્ણાતો સરકાર પાસેથી માંગણી કરી રહ્યા છે કે કરદાતાઓનો ટેક્સમાં છૂટ આપવામાં આવે, સાથે જ ટેક્સમાં સુધારો કરવામાં આવે જેનાથી તેમની ખર્ચ કરવાની શક્તિમાં વધારો થશે. નિષ્ણાતોના મતે બજેટમાં એક ઉત્તમ ટેક્સ વ્યવસ્થાની જાહેરાત કરવી જોઈએ જે ખૂબ સરળ હોય. આ સાથે જ સ્ટાર્ટઅપ અને એમએસએમઈ ઉદ્યમો માટે ટેક્સમાં રાહત તેમજ ટેક્સ હૉલિડેની જોગવાઈ લાવવી જોઈએ.\nઆ પણ વાંચો: Budget 2021: બજેટથી આમ આદમીને અનેક આશા, ટેક્સ સ્લેબને લઈને નિષ્ણાતોનો મત\nઆ સાથે જ નિષ્ણાતો લાંબા સમય સુધી ઇક્વિટી શેરમાં રોકાણ પર લાગતા લૉંગ ટર્મ કેપિટલ ટેક્સમાં પણ છૂટ આપવાની માંગ કરી છે. હાલ ઇક્વિટી શેર અને ઇક્વિટી મ્યુચ્યુઅલ ફંડ પર કેપિટલ ગેનમાં એક લાખ રૂપિયાની છૂટ છે. જોકે, કેપિટલ ગેન એક લાખથી વધારે થવા પર 10 ટકા ટેક્સ લાગે છે. નિષ્ણાતો માની રહ્યા છે કે સરકારે આ મર્યાદા બે લાખ રૂપિયા કરવી જોઈએ. આ ઉપરાંત જો ટેક્સનો દર પણ પાંચ ટકા કરવાની જરૂરિયાત છે.\nDebt લિંક્ડ બચત યોજનાની શરૂઆત\nઇન્ડસ્ટ્રી નિષ્ણાતોનું માનવું છે કે ડીએલએસએસ (ડેટ લિંક્ડ સેવિંગ સ્કીમ)ની શરૂઆત નાના રોકાણકારોને લાંબા સમયની બચતને યોગ્ય ટેક્સ લાભની સાથે વધારે ક્રેડિટ વાળા ડેટ ઇન્સ્ટ્રૂમેન્ટમાં શામેલ કરવામાં મદદ મળશે. જેનાથી ભારતીય બૉન્ડ માર્કેટને વધારે વિસ્તાર આપવામાં મદદ મળશે. સાથે જ રોકાણકારો પોતાના પૈસાના 15 વર્ષના પીપીએફ અને એનપીએસની સરખામણીમાં પાંચ વર્ષના નાના લૉક-ઇન પ્રોડક્ટમાં રોકશે.\nવરિષ્ઠ નાગરિકો માટે પેન્શન સ્કીમ\nદેશના વરિષ્ઠ નાગરિકોની એક મોટી વસ્તી આજે પેન્શનના ફાયદાથી વંચિત છે. નિષ્ણાતોના મતે વરિષ્ઠ નાગરિકો માટે ટેક્સ ફ્રેન્ડલી યૂનિવર્સલ પેન્શન પ્રોગ્રામની શરૂઆત કરવામાં આવી શકે છે. સરકાર પાસે વસ્તીના એક મોટા વર્ગને આર્થિક આઝાદી આપવાનો ખૂબ સારો મોકો છે. દેશવાશીઓનું કહેવું છે કે જો સરકાર બજેટમાં આ સૂચનોને શામેલ કરશે તો તેમને મોટી મદદ મળશે. આ ઉપરાંત આગામી દિવસોમાં અર્થતંત્રની તસવીર પણ ચમકતી દેખાશે.\nFirst published: February 01, 2021, 09:16 IST\nTags: Budget 2021, Budget News, FM Nirmala sitharaman, Modi Government Budget, Railway budget 2021, Union budet 2021, કેન્દ્રીય બજેટ 2021, નીર્મલા સીતારમણ, બજેટ 2021, બજેટ ન્યૂઝ, રેલવે બજેટ 2021


Tha Kavya -4in Gujarati Novel Episodes by Jeet Gajjar books and stories PDF | ધ કાવ્યા એક પરી ની પ્રેમ કહાની - ભાગ ૪\nમહાદેવ ની આ રહસ્યમય વાત સંભળી ને માં પાર્વતી બોલ્યા.\nહે પ્રભુ તમે એક બાજુ કહો છો કે રાજા વિધ્વંત ના ઘરે કન્યા નો જન્મ થશે અને બીજી બાજુ કહી રહ્યા છો કે તે કન્યા નહિ હોય.\nતો હે પ્રભુ તો રાજા વિધ્વંત ના ઘરે કોણ જન્મ લેશે.?\nહે પ્રિયે.. બસ થોડા દિવસ ની રાહ જુઓ પછી ખબર પડી જશે કે રાજા વિધ્વંત ને ત્યાં કન્યા જન્મે છે કે કોઈ બીજું.\nમાં પાર્વતી પછી મહાદેવ ને કોઈ સવાલ કર્યો નહિ ને બસ તે સમય ની રાહ જોવા લાગ્યા.\nરાણી વિભા ને હવે સારા દિવસો શરૂ થયા. આ સારા દિવસોમાં રાજા વિધ્વંત રાણી નું બહુ ધ્યાન રાખવા લાગ્યા હતા. રાણી બા ને સારા દિવસો ચાલી રહ્યા છે. આ વાત નગરજનો ને થતાં, નગરજનો પણ બહુ ખુશ ખુશ થઈ ગયા. અને તે પણ આવનાર બાળક ની પ્રતીક્ષા કરવા લાગ્યા.\nઆખરે તે ઘડી આવી ગઈ. અને રાણી વિભા ને કૂખે એક આત્માં એ જન્મ લીધો. પણ આ શું રાણી વિભા ના કૂખે નથી જન્મેલી.., નથી કન્યા લાગતી કે નથી કોઈ રાક્ષસી. રાણી વિભા તેણે જન્મેલા બાળક ને જોઈને બેહોશ થઈ ગઈ. ત્યાં ઉભેલી દાસી આ બાળક ને જોઈને ડરી ગઈ અને દોડતી દોડતી રાજા પાસે આવી અને રાજા ને સમાચાર આપ્યા કે બાળકે રાણી ના કૂખે થી જન્મ લઈ લીધો છે. આગળ રાજા તે દાસી ને કઈ પૂછે તે પહેલાં દાસી ત્યાંથી ભાગી ગઈ.\nરાજા વિધ્વંત તો દોડતા દોડતા રાણી ના કક્ષમાં પહોંચ્યા અને રાણી વિભા ની બાજુમાં સૂતેલા બાળક પર નજર કરી તો.\nતે બાળકી માથે બે નાના નાના સિંગડા હતા અને ચાર મોટા દાત પણ હતા. માથું આખું એક રાક્ષસી જેવું લાગી રહ્યું હતું અને બાકીનો ભાગ એક સુંદર કન્યા જેવો. આ જોઈને થોડી વાર માટે તો રાજા વિધ્વંત પણ ડરી ગયા પણ પછી મહાદેવે આપેલી ભેટ સમજી ને સ્વીકાર કરી લીધો.\nજ્યારે રાણી વિભા હોશમાં આવી ત્યારે તેણે બાળક સામે જોઇને દુઃખી દુઃખી થઈ ગઈ અને મહાદેવ સામે નિસાસો નાખીને બોલી હે પ્રભુ આ તે કેવું બાળક મને આપ્યું. નથી કન્યા કે નથી રાક્ષસી.!! આ કરતા તો હું બાળક વિહોણી સારી હતી.\nરાજા વિધ્વંત પણ બાળક ને જોઈને થોડા દુઃખી તો હતા. પણ હવે કરવું શુ તે વિચારતા હતા. રાજા ને વિચારતા જોઈને રાણી વિભા પણ સમજી ગઈ કે મારી જેમ સ્વામી ને પણ આ કન્યા પસંદ નથી. આ કન્યા ને મોટી કરવા કરતાં તો તેને મારી નાખવી જ સારી. આમ વિચારતી વિભા તે કન્યા નું ગળું દબાવી મારી નાખવા જાય છે ત્યાં તે કન્યા બોલી.\n"હે દેવી મને મારસો નહિ. મારે જીવવું છે."\nકન્યા ને બોલતી જોઈને રાણી અસંબલિત થઈ ગઈ. કે હજુ તો આ કન્યા એ જન્મ લીધો છે ત્યાં તો તેને વાચા પણ આવી ગઈ..!\nકન્યા તને મોટી કરીને શું ફાયદો..?\nતું તો રાક્ષસી જેવી લાગી રહી છે. સમય જતાં તું રાક્ષસી થઈશ તો અમને બહુ મોટુ પાપ લાગશે. અને આ નગર તારા કારણે નષ્ટ પણ થઈ જશે. એટલે હે કન્યા તારું જીવવું નકામું છે. નિસાસો નાખીને રાણી વિભા બોલી.\nહે શક્તિ...હું મહાદેવ ની દેન છું. તમને મહાદેવે આપેલું વરદાન છે. એટલે મહાદેવ ના વરદાન પાછળ કઈક તો તથ્ય હશે. એટલે મને મારશો નહીં.\nહું તમને એક વિશ્વાસ આપુ છું કે હું તમને અને નગરજનો ક્યારેય નુકશાન કરીશ નહિ. હા..હું જ્યાં સુધી મોટી ન થઈ જાવ ત્યાં સુધી મારી પાસે તમે બંને સિવાઈ કોઈ આવશો નહિ. હું આ ઓરડામાં જ મોટી થઈશ. જો કોઈ બહાર નું આ ઓરડામાં આવશે તો બધા ને ખબર પડી જશે.\nમહાદેવે આપેલું વરદાન અને કન્યા ની વાત સાંભળી ને રાણી વિભા એ કન્યા ને જીવિત છોડી દીધું અને મહાદેવ ની પ્રસાદી માનીને તેને મોટી કરવાનું મન બનાવી લીધું.\nકન્યા ને ઉછેર કરવાનું મન તો બનાવી લીધું પણ તેનું નામ શું રાખવું તે રાજા વિધ્વંત અને રાણી વિભા નો ચિંતા નો વિષય બની ગયો. રાજા વિધ્વંત તેના ગુરુ ને પણ નામકરણ માટે બોલાવી શકે તેમ ન હતા એટલે જાતે નક્કી કર્યું કે તે કન્યા નું નામ આપણે જ આપીશું.\nરાજા વિધ્વંત ને તે કન્યા નું નામ રાખી રાખવું હતું પણ રાણી વિભા ને તે નામ પસંદ ન હતું અને જાણે મહાદેવે રાણી વિભા ને કાન કહી ગયા હોય તેમ તે કન્યા નું નામ રાણી એ જીનલ રાખ્યું. રાજા વિધ્વંત ને રાણી એ આપેલું જીનલ નામ તેને પણ ગમ્યું.\nતે કન્યા કેમ જીવવા માગે છે અને આગળ જતાં તે કન્યા શું કરશે તે જોઈશું આગળ ના ભાગમાં...\nN.L.Prajapati2week ago


એક એર હોસ્ટેસે જણાવ્યા ઘણા રાઝ કે ફ્લાઈટમા જતી વખતે તમારે શુ શુ ન કરવુ જોઈએ? - જાણવા જેવું.કોમ\nHome / જાણવા જેવું / એક એર હોસ્ટેસે જણાવ્યા ઘણા રાઝ કે ફ્લાઈટમા જતી વખતે તમારે શુ શુ ન કરવુ જોઈએ?\nશું તમે ક્યારેય વિચાર્યું છે કે મુસાફરો થી ખચોખચ ભરેલા એરોપ્લેન મા એક એર હોસ્ટેસ ને કેવી પરિસ્થિતિ માંથી પસાર થવું પડે છે? મોટેભાગે એવું વિચારતા હોય છે કે એક ફ્લાઇટ અટેન્ડન્ટ કે કેબિન ક્રૂ ની જોબ વિમાન ના ઉપડતા પહેલા કે બાદ માત્ર પીણાં પોહ્ચાડવા અથવા તો સફાઈ ની હોય છે પરંતુ તેમનું કામ અને સ્થિતિ આનાથી વિપરીત છે.\nડેરી લિન નામ ની એક ચીફ ફ્લાઇટ અટેન્ડન્ટ છે કે જેમણે પોતાની નૌકરી વિશે ની અગંત વાતો જાહેર કરી છે અને તેમને જણાવ્યું છે કે જયારે પણ કોઈ વિમાન મા મુસાફરી કરે તો તે પેસેન્જરે વિમાન મા ઉડાન વખતે શું ન કરવું જોઈએ…\nવિમાન ના દરવાજા ખુલે અથવા તો બંધ થાય એ સમય સિવાય નો પગાર મળતો નથી. તો કોઈપણ કામ કે જયારે એર હોસ્ટેસ વિમાન મા રહીને કરે છે તેમજ લોકો ને આવકારો આપે છે તેના માટે પગાર નથી મળતો. તેમને જેટલા દિવસ કામ કર્યું હોય તેટલા જ દિવસ નો પગાર આપવામાં આવે છે. કોઈપણ આલીશાન હોટેલ કે પછી સામાન્ય જગ્યાએ રહેવાનું તે એરલાઇન પર આધાર રાખે છે, જેથી તેઓ કેટલું કમાય છે તે પૂછવાનો સવાલ જ નથી ઉઠતો.\nકોઈપણ એરહોસ્ટેસ જો નાના અંતર ના વિમાનો માટે કામ કરતી હોય તો તેને પોતાના પગાર સિવાય બીજે પણ ઓછા મા ઓછી ચાર થી પાંચ કલાક ની નૌકરી કરવી પડે છે. તેમાય જો વિમાન મોડું પડ્યું હોય તો તો તેમના માટે વધુ તકલીફ ઉભી થાય છે કેમકે આરામ કરવા નો સમય રેહતો નથી. તેમજ બીજા ઉડાન ભરવા માટે તૈયાર થતા વિમાન મા જવાનું હોય છે.\nએક ફ્લાઇટ અટેન્ડન્ટ વિમાન મા પ્રાથમિક ધોરણે મુસાફરો ની સુરક્ષા માટે હાજર હોય છે અને સર્વિંગ કે બીજા કામ તો ત્યારબાદ ની જવાબદારી છે. તેમની સવ થી મહત્વ ની જવાબદારી છે કે વિમાન ઉપાડ્યા પહેલા તેમજ પછી બધા સુરક્ષિત નિયમો નુ પાલન મુસાફરો દ્વારા કરવામાં આવે તે જોવાનું છે. કેમકે કોઇપણ વિમાન મા હાજર બધા કર્મચારીઓ મા ફ્લાઇટ અટેન્ડન્ટ ને સુરક્ષા થી લગતી બધી જ પ્રક્રિયાઓ તેમજ આપાતકાલીન સ્થતિ મા કે વિમાન મા સર્જાતી દુર્ઘટના સમયે કેવી રીતે વિમાન મા રહેવું તેની બધી જ જાણકારી તેમને જ હોય છે.\nફ્લાઈટ અટેન્ડન્ટ ડેરી ના જણાવ્યા પ્રમાણે વિમાન મા આપવામા આવતું પાણી બહુ જ ખરાબ હોય છે કારણ કે જે ટેન્કર મા પાણી લાવવામા આવે છે તેને ક્યારેય સાફ કરવામા આવતું નથી. આ જ પાણી થી ત્યાં વિમાન મા ચા કે કોફી બનાવવા મા પણ આવે છે. જેથી વિમાન મા ક્યારેય પણ ચા કે કોફી ન પીવી જોઈએ કે જ્યાં સુધી સીલ પેક બોટલ ના પાણી લઈ ને તમારી નજર સામે તે બનાવવા મા ન આવે.\nવિમાન મા રહેલ બાથરૂમ નો પણ જરૂર ના પડે ત્યાં સુધી ઉપયોગ ના કરવો જોઈએ. વધુ જરૂર ના જણાતી હોય ત્યાં સુધી ફ્લાઈટ અટેન્ડન્ટ પણ તેનો ઉપયોગ કરવાનું ટાળે છે. એક ફલાઈટ અટેન્ડન્ટ પાસે મુસાફર જો સતત રિંગ કે બેલ વગાડ્યા વિના સામે થી પીણાં કે પછી શરાબ કે બીયર લેવા જાય તો તે વધુ ખુશ થાય છે. તે લોકો માત્ર તમને સર્વિસ આપવા કે પછી કમ્ફર્ટ આપવા માટે હોય છે, તેમની પાસે એક નૌકર ની જેમ કામ ના કરાવવું જોઈએ.\nજન્માષ્ટમીનો તહેવાર નજીક માં આવી રહ્યો છે અને જો તમે...


આવકવેરા રિટર્ન ભરવાની છેલ્લી તારીખ લંબાવવામાં આવી, હવે તમે આ દિવસ સુધી ફાઇલ કરી શકો છો - SATYA DAY\nઆવકવેરા રિટર્ન ભરવાની છેલ્લી તારીખ લંબાવવામાં આવી, હવે તમે આ દિવસ સુધી ફાઇલ કરી શકો છો\nસેન્ટ્રલ બોર્ડ ઓફ ડાયરેક્ટ ટેક્સ (CBDT) એ આવકવેરા રિટર્ન (ITR) ભરવાની છેલ્લી તારીખ 31 ડિસેમ્બર સુધી વધારી દીધી છે. આ ત્રીજી વખત છે જ્યારે ITR પોર્ટલમાં સમસ્યાઓનો સામનો કરવાને કારણે ITR ફાઇલ કરવાની તારીખ લંબાવવામાં આવી છે. અગાઉ, ચાલુ નાણાકીય વર્ષ માટે રિટર્ન ભરવાની છેલ્લી તારીખ 31 જુલાઈ હતી, જે વધારીને 30 સપ્ટેમ્બર કરવામાં આવી હતી. હવે સરકારે તેમાં ફરી વધારો કર્યો છે.\nઇન્ફોસિસે નવું પોર્ટલ તૈયાર કર્યું છે\nવાસ્તવમાં, ટેકનોલોજી કંપની ઇન્ફોસિસે ITR ફાઇલ કરવા માટે એક નવું પોર્ટલ તૈયાર કર્યું છે, જે7જૂને લોન્ચ કરવામાં આવ્યું હતું. અગાઉ વેબસાઇટનું સરનામું incometaxindiaefiling.gov.in હતું, જે હવે incometax.gov.in માં બદલાઈ ગયું છે. પરંતુ રિટર્ન ભરવાની પ્રક્રિયાને સરળ બનાવવા માટે રચાયેલ આ પોર્ટલ સતત સમસ્યાઓનો સામનો કરી રહ્યું છે. કરદાતાઓ આ અંગે સતત ફરિયાદ કરી રહ્યા છે. આ જ કારણ છે કે નાણાકીય વર્ષ 2021 (FY21) માટે અત્યાર સુધીમાં 8 મિલિયનથી વધુ ITR ફાઇલ કરવામાં આવ્યા છે.\nનવા પોર્ટલ પર ઘણી સુવિધાઓ આપવામાં આવી છે\nઆવકવેરા 2.0 પોર્ટલમાં ઘણી નવી ચુકવણી પદ્ધતિઓ ઉમેરવામાં આવી છે. કરદાતાઓ નેટ બેંકિંગ, UPEI, ક્રેડિટ કાર્ડ, RTGS અને NEFT મારફતે આ વેબસાઇટ પર ચુકવણી કરી શકશે, નાણાં સીધા તેમના ખાતામાંથી કાપવામાં આવશે. આ સિવાય નવી સાઇટ પર આવકવેરા રિટર્નની પ્રક્રિયા ઝડપી થશે, જેથી કરદાતાઓને ઝડપી રિફંડ મળી શકે. જો કે, તેને લોન્ચ કર્યા પછી ઘણી તકનીકી સમસ્યાઓનો સામનો કરવો પડ્યો છે.\nઆ સમસ્યાઓ કરદાતાઓને આવી રહી છે\nઆ કારણે ઘણી વખત ગ્રાહકોને પોર્ટલમાં લોગ ઇન કરવામાં સમસ્યાનો સામનો કરવો પડી રહ્યો છે.\n– ઘણી વખત ‘ટૂંક સમયમાં શરૂ કરો’ નો સંદેશ પોર્ટલ પર બનતો રહે છે.\nઘણી વખત ગ્રાહકોને રિફંડ મેળવવામાં પણ સમસ્યાનો સામનો કરવો પડે છે.\nઘણા ગ્રાહકો ફોર્મ 15CA અને ફોર્મ 15CB અપલોડ કરવામાં સમસ્યાનો સામનો કરી રહ્યા છે.\nઘણી નવી કંપનીઓ નવા પોર્ટલ પર નોંધણી કરાવી શકતી નથી.\nPrevious articleભક્તો મુંબઈમાં ગણપતિના પંડાલોમાં જઈ શકશે નહીં, શોભાયાત્રાને પણ મંજૂરી નથી, કલમ 144 લાગુ\nNext articleઆ રાશિના લોકોએ શુક્રવારે પ્રમોશન માટે તૈયાર રહેવું જોઈએ, ખાસ યોગ બની રહ્યા છે


મોટી વિમાન દુર્ઘટના ટળી, પટના એરપોર્ટ પરથી ઉડાણ ભરતી વખતે ફ્લાઈટમાં લાગી હતી આગ- Gujarat Post | Gujarat Post\nSun,26 June 2022,5:09 pm\nમોટી વિમાન દુર્ઘટના ટળી, પટના એરપોર્ટ પરથી ઉડાણ ભરતી વખતે ફ્લાઈટમાં લાગી હતી આગ- Gujarat Post\n- વિમાનમાં સવાર તમામ મુસાફરો સુરક્ષિત\n- વિમાનમાં 185 મુસાફરો હતા સવાર\nબિહારઃ પટના એરપોર્ટ પરથી એક મોટા સમાચાર સામે આવ્યાં છે. પેસેન્જર પ્લેન ટેકઓફ થયા બાદ તેમાં આગ લાગી હતી. સ્પાઈસ જેટનું પ્લેન પટનાથી દિલ્હી જતું હતું ત્યારે તેની એક પાંખમાં આગ લાગી હતી. પટના ડીએમએ જણાવ્યું કે વિમાનમાં 185 મુસાફરો સવાર હતા. તમામ મુસાફરો સુરક્ષિત છે. સ્થાનિક લોકોએ આ ઘટના અંગે જિલ્લા પ્રશાસનને જાણ કરી હતી. જે બાદ પ્રશાસને એરપોર્ટ અધિકારીઓને એલર્ટ કરી દીધા હતા અને મોટી વિમાન દુર્ઘટના ટળી હતી.\nપક્ષીની ટક્કરથી આગની ઘટના બની હતી. લોકોએ પ્લેનના નીચેના ભાગમાં આગ જોઇ અને જોરદાર અવાજ આવ્યો હતો, લોકોએ તે પ્લેનમાંથી ધુમાડો નીકળતો જોઇને જિલ્લા પ્રશાસનને જાણ કરી હતી. ઘટનાની જાણકારી મળતા જ એરપોર્ટ પ્રશાસન અને તેની સાથે જોડાયેલા તમામ અધિકારીઓ ઘટના સ્થળે પહોંચી ગયા હતા. નાગરિક ઉડ્ડયન મહાનિર્દેશાલયના જણાવ્યાં અનુસાર, દિલ્હી જતી સ્પાઈસજેટની ફ્લાઈટ પક્ષી સાથે અથડાયા બાદ અને હવામાં એન્જિન બંધ થયા બાદ પટના પરત ફરી હતી.\nदिल्ली जाने वाली स्पाइसजेट की फ्लाइट इंजन में खराबी के बाद पटना एयरपोर्ट लौटी: एयरपोर्ट अधिकारी pic.twitter.com/6cLq1Z3so8\nમુસાફરોએ જણાવ્યું કે પ્લેન ટેકઓફ કરી રહ્યું હતું ત્યારે સામાન્ય વિમાનના અવાજ કરતા બદલાયેલો અવાજ હતો.લાગતું હતું કે પ્લેનમાં કોઈ સમસ્યા છે. બાદમાં વિમાનને તાત્કાલિક રન વે પર ઉતારી દેવામાં આવ્યું હતુ, જેથી દુર્ઘટના ટળી જતાં મુસાફરોએ રાહતનો શ્વાસ લીધો હતો. આ માહિતી મળતા જ અનેક મુસાફરોના પરિવારજનો અહીં પહોંચી ગયા હતા. પાયલોટની સુઝબૂઝને કારણે આજે અનેક લોકોના જીવ બચી ગયા છે.


india china standoff india deploys marine commandos at pangong lake in eastern ladakh | સરહદે શા માટે તાબડતોબ MARCOS કમાન્ડો કરાયા તૈનાત? - news\nPublished: 28th November, 2020 20:54 IST | Gujarati Mid-day Online Correspondent | Mumbai\nસરહદ પર ચીન સાથે થયેલા ઘર્ષણ બાદ અહીં ઈન્ડિયન એરફોર્સના ગરૂડ અને ઈન્ડિયન આર્મીના પેરા સ્પેશિયલ ફોર્સના કમાન્ડો પહેલેથી જ તૈનાત છે.\nચીન અને ભારત વચ્ચેના પૂર્વ લદાખમાં સરહદ પર ચાલી રહેલા તણાવમાં પેન્ગોંગ લેક પાસે ભારતીય નેવીના માર્કોસ(MARCOS) કમાન્ડોને તૈનાત કરવામાં આવ્યા છે. સરહદ પર ચીન સાથે થયેલા ઘર્ષણ બાદ અહીં ઈન્ડિયન એરફોર્સના ગરૂડ અને ઈન્ડિયન આર્મીના પેરા સ્પેશિયલ ફોર્સના કમાન્ડો પહેલેથી જ તૈનાત છે. હવે નેવીના મરીન કમાન્ડોઝ પણ બોર્ડર પર તૈનાત કરી દેવાયા છે.\nપેન્ગોંગ લેકમાં માર્કોઝ કમાન્ડોની તૈનાતીથી દુશ્મનોના મનસૂબા નિષ્ફળ બનાવવામાં સરળતા રહેશે અને ચીન પર દબાણ વધશે. મરીન કમાન્ડોની તૈનાતી સાથે ઈન્ડિયન એરફોર્સ, ઈન્ડિયન આર્મી અને ઈન્ડિયન નેવીની તાકાતમાં વધારો થશે. સરકારી સૂત્રોએ જણાવ્યં કે મરીન કમાન્ડોની તૈનાતીનો હેતુ ત્રણેય સેવાઓના એકીકરણને વધારવા અને અત્યંત ઠંડી ઋતુમાં નેવીના કમાન્ડોને એક્સપોઝર પ્રદાન કરવાનો છે. મળતી માહિતી મુજબ માર્કોસને પેન્ગોગ લેક ક્ષેત્રમાં તૈનાત કરાયા છે. જ્યાં ભારતીય અને ચીની સેના આ વર્ષ એપ્રિલ-મે બાદથી સતત સંઘર્ષની સ્થિતિમાં છે. નેવીના આ કમાન્ડોને નવી બોટ મળશે જેનાથી તેમને પેન્ગોંગ લેકમાં કોઈ પણ પ્રકારના ઓપરેશનમાં સરળતા રહેશે.\nછેલ્લા કેટલાક દિવસોથી ભારતીય વાયુસેનાના ગરુડ સ્પેશિયલ ફોર્સને વાસ્તવિક નિયંત્રણ રેખાની હિલ્ટન ટોપ પર ખસેડવામાં આવ્યા છે. LAC પર આ ઊંચાણવાળી જગ્યા પર દુશ્મન દેશના વિમાન જે ભારતીય હવાઈ અંતરિક્ષનો ભંગ કરવાની કોશિશ કરી શકે છે. આથી આ વાયસેના કમાન્ડોને તૈનાત કરાયા છે. મરીનના કમાન્ડો ખુબ જ ખતરનાક ટ્રેનિંગ બાદ તૈયાર થાય છે. કહેવાય છે કે જ્યારે એક હજાર જવાનો અરજી કરે છે ત્યારે તેમાંથી કોઈ એક માર્કોઝ કમાન્ડો બની શકે છે.


Eat2garlic with hot water, there will not be these problems\nJuly 13, 2020 | 9:08 am IST\nલસણ એક એવો ખાદ્ય પદાર્થ છે જેનો રોજ ભોજન બનાવતા સમયે ઉપયોગ કરવામાં આવે છે. જ્યારે વઘાર કરવા માટે લસણનો ઉપયોગ દાળ અને શાકભાજીમાં કરવામાં આવે છે. લસણની અંદર રહેલા પૌષ્ટિક તત્વ આપણા શરીરને અલગ-અલગ પ્રકારની બીમારીઓથી બચાવીને રાખવાનું કામ કરે છે. લસણનું સેવન અનેક રીતે કરવામાં આવે છે. તેને જો ગરમ પાણીની સાથે ઉપયોગ કરવામાં આવે તો પણ ફાયદો થઇ શકે છે.\nઆ સાથે સંકળાયેલા કેટલાક રસપ્રદ ફાયદાઓ વિશે તમને જણાવીશું કે ગરમ પાણી સાથે લસણનું સેવન કેવી રીતે ફાયદાકારક છે.\nજો તમે કબજિયાતની સમસ્યાથી પીડિત છો, તો કાચા લસણને ગરમ પાણીથી ચાવીને ખાઓ. આ પાચનતંત્રને ઝડપથી કામ કરવા પ્રેરણારૂપ કરશે અને તમારી કબજિયાતની સમસ્યાથી ઘણી હદ સુધી રાહત મળી શકે છે.\nપુરૂષ શક્તિને મજબૂત કરવા માટે ગરમ પાણી સાથે લસણનો સેવન કરી શકાય છે. ગરમ પાણી સાથે લસણનું સેવન કરવાથી બોડી ડિટોક્સિફિકેશન થશે અને ટેસ્ટોસ્ટેરોન હોર્મોન્સ પેદા કરવામાં પણ મદદ મળી શકે. આની સીધી અસર પુરૂષ શક્તિને મજબૂત બનાવવા પર થશે.\nલસણમાં કાર્ડિયોપ્રોટેક્ટીવ પ્રવૃત્તિ છે. તેથી, કાચા લસણનું સેવન કરવાથી તમે હૃદયની બીમારીઓથી બચી શકો છો. આ સિવાય જો તમે ગરમ પાણીથી લસણનું સેવન કરો છો, તો તે લોહીનું પરિભ્રમણ જાળવી રાખીને હદય રોગના જોખમને અનેકગણો ઘટાડી શકે છે.\nવરસાદના દિવસોમાં ગરમ પાણી સાથે લસણનું સેવન કરવું જોઈએ. એમ પણ કહી શકાય કારણ કે ગરમ પાણી પીવાથી તમારા શરીરમાં અનેક રોગોનું જોખમ ઓછું થશે. આ સાથે, લસણમાં રહેલા એન્ટિ બેક્ટેરિયલ એન્ટી વાયરલ પ્રવૃત્તિ તમારા શરીરને વરસાદના દિવસોમાં ફંગલ ઇન્ફેક્શન, ફલૂ અને ચેપી રોગોના જોખમથી સુરક્ષિત કરશે.\nઆ પણ જુઓ : વધારે સૂતા લોકો થઇ જાવ સાવધાન! મગજને થઇ શકે છે ખતરો\nસાવધાન, તમારો માસ્ક ક્યાંક બીજા માટે ન બની જાય ખતરનાક, આવો માસ્ક ન પહેરવાની સલાહ


Horse Run Awat with Groom during Wedding Ceremony - TheDigitalTrends\nજાનૈયા ડીજેના તાલે ગાતા રહ્યાને, ઘોડી વરરાજાને લઈને ભાગી ગઈ\nલગ્ન પ્રસંગમાં વરરાજાનો વરઘોડો કાઢવામાં આવે છે. આમ વરઘોડા દરમિયાન વરરાજા ઘોડા પરથી નીચે પડવાના ઘણા બનાવ બનતા હોય છે. આવો જ એક વિચિત્ર કિસ્સો પાટણમાં જિલ્લામાં બન્યો છે. પાટણમાં એક ઘોડી વરરાજાને લઈને ભાગી (horse run away with groom) ગયાનો બનાવ બન્યો છે. જાનૈયો જયારે નાચવામાં વ્યસ્ત હતા ત્યારે અચાનક ઘોડી વરરાજાને લઈને એક કિલોમીટર દૂર પહોંચી ગયો હતો.\nલગ્નમાં જાનૈયાઓ એક તરફ ‘વીરા વિરલ તારી ઉંમર છે થોડી, નાની ઉંમરમાં ચડવું છે ઘોડી’ ગીત વાગી રહ્યું હતું અને બીજી તરફ ઘોડો વરરાજાને લઈને ભાગી ગયો હતો.\nપાટણના રોડ ગમે યુવકના લગ્નનો વરઘોડો નીકળ્યો હતો, અને જાનૈયાઓ ડીજે પર નાચવામાં વ્યસ્ત હતા. વરરાજાને ઘોડી પર બેસાડીને ખાટલા પર નચાવવામાં આવી રહી હતી. એવામાં અચાનક ઘોડી ભડકતા તે બેકાબુ બની હતી. આમ ઘોડી ભડકતા તેનો માલિક કાબુમાં કરી શક્યો ન હતો. અને જોત જોતામાં ઘોડી વરરાજાને લઈને ભાગી ગઈ.\nજેના કારણે જાનૈયાઓ પણ નાચવાનું બંધ કરીને ઘોડીને પકડવા પાછળ દોડ્યા હતા. આ બનાવમાં વરરાજા ઘોડા પરથી નીચે પટકાતા સામાન્ય ઈજા પણ પહોંચી છે. બનાવ બાદ વરરાજાને લગ્નના માંડવાને બદલે હૉસ્પિટલ (Hospital) લઈ જવો પડે તેવી સ્થિતિ ઊભી થઈ હતી.\nLatest Gujarat News in Gujarati Patan wedding News Wedding Ceremony\nઆઈશા કેસમાં નવો ખુલાસો, જ્યારે ગર્ભવતી હતી ત્યારે તેના...\nદેશ આઝાદ થયો ત્યારથી આ મતદાન મથકમાં થાય છે 100% મતદાન\nખાનગી હોસ્પિટલમાં કોરોનાની રસીના ભાવ જાહેર, જાણો એક...\nચાર મહાનગરોમાં રાત્રિ કર્ફ્યુમાં વધારો કરાયો, જાણો...


NCPએ જાહેર કરી લોકસભા ઉમેદવારોની યાદી,જાણો ક્યાંથી લડશે સુપ્રીયા શૂળે - SATYA DAY\nરાષ્ટ્રવાદી કોંગ્રેસ પાર્ટી(NCP)એ લોકસભાની ચૂંટણીને લઈ ઉમેદવારોની પ્રથમ યાદી જાહેર કરી છે. યાદી પ્રમાણે શરદ પવારની દિકરી અને સાંસદ સુપ્રિયા શૂળે શરદ પવારની સીટ બારામતીથી ચૂંટણી લડશે. જ્યારે સંજય દિના પાટીલ-મુંબઈ ઉત્તર, આનંદ પરાંજપે-થાણે, સુનીલ ટટકરે-રાયગઢથી ચૂંટણી લડશે. જ્યારે હાતકણંગલ લોકસભા બેઠક પરથી રાજુ શેટ્ટીની પાર્ટી સ્વાભિમાન શેતાકરી સંગઠનને NCP સમર્થન આપશે.\nશરદ પવારે પહેલેથી જાહેર કર્યું હતું કે તેઓ લોકસભાની ચૂંટણી લડવાના નથી. જોકે, NCPના નેતાઓ ઈચ્છે કે શરદ પવાર માઢાથી ચૂંટણી લડે. પરંતુ પૂર્વ કેન્દ્રીય મંત્રી ચૂંટણી લડવા માંગતા નથી. શરદ પવારે કહ્યું કે મારા પરિવારના બે લોકો ચૂંટણી લડી રહ્યા છે તેથી મને લાગ્યું કે મારે હવે ચૂંટણી લડવાની જરૂર નથી અને ચૂંટણી નહી લડવાનો આ યોગ્ય સમય છે.\nતેમણે કહ્યું કે હું 14 વખત ચૂંટણી લડી ચૂક્યો છું. મહારાષ્ટ્રના સૌથી મજબૂત નેતાઓમાં સામેલ શરદ પવાર હાલ મહારાષ્ટ્રથી રાજ્યસભાના સાંસદ છે. મહારાષ્ટ્રના પૂર્વ મુખ્યમંત્રી પવાર પાછલી યુપીએ સરકારમાં કૃષિ મંત્રી રહ્યા હતા.


બીજા રાઉન્ડમાં ગુજરાતમાં ભારેથીં અતિ ભારે વરસાદ થવાની ભીંતી | IMD predicted heavy to vary heavy rainfall in gujarat today - Gujarati Oneindia\n| Published: Thursday, August 8, 2019, 12:04 [IST]\nઅમદાવાદઃ ગયા અઠવાડિયે દક્ષિણ ગુજરતમાં તાબડતોળ વરસાદ ખાબક્યો હતો. હજુ સૌરાષ્ટ્ર અને કચ્છ સહિતના કેટલાય વિસ્તારોમાં ખેડૂતો વરસાદની રાહ જોઈ રહ્યા છે. ત્યારે ભારતીય હવામાન વિભાગે ફરીથી મધ્ય ગુજરાત અને દક્ષિણ ગુજરાતમાં ભારેથી અતિભારે વરસાદ થવાની આશંકા વ્યક્ત કરી છે.\nસુરતમાં ભારે વરસાદ બાદ વડોદરામાં ખાબકેલ વરસાદને પગલે આખું શહેર પાણી-પાણી થઈ ગયું હતું ત્યારે ફરીથી જો અતિ ભારે વરસાદ ખાબકે તો અહીંના લોકોની મુશ્કેલીઓમાં વધારો થઈ શકે છે. હવામાન વિભાગના રિજનલ ડાયરેક્ટર જયંત સરકારે કહ્યું કે બંગાળની ખાડીમાં સર્જાઈ રહેલ ડિપ્રેશન આગામી 24 કલાકમાં ગુજરાત પર આવીને નબળું પડશે. વધુમાં તેમણે કહ્યું કે, 'આ સિસ્ટમને કારણે રાજ્યભરમાં ભારેથી અતિ ભારે વરસાદ ખાબકી શકે છે. આ અઠવાડિયે સમગ્ર રાજ્યમાં વરસાદ થઈ શકે છે.'\nઅહીં વરસાદ ખાબકશે\nભારતીય હવામાન ખાતા મુજબ 8 ઓગસ્ટે ડાંગ, નવસારી, વલસાડ, સુરત, આણંદ, વડોદરા, છોટા ઉદેપુર, તાપી, ભરૂચ, નર્મદા, ખેડા, પંચમહાલ અને દાહોદમાં ભારેથી અતિભારે વરસાદ ખાબકી શકે છે. જ્યારે9તારીખે અરવલ્લી, મહિસાગર, અમદાવાદ, ગાંધીનગર, ભાવનગર, અમરેલી, ગિર સોમનાથ, જૂનાગઢ, દ્વારકા, જામનગર, મોરબી, રાજકોટ અને કચ્છમાં વરસાદ થશે. જ્યારે 10 ઓગસ્ટ બાદ સર્જાયેલ આ સિસ્ટમને કારણે બનાસકાંઠા, પાટણ, સાબરકાંઠા, મહેસાણા અને સૌરાષ્ટ્રના ભાગોમાં વરસાદ ખાબકી શકે છે.\nઅમદાવાદમાં હજુ 35 ટકા વરસાદની ઘટ\nહવામાન ખાતા મુજબ6ઓગસ્ટ સુધીમાં ગુજરાતમાં3ટકા જેટલી વરસાદની ઘટ હતી જ્યારે રાજ્યના વિવિધ ક્ષેત્રોમાં વરસાદની ટકાવારી મામલે ભારે અસમાનતા છે. ઉત્તર અને દક્ષિણ ગુજરાતમાં 10 ટકા ઘટ છે જ્યારે સૌરાષ્ટ્ર અને કચ્છમાં હજુ 18 ટકા વરસાદની ઘટ છે. ત્યારે બીજા રાઉન્ડના વરસાદમાં સૌરાષ્ટ્રના કેટલાક જિલ્લામાં વરસાદની આ ઘટ પૂરી થઈ શકે છે. હવામાન ખાતાના આંકડાઓ મુજબ અમદાવાદમાં હજુ 35 ટકા વરસાદની ઘટ છે.\nrain gujarat imd weather forecast વરસાદ હવામાન ખાતું ગુજરાત\nIMD predicted heavy to vary heavy rainfall in gujarat today\nStory first published: Thursday, August 8, 2019, 12:04 [IST]


News & Views :: ગુજરાત હવે અભણ બની રહ્યું છે, 22 વર્ષમાં ઉચ્ચ શિક્ષણમાં ગુજરાત પછાત રાજ્ય બન્યું\nગુજરાત હવે અભણ બની રહ્યું છે, 22 વર્ષમાં ઉચ્ચ શિક્ષણમાં ગુજરાત પછાત રાજ્ય બન્યું\nનેશનલ ઈન્સ્ટીટ્યૂટ ઓફ એજ્યુકેશનલ પ્લાનિંગ એન્ડ એડમિનિસ્ટ્રેશન (NIEPA)ના રિપોર્ટ પ્રમાણે છેલ્લા7વર્ષમાં ઉચ્ચતર શૈક્ષણિક સંસ્થાઓમાં દેશમાં ગુજરાતનો હિસ્સો 22.40 ટકા ઘટી ગયો છે પણ ખાનગી ઉચ્ચતર શૈક્ષણિક સંસ્થાઓમાં ગુજરાતનો હિસ્સો 20.20 ટકા વધી ગયો છે પણ તેમાં 54 ટકા બેઠક ખાલી રહે છે. ગુજરાતના યુવાનો હવે કોલેજોમાં ભણવા જતા નથી. ભાજપના 22 વર્ષના શાસનમાં ગુજરાત હવે ઉચ્ચ શિક્ષણમાં પછાત રાજ્ય બની ગયું છે, જે ગુજરાતને ફરી એક વખત ઊંડી ખીણમાં ધકેલી શકે છે.\n2011મા ગુજરાતમાં સરકારી અને ખાનગી બંને મળી કુલ 1664 ઉચ્ચતર શિક્ષણ આપતી સંસ્થાઓ હતી. 2016-17મા વધીને 2003 થઈ ગઈ હતી. આ કોલેજોમાં 66 ટકા તો ખાનગી હતી, જે ઊંચી ફી લઈને ભણાવતી હતી. ટેક્નિકલ શિક્ષણ આપતી સંસ્થાઓ બંધ પડી રહી છે કે હવે તેમાં કોઈ ભણવા જતું નથી. 2018મા એન્જિનિયરિંગ અને ટેક્નિકલ અભ્યાયક્રમમાં 54 ટકા બેઠકો ખાલી રહી હતી, જેની પાછળનું કારણ સરકારની નાણાકીય સહાયથી ચાલતી શાળા-કોલેજોની સંખ્યામાં ઘટાડો, મોંઘા શિક્ષણ અને બદલાતા શૈક્ષણિક પ્રવાહો છે.\nહાયર અને ટેક્નિકલ એજ્યુકેશન વિભાગ દ્વારા વિજ્ઞાન અને આર્ટસ કોલેજ ઊભી કરી રહી છે. ગુજરાતમાં 1 લાખ યુવાનો માટે માત્ર 30.5 ઉચ્ચ શિક્ષણ આપતી સંસ્થાઓ છે. જે ગુજરાતની કુલ વસતી પ્રમાણે 5.09 ટકા જ છે. તેની સીધો મતલબ કે ગુજરાતની માત્ર5ટકા પ્રજા કોલેજ પૂરી કરે છે. દેશમાં ગુજરાત હવે 16મા નંબર પર આવીને ઊભું છે. ગુજરાત ઉચ્ચ શિક્ષણ માટે હવે પછાત રાજ્ય બની ગયું છે.\nતેલંગણા જેવા નવા રાજ્યમાં દર 1 લાખ યુવાન દીઠ 565 ઉચ્ચ શિક્ષણ આપતી સંસ્થા છે. જેની પાસે ભાજપનું 22 વર્ષનું શાસન સાવ વામણું લાગી રહ્યું છે. ગુજરાત સેલ્ફ ફાયનાન્સ ટેક્નિકલ અભ્યાસમાં 54 ટકા બેઠકો ખાલી રહે છે. લોકો હવે ઉચ્ચ ભણવાનું પસંદ કરતાં નથી. જે ભણે છે તે મોટા ભાગે 70 ટકા યુવાનો આર્ટસ અને કોમર્સ કોલેજમાં ભણે છે.


ભાગવતની પરિક્રમાથી બધાં તીર્થોનું પૂણ્ય પ્રાપ્ત થાય : પૂ. વ્રજરાજકુમારજી..... | News Rajkot | Akilanews.com\nભાગવતની પરિક્રમાથી બધાં તીર્થોનું પૂણ્ય પ્રાપ્ત થાય : પૂ. વ્રજરાજકુમારજી\nનિષ્કામ અને દાસભાવે થતાં દરેક કાર્યોમાં ભગવાનની કૃપા હોય છે : શ્રી કૃષ્ણની પ્રત્યેક લીલા માનવસમાજને કંઈને કંઈ સંદેશો આપે છેઃ માફી માગનાર અને માફી આપનાર બંને મૂઠી ઉંચેરા માનવી છે : વ્યકિતને નહિં, તેના સદ્દગુણો, ત્યાગ અને યોગ્યતાને પ્રણામ કરો : ભગવાને દરેક માનવીને તેની યોગ્યતા અને પાત્રતા કરતાં વધુ આપ્યુ છેઃ સ્થળ બદલવાથી નહિ, મન બદલવાથી શાંતિ મળે છે : વ્રજરાજકુમારજીઃ તમે દૂર્યોધન હો તો આજે પણ તમને શકુનીઓ જેવા મિત્રો, સલાહકારો મળી રહે છે અને અર્જૂન હો તો કૃષ્ણ જેવા પ્રેરણામિત્રો મળી રહે છેઃ આજની નવી પેઢી નાસ્તિક નથી, નવું જાણવાની તેઓની અપેક્ષાઓ સંતોષવામાં સમાજ નિષ્ફળ ગયો છેઃ વર્તમાન માવીના દરેક વ્યવહારમાં દંભ અને પાખંડ છે, વાસ્તવિકતા મહી પરવારી છેઃ જયાં શ્રદ્ધાનો વિષય છે ત્યાં પુરાવાની જરૂર નથી, ગીતા કે કુરાનમાં કયાંય કૃષ્ણ કે પયગંબરની સહી છે?અમારા દાદા-દાદીથી વિશેષ કોઇ ઇશ્વર ન હોયઃ કુ. ધારા ઉકાણીઃ ડો. ડાયાભાઇ પટેલ ગુજરાતનું ગૌરવઃ મુખ્યમંત્રી વિજયભાઇ રૂપાણીઃ ડો. ડાયાભાઇના જ્ઞાન-અનુભવ-ભકિતનો નીચોડ પુસ્તકમાં: નીતિનભાઇ પટેલઃ ભગવાને આપ્યું છે તે સમાજ માટે વાપરવું જરૂરીઃ વજુભાઇ વાળાઃ સરદારથી મોદીજી... ગુજરાતે દેશને શ્રેષ્ઠ નેતૃત્વ આપ્યું: કાશ્મીર ધારાસભાના અધ્યક્ષ કર્વિંદર ગુપ્તાજી\nવિજયભાઈ અને નીતિનભાઈના હસ્તે ''શ્રીમદ્દ ભાગવતમ્'' ગ્રંથનું વિમોચન : વજુભાઈ સહિતના મહાનુભાવોની હાજરી : રાજકોટ : ઉકાણી પરિવાર દ્વારા આયોજીત કરવામાં કથામાં ગઈકાલે મુખ્યમંત્રી શ્રી વિજયભાઈ રૂપાણી અને ઉપમુખ્યમંત્રી શ્રી નીતિનભાઈ પટેલના હસ્તે ''શ્રીમદ્દ ભાગવતમ્'' ગ્રંથનું વિમોચન કરવામાં આવ્યુ હતું. આ પ્રસંગે શ્રીમતી અંજલીબેન રૂપાણી, કર્ણાટકના રાજયપાલ શ્રી વજુભાઈ વાળા, સાંસદ મોહનભાઈ કુંડારીયા, ધનસુખભાઈ ભંડેરી, નીતિનભાઈ ભારદ્વાજ, મેયર ડો. જૈમનભાઈ ઉપાધ્યાય, કમલેશભાઈ મીરાણી, ગોવિંદભાઈ પટેલ, ગુણુભાઈ ડેલાવાળા, ભાનુબેન બાબરીયા, યુવરાજ માંધાતાસિંહજી જાડેજા સહિતના મહાનુભાવો ઉપસ્થિત રહ્યા હતા.\nરાજકોટ, તા. ૨૦ : ''બાન લેબ્સ''ના પરમ ભગવદીય મૌલેશભાઈ અને ડો. નટુભાઈ ઉકાણી પરિવાર દ્વારા રાજકોટમાં કાલાવડ રોડ પર વાજડી-૨ સામેના ઈશ્વરીયા ગામે તેમના વિશાળ નાળીયેરીઓથી શોભતા ફાર્મમાં તા. ૧૫ થી ૨૧ માર્ચ ૨૦૧૭ દરમિયાન શ્રી કૃષ્ણ ચરિત્રામૃત કથાનું યુવા વૈષ્ણવાચાર્ય પૂ. પા. ગો. ૧૦૮ શ્રી વ્રજરાજકુમારજી મહોદયશ્રીના આચાર્યાસને સૌ પ્રથમ વાર નોખા - અનોખા, અલૌકિક સત્સંગનું આયોજન થયું છે, દરરોજ પાંચ હજાર ઉપરાંત ભાવિકો, વૈષ્ણવો સ્પર્શે એવી પ્રેરણાદાયી કથાનું રસપાન કરીને ધન્યતા અનુભવી રહ્યા છે.\nશનિવારે કથાયાત્રાના ચતુર્થદિને કથા પ્રારંભ પૂર્વે સમગ્ર ઉકાણી પરિવાર, ડો. ડાહ્યાભાઈની ત્રણ પરણિત દિકરી અને જમાઈઓ... ઉષાબેન, ડો. કિર્તીભાઈ પટેલ, શિતલબેન, લલીતભાઈ વાછાણી, માધુરીબેન, કિર્તીભાઈ વાછાણી તથા ત્રણે દિકરીઓના બાલગોપાલ વિવેક, રાધિકા, શિવ, શ્વેતા, અમરીશ, અંશ, મોહિત, કૃપાલી, નક્ષ, રાજ, દેવાંશી વગેરે પરિવારોના સમૂહે આચાર્યપીઠે ભાગવત વંદના કરીને પૂ. જેજેશ્રીને માલ્યાર્પણ કરીને આર્શીવાદ મેેળવ્યા હતા. તેઓની સાથે સમૂહ આરતીમાં મુંબઈથી પધારેલા હરીશભાઈ સંઘવી, મીનાબેન સંઘવી તથા પધારેલા વિવિધ ક્ષેત્રના મહેમાન મહાનુભાવો જોડાયા હતા. સર્વેને પૂ. જેજેશ્રીએ ખેસ પહેરાવી આર્શીવાદ આપ્યા હતા.\n''શ્રી કૃષ્ણ શરણમ્ મમ્'' અષ્ઠાક્ષર મંત્ર સાથે કથાના ઉપક્રમને આગળ વધારતા આચાર્યપીઠેથી પૂ. પા. ગો. ૧૦૮ શ્રી વ્રજરાજકુમારજી મહોદયશ્રીએ પ્રેરક વચનામૃતમાં કહ્યું કે ભગવાનનું નામ અને કથા સત્સંગ કયારેય વ્યર્થ જતાં નથી, જીવનમાં સત્કર્મ કરવું સૌનું કર્તવ્ય છે, જે કંઈ કરો તે કર્મની સફળતા માટે હશે તો સેવા ફળરૂપ બને છે. જીવનમાં કંઈપણ સદ્દકાર્ય કરવાની ઝંખના હોવી જોઈએ, પુરૂષાર્થ કરે છે તેને અવશ્ય સિદ્ધિ મળે છે. ઈશ્વરે નક્કી કરેલ હોય તે જ મનુષ્યને પ્રાપ્ત થાય છે, જે મળવાનું અને થવાનું છે તે પૂર્વ નિશ્ચિત છે, જે થવાનું છે તે થઈને જ રહેવાનું છે. માનવી જન્મે છે ત્યારે જ તેના જીંદગીના પડાવ અને મૃત્યુ નક્કી થઈ જાય છે. જીવનમાં સિદ્ધિ જન્મની સાથે જ નક્કી થઈ જાય છે. પુરૂષાર્થ અને ભાગ્ય એકબીજાના પૂરક છે. પુરૂષાર્થ કરે તેને જ સિદ્ધિ મળે છે. સાધન, ધૈર્ય, સત્સંગ, ઉત્સાહ અને પુરૂષાર્થ સિદ્ધિ માટેના આ ચાર માપદંડો છે. આજે દુનિયામાં ઘણા સંપતિવાન છે પણ તેમની પાસે સત્સંગ નથી. સિદ્ધિની આધ્યાત્મિક ભૂમિકા સમજાવતા પૂ. જેજેએ કહ્યું કે તેના માટે સંભાવનાનું લૌકિક જગતનું બીજ અને બીજુ અલૌકિક જગતનું બીજ છે. લૌકિક બીજમાં ત્રણ સંભાવના છે, બીજનો ગ્રોથ કળી સુધી થાય છે, વૃક્ષ અને ફુલ થાય છે પણ ફળની પ્રાપ્તિ થતી નથી, બીજ ફલરૂપ થાય ત્યારે જ ભગવાનની પ્રાપ્તિ થાય છે. ભગવાન દ્વારા નિર્ધારીત અને સમય પહેલા વ્યકિતને સિદ્ધિ મળતી નથી. ભગવાન ફળ માટે માનવીને વિયોગ આપે છે. લૌકિકઅને અલૌકિક બંને જીવોની ગતિ નિશ્ચિત છે. માત્ર સાધન કરવાથી ફળ નથી મળતા, ભગવાનની કૃપા જોઈએ. ભગવાનનું નામ કયારેય નિરર્થક જતું નથી. આજે નહિં તો કાલે નિશ્ચિત ફળ આપે છે. કેટલાક અણસમજ લોકો પ્રશ્ન કરે છે કે ગંગા નદીમા લોકો પોતાના પાપ ધુવે છે એટલે ગંગા માતા પાપી છે. ત્યારે ગંગાજી તેનો ખુદ જવાબ આપે છે કે હું મારૂ પાણી સમુદ્રમાં પધરાવંુ છું એટલે હું નહિં, સમુદ્ર પાપી છે. સમુદ્ર કહે છે કે હું મારૂ પાણી વાદળાને આપુ છું એટલે વાદળા પાપી છે ત્યારે વાદળા ખડખડાટ હસતા જવાબ આપે છે કે હું વરસાદરૂપે જેનું છે તેને પાણી પાછું આપી દઉં છું. ભગવાનની કૃપા વગર પાપો ધોવાતા નથી. ભગવાન સાથેનો યોગ અને સત્સંગ, સંસ્કારો ગમે ત્યારે જાગૃત થાય છે.\nકથા ઉપક્રમને આગળ ધપાવતા પૂ. જેજેશ્રીએ કહ્યું કે સમાવતારની લીલાઓ જે અધૂરી હતી તે કૃષ્ણાવતારમાં પૂર્ણ થઈ. અરણ્યકાંડનું એક દૃષ્ટાંત આપતા કહ્યું કે લક્ષ્મણનો મોટાભાઈ તરીકે નાનાભાઈ રામની સેવા કરવાનો મનોરથ હતો, જે કૃષ્ણાવતારમાં પૂર્ણ થયો. લક્ષ્મણ બલરામ સ્વરૂપે મોટાભાઈ તરીકે અને શ્રી રામ, કૃષ્ણ સ્વરૂપે નાનાભાઈ તરીકે અવતર્યા અને પૂર્વાવતારના લક્ષ્મણને રામની સેવાનો લાભ મળ્યો.\nઆચાર્યપીઠેથી શ્રીમદ વલ્લાભાચાર્યજીના અદ્દભૂત અને અવિનાશી ્ગ્રંથ ''સુબોધિની''ને કેન્દ્રમાં રાખીને કૃષ્ણની બાળલીલાઓનું દર્શન કરાવતા પૂ. જેજેશ્રીએ કહ્યું કે બાલ લીલાઓના શ્રવણથી શ્રોતાઓમાં ભાવ પ્રગટ થાય છે. કૃષ્ણની આ લીલાઓ નીજભકતોના ઉદ્ધાર માટે હતી. બાલ કૃષ્ણની એક લીલાનું અર્થઘટન કરતા શ્રીમદ્દ વલ્લભાચાર્યજી કહે છે કે માતા જશોદાને ફરીયાદ થઈ કે કૃષ્ણએ માટી ખાધી છે, કૃષ્ણએ ઈન્કાર કર્યો પણ ખરેખર બાલકૃષ્ણએ માટી ખાધી હતી અને ખાધી નહોતી!! ભૂતળ પર જેને કૃષ્ણનો સંગ સાંપડ્યો નહોતો એવા બાલસખાને વ્રજની રજ ખવડાવવા કૃષ્ણે માટી ખાધી હતી, વાસ્તવમાં તેમણે માટી નહોતી ખાધી બાલ સખાઓએ માટી ખાધી હતી.\nશનિવારની કથાયાત્રાના અંતિમ ચરણોમાં પૂ. વ્રજરાજકુમારજી મહોદયશ્રીએ કેટલીક પ્રેરક વાતો, વિધાનો કરતા કહ્યું કે આધ્યાત્મિક પથના પથિકોમાં પરોપકાર, કરૂણા, પ્રેમ, સહજતા અને દાસભાવ ભર્યો હોય છે. હંમેશા શુભ પ્રસંગોને તમારૂ કેન્દ્ર બનાવો, સારી ક્ષણોને કેન્દ્ર બનાવો. અશુભ પ્રસંગો નકારાત્મક બનાવે છે. માટે હંમેશા જીવનની મધુર ક્ષણોને માણો, દુનિયામાં ત્રણ પ્રકારની રીયાલીટી છે, એકસટર્નલ, ઈન્ટરનલ અને એક વ્યકિતને વિચાર આવે અને જાય છે પણ તેમાં શેકાતો નથી તે ત્રીજી રીયાલીટી છે. વિચારોને મનમાં લાવવા જોઈએ, તે ચિંતન છે. વિચારોમાં મીઠાશ ત્યારે જ આવે જયારે ચિંતન થાય. કથાના વિચારોને મનમાં સ્ટોર કરો, ધીરે ધીરે તે કેન્દ્ર બનશે, કેન્દ્રને સુધારવું જરૂરી છે. ભાવ જાગૃત ન થાય તો કથાશ્રવણ વ્યર્થ છે. દોષોની નિવૃતિ થાય છે. આ સંદર્ભે વિસ્તૃત સમજ આપતા પૂ. જેજેશ્રીએ કહ્યું કે સ્થળ બદલવાથી નહિં, મન બદલવાથી શાંતિ મળે છે. તેમણે કહ્યું કે તમો ગુણી, સતગુણી અને રજજોગુણી માટે શાંતિની પરિભાષા અલગ છે. શાંતિ હંમેશા સત્સંગ અને આધ્યાત્મિકતાથી જ મળે છે.\nશનિવારે સાંસ્કૃતિક કાર્યક્રમોમાં દ્વારિકાધીશના જીવન આધારીત રાસલીલા, નૃત્યની કલા પ્રસ્તુત મેઘા સંપટ દ્વારા થઈ હતી. શ્રોતા - દર્શકોને અપેક્ષાથી અધિક આનંદ પ્રાપ્ત થયો હતો. દ્વારિકાધીશના ભકિતભાવ સાથે રજૂ થયેલ. આ કાર્યક્રમને લોકોએ મોડી રાત સુધી માણ્યો હતો.\nગઈકાલ રવિવારે કથાયાત્રાના પાંચમાં દિવસે કથા ઉપક્રમમાં ગોવર્ધન લીલાનું આધ્યાત્મિક મહાત્મ્ય અને ગીરીરાજજીની પરિક્રમા દરમિયાન આવતા દિવ્ય સ્થાનોની પૂ. વ્રજરાજકુમારજી મહોદયશ્રીએ દિવ્ય ઓળખ આપી હતી. ગોવર્ધન લીલા માનવીને ઘણું બધુ શીખવે છે. પહેલો સિદ્ધાંત શીખવ્યો છે કે હે મનુષ્ય ! તું અનન્યતાથી મારૃં સેવન કર અને ભજન કર, તારા યોગક્ષેમની ચિંતા હું કરીશ. ગોવર્ધન લીલામાં ભગવાને બીજાને સિદ્ધાંત શીખવ્યો કે હે મનુષ્ય ! તુ બધુ છોડીને મારી પાસે આવી જા. આમ ભગવાને શરણાગતિ શીખવી છે.\nગીતાજીના ઘણા સૂત્રો ગોવર્ધન લીલામાં ચરિતાર્થ થયા છે. ગીતાજીનું ભાષ્ય જ શ્રીમદ ભાગવત છે. ગીતાજીમાં યજ્ઞસંસ્કૃતિનું વર્ણન છે. આ ગોવર્ધનલીલા પણ જબરદસ્ત યજ્ઞ જ છે, વલ્લાભાચાર્યજીએ ગોવર્ધનલીલામાં ક્રાંતિનું બહુ મોટું દર્શન કરાવ્યું છે. તેમણે શરણાગતિ, યજ્ઞ અને આશ્રયનું દર્શન કરાવ્યું છે. માણસ જેવું કર્મ કરે છે એવું ફળ મળે છે. ભલાબુરાનો બદલો અહિંને અહીં મળે છે.\nજેજેશ્રીએ કહ્યું કે કૃષ્ણ સામાન્ય યોગી નથી, યોગેશ્વર છે, નિષ્કામ યોગી છે, તેમનું સ્થિર મન છે, મનને સ્થિર કરવા સિદ્ધાંતની દિશા જોઈએ. જેના જીવનમાં નિયમો અને સિદ્ધાંતો નથી, તેનું નિરાધાર જીવન છે, કલ્યાણના માર્ગે લઈ જતું નથી. વિચારોમાં દ્વન્દ્વતા સિદ્ધાંતહિનતાને કારણે આવે છે. માટે ચંચળ મનને સ્થિર કરવા સિદ્ધાંત અને સુવિચારની જરૂર છે. આત્મા, મન અને શરીરના સ્વભાવ છે. વિચાર, ભાવ, વૃતિ એક જ છે તે વાસ્તવિકતા છે. આત્મા જયારે રિસ્પેકટ - સન્માન આપે છે ત્યારે પરમાત્મા પ્રસન્ન થાય છે, તે સાચી પ્રસિદ્ધિ છે - માણસ ખરાબ નથી હોતો, સ્વભાવ ખરાબ હોય છે દુનિયામાં એવો એક પણ માણસ નથી, જેને જીવનમાં ભૂલ ન કરી હોય, ભૂલ જ માનવીને જાગૃત કરે છે, ઉર્જા પ્રદાન કરે છે, ઋષિ વાલ્મિકી, મહારાજા પરિક્ષિતે ભૂલ કરી હતી. વારંવાર ભૂલની વૃતિ થાય તો તે પતનના માર્ગે જાય છે. પાપ - ભૂલ કરવાના ત્રણ તત્વો છે, સંગદોષ, લોભદોષ અને કામના આવેશનો દોષ. આ ત્રણના આવેશને કારણે માનવી ભૂલ, પાપ કરે છે એનો એક માત્ર ઉપાય છે....\nનજર કો બદલો, નઝારે બદલ જાયેંગે,\nસોચ કો બદલો, સિતારે બદલ જાયેંગે.\nકશ્તિઓ કો બદલને કી જરૂરત નહિં,\nદિશા કો બદલો કિનારે બદલ જાયેંગે.\n- આ પદ્ય પ્રસ્તુતિ કરીને પૂ. જેજેશ્રીએ કહ્યું કે ખોટું કર્યાનો પશ્ચાતાપ થાય તો વ્યકિત ખરાબ નથી.\nઆચાર્યપીઠેથી સર્વે શ્રોતાઓને ગીરીરાજબાવાની માનસિક પરિક્રમા કરાવવામાં આવી. ગોવર્ધન પર્વતની તળેટીમાં દંડવતી શીલા છે, પરિક્રમાનો પ્રારંભ ત્યાંથી થાય છે, સામે સુંદરશીલાના બેઠકજીમાં મહાપ્રભુજી બિરાજે છે. પરિક્રમા યાત્રા ગોવર્ધન પહોંચી, જ્યાં દાનઘાટીના દર્શન થાય છે, ત્યાંથી રાધાકૃષ્ણકુંડ ત્યાંથી માનસીગંગા અને રસ્તામાં કુસુમ સરોવર આવે છે, ત્યાં બાજુમાં નારદીય દેવીનું મંદિર છે. હવે યાત્રા ચંદ્રસરોવર પહોંચી, જે આદિરાસનું સ્થળ છે, બહુ સુંદર અને મધુર સ્થાન છે. ત્યાં મૃદંગ વગેરેના અતિ સુંદર શબ્દો ગાજે છે, ત્યાં રાસના નૂપુરનો ઝંકાર સંભળાય છે ત્યાં મહાપ્રભુજી, ગુસાંઈજી, ગોકુલનાથજીની બેઠકો બિરાજે છે. પાસે જ સુરદાસજીની સમાધિ છે, હવે યાત્રા ગોવિંદકુંડ ઉપર પહોંચી ત્યાં મહાપ્રભુજીની નાની બેઠક છે. આગળ વધતા સુરભીકુંડ, ઈન્દ્રમાન ભંગ શીલા અને હરજીકુંડ આવે છે ત્યાંથી ગીરીરાજજીના મુખારવિંદના દર્શન થાય છે. આ પ્રમાણે મનમાં શ્રદ્ધા હોય તો અહિં બેઠા બેઠા કરેલી પરિક્રમાનું ફળ મળે છે. યાત્રા કરતાં કરતાં જે દર્શન થાય તેનો ભાવ હૃદયમાં ન જાગે તો યાત્રા ન કહેવાય. પરિક્રમાના સમાપનમાં આજે કથાને વિરામ આપશે.\nઆચાર્યપીઠે આરતીમાં ડો. ડાહ્યાભાઈ પટેલ, મૌલેશભાઈ ઉકાણી અને ડો. નટુભાઈ ઉકાણીનો સમગ્ર પરિવાર, કર્ણાટકના રાજયપાલશ્રી વજુભાઈ વાળા, ગુજરાતના મુખ્યમંત્રી વિજયભાઈ રૂપાણી, ઉપમુખ્યમંત્રી નીતિનભાઈ પટેલ, જમ્મુ - કાશ્મીર વિધાનસભાના અધ્યક્ષ કરવિંદર ગુપ્તા, કેન્દ્રીય નાણામંત્રી સંતોષકુમાર ગંગવાર, કેન્દ્રીય કૃષિમંત્રી પરસોતમભાઈ રૂપાલા, કેન્દ્રીય માર્ગ અને વાહનવ્યવહાર મંત્રી મનસુખભાઈ માંડવીયા, ગુજરાત ઈન્કમટેકસના ડાયરેકટર જનરલ પી. સી. મોદી, ધર્મબંધુજી, ગુજરાતના વિવિધ ખાતાઓના મંત્રીઓ ચીમનભાઈ સાપરીયા, જયેશભાઈ રાદડીયા, જેન્તીભાઈ કવાડીયા, રાજકોટના સાંસદ મોહનભાઈ કુંડારીયા, ઉંઝા ઉમિયાધામના પ્રમુખ અને ધારાસભ્ય નારણભાઈ પટેલ, સીદસર ઉમિયા મંદિરના ઉપપ્રમુખ જેરામભાઈ વાંસજાળીયા, ગાંઠીલા ઉમાધામના ટ્રસ્ટી કાંતિભાઈ ફળદુ, વિશ્વ લોહાણા મહાપરિષદના પ્રમુખ પ્રવિણભાઈ કોટક, ધારાસભ્ય ગોવિંદભાઈ પટેલ, ભાનુબેન બાબરીયા, માંધાતાસિંહ તથા મ્યુ. ફાઈનાન્સ બોર્ડના ચેરમેન ધનસુખભાઈ ભંડેરી વગેરે જોડાયા હતા. આરતી પશ્ચાત ડો. ડાહ્યાભાઈ પટેલ સંકલિત ''શ્રીમદ્દ ભાગવતમ્'' ગ્રંથનંુ વિમોચન થાય એ પહેલા મૌલેશભાઈ ઉકાણીની દિકરી રાધાએ ગ્રંથ વિમોચન સમારંભમાં ઉપસ્થિત સર્વે મહેમાનોનું સુંદર શબ્દો અને આકર્ષક અભિવ્યકિતમાં સ્વાગત કર્યુ હતું. તથા તેના દાદા વતી ગ્રંથનો પરિચય આપ્યો હતો. ડો.ડાહ્યાભાઈના પૌત્રો લવ અને જયે પણ પ્રાસંગિક વકતવ્યો આપ્યા હતા.\nમુખ્યમંત્રી વિજયભાઈ રૂપાણી તથા ઉપમુખ્યમંત્રી નીતિનભાઈ પટેલના હસ્તે ''શ્રીમદ્દ ભાગવતમ્'' ગ્રંથના પાંચ ભાગનું વિમોચન થયું ત્યારે રાજકોટના પ્રિન્ટ મીડીયા અને ઈલેકટ્રોનિક મીડીયાના પ્રતિનિધિઓએ મોટી સંખ્યામાં હાજરી આપી હતી. વિમોચન વિધિ બાદ નીતિનભાઈ પટેલ, વિજયભાઈ રૂપાણી અને કર્ણાટકના ગવર્નર વજુભાઈ વાળાએ સુખદ પ્રતિભાવો આપ્યા હતા. વજુભાઈએ કર્ણાટકની પ્રજાવતી અભિનંદન આપ્યા હતા. વિજયભાઈ રૂપાણી કહ્યુ કે ડો. ડાહ્યાભાઈ માત્ર રાજકોટનું જ નહિં, ગુજરાતનંુ ગૌરવ છે. તેઓ તેમના શેષ જીવનમાં સેવાકાર્યો કરે છે. હું તેમને ગુજરાત સરકાર તરફથી ખૂબ ખૂબ અભિનંદન આપુ છું કાર્યક્રમના સમાપન પૂર્વે સર્વે મહામાન મહાનુભાવોને મૌલેશભાઈ, ડો. નટુભાઈ ઉકાણી પરિવાર તરફથી ખાસ નવતર બુકે અને શિલ્ડ તસ્વીર અર્પણ કરીને સન્માન કરાયુ હતું\nસોમ અને મંગળવારની કાર્યક્રમ શૃંખલા\nઆજે તા.૨૦ સોમવારે સાંજે ૫ થી ૮ની ત્રણ કલાકની કથાયાત્રામાં ભૂતળ પર પહેલા પ્રેમપત્ર લખનાર રૂકમણીજીના ભગવાન શ્રીકૃષ્ણ સાથે મંગલ વિવાહનો મનોરથ ઉકાણી પરિવાર સહિત વૈષ્ણવો આબેહૂબ ઉજવાશે, કન્યા પક્ષના માંડવીયા વરપક્ષના જાનૈયાનું ધામધૂમ પૂર્વક સામૈયુ સ્વાગત કરશે. ભાગવતમાં આ માંગલીક પ્રસંગને રોચક અને મન મોહકરૂપે દર્શાવાય છે - રાત્રે ૯ થી ૧૨ રાસ રસિયાઓ ગરબા રાસોત્સવમાં ઝૂમી ઉઠશે. કથાક્રમમાં આચાર્યપીઠેથી રાસલીલાનું દિવ્ય અને આધ્યાત્મિક દર્શન કરાવાશે.\nઆવતીકાલ તા.૨૧ને મંગળવારે કથાના અંતિમ ચરણોમાં સિદ્ધાંત નિષ્ઠ યોગેશ્વર પ્રભુની દ્વારિકાલીલા, શ્રી કૃષ્ણનું ગોલુલધામગમન અને અંતીમ સમયે ઉદ્વને આપેલ દિવ્ય સંદેશ સાથે કથાની પૂર્ણાહૂતિ થશે પણ કથાના જ્ઞાન અને દિવ્ય દર્શનની કયારેય પૂર્ણાહૂતિ થતી નથી રાત્રે સાંસ્કૃતિક કાર્યક્રમમાં ફિલ્મજગની સુપ્રસિદ્ધ ગાયીકા અનુરાધા પોંડવાલ મધુર ભકિતગીતાથી ભાવિકોને ભીંજવશે.


વિદ્યાર્થીઓને એક સાથે બે ડિગ્રી કોર્સ કરી શકશે\nએક કોર્સ રેગ્યુલર મોડમાં જ્યારે બીજો કોરસપોન્ડન્ટ કે ઓનલાઇન થઇ શકશે\nનવી દિલ્હી, તા. 22 : યુનિવર્સિટી ગ્રાન્ટ્સ કમિશન (યુજીસી)એ વિદ્યાર્થીઓને એક સાથે એક સમયે બે ડિગ્રી અભ્યાસક્રમમાં અભ્યાસ કરવાના પ્રસ્તાવને મંજૂરી આપી છે. જો કે એક સાથે બે અભ્યાસક્રમ કરનારા વિદ્યાર્થીએ એક ડિગ્રી પ્રોગ્રામ કોઇ પણ કોલેજ કે યુનિવર્સિટીના નિયમિત વિદ્યાર્થી તરીકે જ્યારે બીજી ડિગ્રીનો અભ્યાસક્રમ ઓપન કે કોરસપોન્ડન્ટ અથવા ઓનલાઇન થઇ શકે છે. ડિગ્રી વિવિધ પ્રવાહ (સ્ટ્રીમ)માં અને વિવિધ સંસ્થાઓ અથવા સમાન કોલેજથી પણ કરી શકાય છે. યુજીસીનું આ પગલું વિદ્યાર્થીઓને કારકિર્દીમાં વધુ સારી તક અને વિકલ્પ સુનિશ્ચિત કરવા માટેનું છે.\nદિલ્હી યુનિવર્સિટીનો ગણિતનો વિદ્યાર્થી હવે એક સાથે અન્ય કોઈપણ ડિગ્રી કોર્સ કરી શકે છે જેમ કે ઇગ્નુ અથવા અન્ય કોઈ સંસ્થામાંથી અંગ્રેજી સાહિત્ય સહિતનો કોરસપોન્ડન્ટ કોર્સ કરી શકે છે. વિદ્યાર્થીઓની કારકિર્દીની સંભાવનામાં સુધારો લાવવાના પગલામાં યુજીસીએ વિદ્યાર્થીઓને એક જ સમયે બે ડિગ્રી પ્રોગ્રામ્સ ચાલુ કરવા દેવાની દરખાસ્તને મંજૂરી આપી દીધી છે જો કે આ સંબંધી નિયમોની વિગતવાર માર્ગદર્શિકા ટૂંક સમયમાં તૈયાર કરીને બહાર પાડવામાં આવશે.\nયુજીસીના વાઇસ-ચેરપર્સન ભૂષણ પટવર્ધનના વડપણ હેઠળની સમિતિએ લોકોના પ્રતિસાદના આધારે આ પ્રસ્તાવ પર કામ કર્યું હતું. સમિતિના માનવા મુજબ, નિયમિત ડિગ્રી કાર્યક્રમો સાથે ઓછામાં ઓછી હાજરીનો માપદંડ જોડાયેલ હોવાથી, બીજી ડિગ્રી કોરસપોન્ડન્ટ કે ઓનલાઇન મોડથા કરવાની છૂટ આપવી જોઈએ. સમિતિને લાગે છે કે આનાથી વિદ્યાર્થીઓને કારકિર્દીની વધુ સારી તક અને વિકલ્પ પ્રદાન કરશે. યુજીસીના સેક્રેટરી રજનીશ જૈને કહ્યું હતું કે, કમિશને આ પ્રસ્તાવને મંજૂરી આપી દીધી છે અને આ અંગેની માર્ગદર્શિકા ટૂંક સમયમાં બહાર આવશે.


ndian Air Force Jets enter LoC Pakistan from muzaffarabad sector offloads | IAFના હુમલામાં ઠાર આતંકીઓનાં લિસ્ટમાં મસૂદ અઝહરનો સાળો સામેલઃ સૂત્રો - Divya Bhaskar\nNdian Air Force Jets Enter LoC Pakistan From Muzaffarabad Sector Offloads\nIAFના હુમલામાં ઠાર આતંકીઓનાં લિસ્ટમાં મસૂદ અઝહરનો સાળો સામેલઃ સૂત્રો\nનેશનલ ડેસ્ક: પુલવમા હુમલા બાદ મંગળવારે વહેલી સવારે પાકિસ્તાનના આંતકી ઠેકાણાઓ પર ભારતીય વાયુસેનાએ હુમલો કર્યો હતો. જેમાં જૈશ-એ-મોહમ્મદનો ચીફ મૌલાના મસૂદ અઝહર પાકિસ્તાની એજન્સીઓની ઓથ હેઠળ ક્યાંક છુપાઈને બેઠો છે. પરંતુ મળતી માહિતી મુજબ તેનો સાળો યુસુફ અઝહર ઉર્ફે ઉસ્તાદ ઘૌરી આ એર સ્ટ્રાઈકમાં હણાયો છે. યુસુફ અઝહર જ તે શખ્સ હતો જે મસૂદ અઝહરની નજર હેઠળ પાકિસ્તાનના બાલાકોટમાં આતંકી કેમ્પ ચલાવતો હતો. જ્યાં જૈશના આતંકીઓને ટ્રેનિંગ આપવામાં આવી રહી હતી.\nIAF હુમલામાં મસૂદ અઝહરનો સાળો ઠારઃ સૂત્રો: ભારતીય વાયુસેના દ્વારા કરવામા આવેલા હુમલામાં 200 થી 300 આતંકી ઠાર મરાયા હોવાનો દાવો કરવામાં આવી રહ્યો છે. આ ઉપરાંત આતંકીઓનાં ઠેકાણા અને લોન્ચ પેડનો પણ ખાત્મો કરી દેવાયો છે. આ હુમલામાં જૈશનો આકા મસૂદ અઝહર પાકિસ્તાની સેનાની ઓથ પાછળ છુપાયો હોવાથી તો તે બચી ગયો છે પરંતુ તેનો સાળો યુસફ અઝહર ઉર્ફે ઉસ્તાદ ઘૌરી ઠાર મરાયો છે. મળતી માહિતી પ્રમાણે મસૂદનો સાળો આતંકી કેમ્પોનું સંચાલન કરતો હતો. વિદેશ સચિવ વિજય ગોયલે કહ્યું કે, "બાલાકોટ આતંકી કેમ્પમાં મોટી સંખ્યામાં જૈશના આતંકીઓ, ટ્રેઈનર્સ અને કમાન્ડર માર્યા ગયા છે. આ કેમ્પ મૌલાના યુસફ અઝહર ઉર્ફે ઉસ્તાદ ઘૌરી ચલાવતો હતો." વિદેશ સચિવે કહ્યું કે, "નાગરિકોને કોઈ નુકસાન ન પહોંચે તે માટે થઈને જ આ લક્ષ્યને પસંદ કરવામાં આવ્યાં હતા. આ કેમ્પ એક જંગલમાં હતો."\nકોણ હતો મૌલાના યુસુફ અઝહર?: પાકિસ્તાનના બાલાકોટમાં આતંકી સંગઠન જૈશ-એ-મોહમ્મદનો ટ્રેનિંગ કેમ્પ હતો. જેનું સંચાલન મસૂદ અઝહરની નજર હેઠલ મૌલાના યુસુફ અઝહર કરી રહ્યો હતો. જેનું બીજું નામ ઉસ્તાદ ઘૌરી પણ છે. જે મસૂદ અઝહરનો સાળો છે. યુસુફ અઝહર ઘણાં સમયથી જૈશની સાથે કામ કરતો હતો પરંતુ તે ક્યારે લાઈમ લાઈટમાં આવતો ન હતો. 1999માં કંધાર વિમાન અપહરણમાં યુસુફ અઝહર સામેલ હતો. તે અપહરણકર્તાઓની ટીમને લીડ કરી રહ્યો હતો. મસૂદને છોડાવ્યાં બાદ તે જૈશમાં આતંકીઓને ભર્તી કરવાનું કામ કરતો હતો. બાદમાં મસૂદ અઝહરે સંગઠનમાં મહત્વની ભૂમિકા આપવામાં આવી હતી. તેને બાલાકોટમાં આતંકી ટ્રેનિંગ કેમ્પની જવાબદારી આપવામાં આવી હતી. યુસુફ મંગળવારે ઈન્ડિયન એરફોર્સના હુમલામાં માર્યો ગયો છે. તેની સાથે જૈશના અનેક ટોપ કમાન્ડર અને ટ્રેનર પણ માર્યા ગયા છે.\nમૌલાન મસૂદ અઝહર આતંકીઓનાં લિસ્ટમાં ટોપ પરઃ જૈશ ચીફ મસૂદ અઝહર કુખ્યાત આતંકીઓના લિસ્ટમાં ટોપ પર આવે છે. 1994માં તેને શ્રીનગરથી પકડવામાં આવ્યો હતો. ત્યારબાદ તેને છોડાવવા માટે 1995માં તેના સાથીઓએ કેટલાંક વિદેશી પર્યટકોના અપહરણ કર્યા હતા. જો કે તેમાંથી એક ભાગવામાં સફળ રહ્યો હતો. જે બાદ વર્ષ 1999માં કંધાર વિમાન અપહરણ કરી આતંકીઓએ મસૂદ અઝહરને છોડાવ્યો હતો. તત્કાલીન વડાપ્રધાન અટલ બિહારી વાજપેયીએ સરકારે તેને છોડવો પડ્યો હતો. ભારતથી છુટ્યાં બાદ તેને ભારતીય સંસદ પર હુમલાનું ષડયંત્ર કર્યું હતું. આ ઉપરાંત 2008માં મુંબઈમાં થયેલાં હુમલામાં પણ તેની મહત્વની ભૂમિકા હતી. 2016ના પઠાનકોટ આતંકી હુમલામાં તેની ભૂમિકા સંદિગ્ધ માનવામાં આવી હતી. ભારતીય સેના અને સુરક્ષા એજન્સીઓએ અઝહર અને તેના ભાઈને આ ઘટનાનો દોષી ગણાવ્યો હતો. જે બાદ ભારતે ઈન્ટરનેશનલ સ્તરે તેની કરતૂતોનો પર્દાફાશ કર્યો જે બાદ ઈન્ટરપોલેસ તેના વિરૂદ્ધ બીજી વખત રેડ કોર્નર નોટિસ જાહેર કરી હતી.


Gujarati News » Entertainment » Akshay Kumar will spend the next2months in Gujarat, shooting for Ram Setu\nઅક્ષય કુમાર આગામી2મહિના ગુજરાતમાં વિતાવશે, રામ સેતુ ફિલ્મનું શૂટિંગ કરશે\nઅક્ષય કુમાર ગુજરાતમાં રામ સેતુ માટે શૂટિંગ કરશે, અક્ષય કુમાર પાસે અત્યારે પાઇપલાઇનમાં ઘણા રસપ્રદ પ્રોજેક્ટ છે. 'રામ સેતુ' પણ તેમની ઘણી ફિલ્મોમાંની એક છે, જેની અક્ષય કુમારના ચાહકો રાહ જોઈ રહ્યા છે.\nUpdated On - 11:17 am, Mon,6September 21 Edited By: Utpal Patel Follow us -\nAkshay Kumar will spend the next2months in Gujarat, shooting for Ram Setu\nઅક્ષય કુમાર ગુજરાતમાં રામ સેતુ માટે શૂટિંગ કરશે, અક્ષય કુમાર આગામી મહિનાથી ગુજરાતમાં તેની આગામી ફિલ્મ ‘રામ સેતુ’નું શૂટિંગ શરૂ કરશે.\nઅક્ષય કુમાર ગુજરાતમાં રામ સેતુ માટે શૂટિંગ કરશે, અક્ષય કુમાર પાસે અત્યારે પાઇપલાઇનમાં ઘણા રસપ્રદ પ્રોજેક્ટ છે. ‘રામ સેતુ’ પણ તેમની ઘણી ફિલ્મોમાંની એક છે, જેની અક્ષય કુમારના ચાહકો રાહ જોઈ રહ્યા છે. આ દિવસોમાં અક્ષય લંડનમાં રકુલ પ્રીત સિંહ સાથે તેની શીર્ષક વગરની ફિલ્મનું શૂટિંગ કરી રહ્યો છે. તે ટૂંક સમયમાં ભારત પરત ફરશે અને તેની આગામી ફિલ્મ ‘રામ સેતુ’નું શૂટિંગ પૂર્ણ કરશે.\nમીડિયા રિપોર્ટ્સ અનુસાર, અક્ષય ઓક્ટોબરમાં ફિલ્મ ‘રામ સેતુ’નું શૂટિંગ શરૂ કરશે અને આ વર્ષે ડિસેમ્બર સુધીમાં ફિલ્મ પૂરી કરશે. અક્ષયે આ ફિલ્મનો મુહૂર્ત માર્ચમાં અયોધ્યામાં કર્યો હતો. આ પછી, તેણે મુંબઈમાં ફિલ્મનું લાંબુ શેડ્યૂલ શૂટ કરવાનું હતું, પરંતુ લોકડાઉનને કારણે શૂટિંગ મોકૂફ રાખવામાં આવ્યું હતું. અહેવાલો અનુસાર, ફિલ્મનો કેટલોક ભાગ શ્રીલંકામાં શૂટ થવાનો હતો, પરંતુ ફિલ્મ નિર્માતાઓએ યોજના બદલી નાખી.\nતે જ સમયે, આ પછી કેરળમાં ફિલ્મ ‘રામ સેતુ’નું શૂટિંગ કરવાનો નિર્ણય લેવામાં આવ્યો હતો, પરંતુ રાજ્ય કોવિડ માટે હોટસ્પોટ બનવા સાથે, ફિલ્મના નિર્માતાઓએ હવે ફિલ્મનો નોંધપાત્ર હિસ્સો ગુજરાતમાં શૂટ કરવાનો નિર્ણય કર્યો છે. ફિલ્મમાં અક્ષય કુમાર ઉપરાંત નુસરત ભરૂચા અને જેક્લીન ફર્નાન્ડીઝ પણ છે. અભિષેક શર્મા ‘રામ સેતુ’નું નિર્દેશન કરી રહ્યા છે.\nબાય ધ વે, ‘રામ સેતુ’ સિવાય અક્ષય કુમારની બેગમાં ઘણી ફિલ્મો છે. તે પહેલા જ ‘પૃથ્વીરાજ’, ‘રક્ષા બંધન’ અને ‘અતરંગી રે’ માટે શૂટિંગ કરી ચૂક્યો છે. આ સિવાય તેમની પાસે ‘બચ્ચન પાંડે’ અને ‘સૂર્યવંશી’ જેવી ફિલ્મો પણ છે.


બેઠકો ચાઇના લગ્ન માટે ચિની, જાપાનીઝ - વિડિઓ ચેટ. ઑનલાઇન ડેટિંગ!\nપસંદ રમતો, પુસ્તકો, મિત્રો, સપના એક કુટુંબદક્ષિણ કોરિયા એક વિકસિત દેશ સાથે જોડાયેલું છે કે આધુનિક ટેકનોલોજી, એક યોગ્ય સ્ટાન્ડર્ડ ઓફ લિવિંગ સાથે સદીઓ જૂની પરંપરાઓ અને પ્રકૃતિ માટે આદર. આ દેશમાં, દરેકને કંઈક રસપ્રદ શોધી શકો છો, કેટલાક સંયુક્ત ઐતિહાસિક સ્મારકો અને રંગબેરંગી બજારો, સુંદરતા, પગાર સરેરાશ dollars, અને દર મહિને આ આંકડો વધી રહી છે અને કારકિર્દી તકો, અન્ય લોકો અનુભવ કરશે પ્રશંસા માટે સ્વચ્છ અને ગરમ સમુદ્ર અને સસ્તા ઉચ્ચ ગુણવત્તા સીફૂડ. એક નાના દેશ જેવા દક્ષિણ કોરિયા છે બનાવવા માટે વ્યવસ્થાપિત આર્થિક ચમત્કાર: એક પ્રમાણમાં ટૂંકા સમય, વિકાસ બજારમાં એકત્ર રહેતા પ્રમાણભૂત નાગરિકો, ગેરંટી દરેક વ્યક્તિને યોગ્ય કામ કરવા માટે અને મદદ મેળવવા શિક્ષણ, અને તેની બ્રાન્ડ વિશ્વ પ્રસિદ્ધ છે. ઘણા લોકો રશિયા અને સીઆઈએસ દેશોમાં કાર ડ્રાઇવ, અને ઉપયોગ ઇલેક્ટ્રોનિક્સ અને બધા સર્જનોની દક્ષિણ કોરિયન નિષ્ણાતો. અને આ અદ્ભુત કોરિયન કોસ્મેટિક કે દરેક સ્ત્રી સાંભળ્યું છે, સૌ પ્રથમ, આ રાજ્ય તેમને આપે છે જાણવા માટે તક ભાષા માં સમુદાય કેન્દ્રો. આ વર્ગો, તમે પણ કરી શકો છો શીખવા માટે કેવી રીતે તૈયાર કરવા માટે સ્થાનિક વાનગીઓ અને તેમને સ્ટોર. બીજું, કોરિયન કંપનીઓ ઓફર કરે છે ઘણા રોજગાર અને ભાડે તકો વિદેશીઓ માટે. પછી ભાષા શીખવાની પર કામ કરે છે, ત્યાં પ્રયત્ન કરીશું કોઈ સમસ્યા છે. ત્યાં, ઘણા એક અને યોગ્ય જાપાનીઝ સ્ત્રીઓ કોઈ ઉતાવળ લગ્ન કરવા છે, તેઓ વર્ષ જૂના છે, પછી તેઓ શરૂ માટે જોઈ કાર્યક્રમો. અલબત્ત, આ સમય સુધીમાં, પુરુષો જ રહી હોટ કેક જેવી.\nપરિણામે, કોરિયન લગ્ન માટે વિદેશીઓ બની ગયા જોવા મળે છે.\nશોધવા પત્ની અન્ય દેશોમાં લાંબા સમય સુધી કોઈને આશ્ચર્ય. લગ્ન કરવામાં આવી છે કે એક છે એક બોનસ માટે તમારી સ્થિતિ. એક વ્યક્તિ જે શરૂ થાય છે એક કુટુંબ આપોઆપ લાગે દક્ષિણ કોરિયા કરતાં એક જ વ્યક્તિ છે. બીજો મહત્વનો મુદ્દો એ છે કે રાજ્ય પૂરી પાડે વિશાળ આધાર પરિવારો માટે પણ વિદેશથી.\nત્યાં વિવિધ કાર્યક્રમો માટે એક ઘર ખરીદી સમાવેશ થાય છે, એક ટાવર, એક નવા બાંધવામાં ઘર છે. પર ટકી પેનિઝ, સેવ બધું પર, શોધ સાધનો તૈયાર કરવા માટે એક બાળક શાળા માટે નથી ખરાબ દક્ષિણ કોરિયા. ત્રીજી મુખ્ય બાબત એ છે કે એક ઉચ્ચ સ્તર સુરક્ષા દેશમાં અને ખાસ કરીને બાળકો.\nઅહીં તેઓ પૂજા લગભગ જેવા દેવો.\nપરંતુ નાખવું પ્રેમ માટે કામ કરે છે, શાળા ખાતે, આદર માટે વડીલો અને માતા-પિતા. પ્રારંભિક બાળપણ, બાળકો કે જે જાણવા માટે ક્રમમાં પ્રાપ્ત લાભો છે, તમે હાર્ડ પ્રયાસ કરવાની જરૂર છે. તે અનંત હોઈ શકે છે માટે યાદી ગુણો છે આ દેશમાં.\nઅમે માત્ર કરવા માંગો છો વિચાર અભિવ્યક્ત કે લગ્ન એક માણસ દક્ષિણ કોરિયા જેવા લોટરી જીત્યા છે, તો તમે પૂરી કરવા માંગો છો, એક માણસ માંથી આ સુંદર દેશ છે, મને સંપર્ક, હું તમને આપશે એક ટિકિટ માટે એક અદ્ભુત જીવન ફરીથી અમે તમને આમંત્રણ આપવા માટે શોધવા માટે એક મહિલા, સાથે પુખ્ત વયના લોકો, સ્વતંત્ર અથવા વગર બાળકો.\nતે સલાહભર્યું છે ઇંગલિશ વાત કરવા માટે ઓછામાં ઓછા એક મધ્યવર્તી સ્તર અથવા ચિની.\nડેટિંગ વગર નોંધણી સાથે સાથે ફોન મફત ફોટા.\nમળવા માટે એક વ્યક્તિ વિડિઓ ચેટ લાઇવ ડેટિંગ ડેટિંગ સેવા ડેટિંગ સાઇટ વગર નોંધણી હું શોધી રહ્યો છું પ્રસંગોપાત બેઠકો વિડિઓ છોકરીઓ સાથે ચેટ વિડિઓ ચેટ મફત વગર નોંધણી વિડિઓ ચેટ સાથે કન્યાઓ ઑનલાઇન ડેટિંગ વગર વિડિઓ ડેટિંગ માટે મફત વગર નોંધણી સાથે ફોટા અને વિડિઓઝ


OROP અંગે અમારો પ્રસ્તાવ વધારે સારો હતો : કોંગ્રેસ | - Sambhaav News\nOROP અંગે અમારો પ્રસ્તાવ વધારે સારો હતો : કોંગ્રેસ\nનવી દિલ્હી : મોદી સરકારે પુર્વ સૈનિકોની માંગણી મંજુર કરતા શનિવારે વન રેન્ક વન પેન્શન લાગુ કરી દીધું હતું. તેને લાગુ કર્યા બાદ કોંગ્રેસે પ્રેસ કોન્ફરન્સ કરીને મોદી સરકાર પર નિશાન સાધ્યું હતું. પ્રેસ કોન્ફરન્સને સંબોધિત કરતા પૂર્વસંરક્ષણ મંત્રી એ.કે એન્ટનીએ જણાવ્યું કે મોદી સરકારનો નિર્ણય ખુબ જ નિરાશાજનક છે.\nએનડીએ તેને મંજુર કરવાની ક્રેડિટ લઇ રહી છે પરંતુ યૂપીએ સરકારે 2014માં જ વન રેન્ક વન પેન્શનને સ્વિકારી લીધું હતું અને આ અંગે કામ ચાલી રહ્યું હતું.તેમણે આગળ કહ્યું કે યૂપીએ સરકાર પૂર્વ સૈનિકો માટે ખુબ જ ગંભીર હતી, અમારો પ્રસ્તાવ એનડીએ સરકારનાં વર્તમાન પ્રસ્તાવથી સારો હતો.\nયૂપીએ સરકારે ગત્ત દસ વર્ષોમાં ત્રણ વાર પૂર્વ સૈન્યકર્મીઓની પેન્શનમાં વધારો કર્યો હતો. આ સ્તર પર કોઇ પણ સરકારે પેન્શનમાં વધારો નથી કર્યો. તે ઉપરાંત કપિલ સિબ્બલે કહ્યું કે ભાજપે પુર્વ સૈનિકો સાથે રમત કરી છે કારણ કે વન રેન્ક વન પેન્શન યૂપીએ સરકારનો નિર્ણય હતો. તેઓ કહે છે કે તેઓ પુર્વસૈનિકોનું સન્માન કરે છે.\n14 ઓગષ્ટનાં રોજ જંતર મંતર પર લાઠીચાર્જ કરતા સમયે શું તેઓ પૂર્વ સૈનિકોનું સન્માન કરી રહ્યા હતા. તેમણે કહ્યું કે પૂર્વ સૈનિકોની માંગણીઓ યોગ્ય છે અને અમે તેની સાથે ઉભા છીએ.જો કે તે દુખની વાત છે કે સરકાર તે લોકો સાથે રાજનીતિ કરી રહી છે.\nહવે ટ્રાફીક જામમાંથી મુક્તિ અપાવશે દિલ્હી પોલીસનો એપ\nહવે NSC-MIP તમે બેન્કોમાંથી ખરીદી શકશો


રેલવે, પોસ્ટ ઑફિસ, બેંક સહિત આ5સરકારી વિભાગોમાં નીકળી ભરતી, જલ્દીથી કરો અરજી - GSTV\nસરકારી વિભાગોમાં વિવિધ પદો ઉપર ભરતી નીકળી છે. જેના માટે રસ ધરાવતા અને પાત્ર ઉમેદવારો ઓનલાઇન અરજી કરી શકશે. અમે તમને ટપાલ વિભાગ (India Post), ભારતીય રેલ્વે (Railway Recruitment), પોલીસ વિભાગ (Police Bharti), ભારતીય સ્ટેટ બેંક (SBI Recruitment), યુનિયન પબ્લિક સર્વિસ કમિશન (UPSC) થી સંબંધિત નોકરીઓ વિશે માહિતી આપી રહ્યા છીએ. જેમાં જુદા જુદા વિભાગો સરકારી નોકરીઓ (સરકારી નોકરી) માટે દસમા, બારમા પાસથી લઈને સ્નાતકો અરજી કરી શકે છે. ચાલો જાણીએ નોકરીની વિગતો.\nટપાલ વિભાગમાં ડ્રાઇવરની જગ્યાઓ માટે 10મું પાસ માટે નોકરી\nભારતીય ટપાલ ખાતાએ ઈન્ડિયા પોસ્ટ ડ્રાઈવર ભરતી 2020 ની જગ્યાઓ પર ભરતી માટે અરજીઓની માંગ કરી છે. 10મું પાસ ઉમેદવારો કે જેઓ કાર ચલાવવાનું જાણે છે અને ઇન્ડિયા પોસ્ટમાં નોકરી કરવા ઇચ્છુક છે તેઓ આ પોસ્ટ્સ માટે અરજી કરી શકે છે. વાસ્તવમાં, મેલ મોટર સર્વિસ કોટી હૈદરાબાદએ ટપાલ વિભાગમાં સ્ટાફ કાર ડ્રાઈવરની 05 જગ્યાઓની ભરતી માટે અરજીઓ માંગી છે. ભારત પોસ્ટ ડ્રાઈવર ભરતી હેઠળ ઉમેદવારોએ સ્ટાફ કાર ડ્રાઈવરની જગ્યાઓ માટે અરજી કરવા માટે લઘુતમ વયમર્યાદા 18 વર્ષ અને મહત્તમ વયમર્યાદા 27 નિર્ધારિત કરી છે. પોસ્ટલ વિભાગમાં સ્ટાફ કાર ડ્રાઈવરની જગ્યાઓ માટે પસંદ કરેલા ઉમેદવારોને દર મહિને 19,900 રૂપિયા પગાર મળશે.\nરેલ્વેમાં ફરીથી નીકળી વેકેન્સી, જાણો નોકરીથી સંબંધિત વિગતો\nપશ્ચિમ રેલ્વેએ જુનિયર ટેક્નિકલ એસોસિએટના વિવિધ પોસ્ટ્સ પર ભરતી માટે ખાલી જગ્યા કાઢી છે. આ ખાલી જગ્યા હેઠળ અરજી કરવા માટે, ઉમેદવારો માન્ય પ્રાપ્ત સંસ્થા/યુનિવર્સિટીમાંથી સ્નાતક હોવું આવશ્યક છે. ઉમેદવારોએ સંબંધિત એન્જિનિયરિંગ પ્રવાહમાં 3-વર્ષનો ડિપ્લોમા અથવા બીએસસી અથવા ચાર-વર્ષ બેચલર ડિગ્રી (બીઇ/બીટેક) હોવી જરૂરી છે. પોસ્ટ્સ અનુસાર, આ જગ્યાઓ માટે અરજી કરવા માટે ઉમેદવારોની લઘુત્તમ વય 18 વર્ષ અને મહત્તમ વય 33 થી 38 વર્ષ છે. ઈચ્છુક અને લાયક ઉમેદવારો કે જેઓ રેલ્વેમાં આ હોદ્દા પર કાર્યરત છે તે 22 ઓગસ્ટ 2020 સુધી ઓનલાઇન અરજી કરી શકે છે.\nSBIમાં 3850 પોસ્ટ્સની ભરતી, આ રીતે કરો અરજી\nસ્ટેટ બેંક ઓફ ઇન્ડિયા (SBI)એ સર્કલ બેઝ્ડ ઓફિસર પદ માટે 3850 ખાલી જગ્યાઓ નીકાળી છે. વધુમાં વધુ 30 વર્ષના ઉમેદવારો આ પોસ્ટ્સ પર અરજી કરી શકે છે. અરજી કરવા માટે, ઉમેદવારોએ ગ્રેજ્યુએશન પાસ કર્યું હોવું આવશ્યક છે. આ પોસ્ટ્સ પર એસસી, એસટી અને પીડબ્લ્યુ કેટેગરીના તમામ ઉમેદવારો માટે મફત અરજી કરી શકે છે. આ પોસ્ટ્સ માટે અરજી કરવા માટે, ઉમેદવારોએ માન્ય યુનિવર્સિટીમાંથી કોઈપણ વિભાગમાં ગ્રેજ્યુએશન કરેલું હોવું જરૂરી છે. પસંદ કરેલા ઉમેદવારોને દર મહિને રૂ .23,700 નો પગાર મળશે. ઓનલાઇન અરજી કરવાની છેલ્લી તારીખ 16 ઓગસ્ટ 2020 છે.\n12મું પાસ માટે બિહારમાં સરકારી નોકરી, પગાર 92300 સુધી રહેશે\nબિહાર પોલીસમાં 236 જગ્યાઓ માટે વેકેન્સી નીકળી છે. પ્રકાશિત ખાલી જગ્યાઓ પર ફોરેસ્ટરની જગ્યાઓ માટે લાયક ઉમેદવારોની ભરતી કરવામાં આવશે. આ જગ્યાઓ માટે અરજી કરવા માટે, ઉમેદવારોએ 12 સાયન્સની પરીક્ષા માન્ય બોર્ડમાંથી પાસ કરવી આવશ્યક છે. જ્યારે, ઉમેદવારોની લઘુત્તમ વય 18 વર્ષ અને મહત્તમ વય 25 વર્ષ હોવી જોઈએ. જણાવી દઈએ કે ઓનલાઇન અરજી કરવાની છેલ્લી તારીખ 10 સપ્ટેમ્બર, 2020 નક્કી કરવામાં આવી છે. આ પોસ્ટ્સ પર પસંદગીના ઉમેદવારોને 29200 થી 92300 રૂપિયા સુધીનો પગાર મળશે.\nUPSC: સહાયક પ્રોફેસરની પોસ્ટ પર વેકેન્સી, કેવી રીતે થશે પસંદગી\nયુનિયન પબ્લિક સર્વિસ કમિશન (UPSC)એ સહાયક પ્રોફેસર અને અન્ય વિવિધ પોસ્ટ્સ માટે ઉમેદવારોની અરજીઓ માટે આમંત્રણ આપ્યું છે. રસ ધરાવતા અને પાત્ર ઉમેદવારો યુપીએસસી સત્તાવાર સાઇટ upsc.gov.in દ્વારા પોસ્ટ માટે અરજી કરી શકે છે. આ પોસ્ટ્સ માટે અરજી કરવા માટે, ઉમેદવારોએ એસબીઆઇની નેટ બેન્કિંગ સુવિધાનો ઉપયોગ કરીને અથવા વિઝા / માસ્ટર ક્રેડિટ / ડેબિટ કાર્ડનો ઉપયોગ કરીને એપ્લિકેશન ફી તરીકે 25 રૂપિયા ચૂકવવા પડશે. SC/ST/PH/મહિલા ઉમેદવારો માટે કોઈ ફી નથી. અરજી કરવાની છેલ્લી તારીખ 13 ઓગસ્ટ, 2020 છે.